ടെന്നീസ് താരം സാനിയ മിർസയ്ക്കും ക്രിക്കറ്റർ ഷോയബ് മാലിക്കിനും ആൺകുഞ്ഞ് . തന്റെ ട്വിറ്റർ അക്കൌണ്ടിലൂടെ ഷോയബ് തന്നെയാണ് ഈ സന്തോഷവാർത്ത പങ്ക് വച്ചിരിക്കുന്നത് . മിർസാ മാലിക് എന്നാണ് കുഞ്ഞിന് പേരിട്ടിരിക്കുന്നത് . ആൺകുഞ്ഞാണ് ജനിക്കുന്നതെങ്കിൽ കുഞ്ഞിന് ഈ പേര് നൽകുമെന്ന് ഷോയബ് മുമ്പ് തന്നെ പ്രഖ്യാപിച്ചിരുന്നു . ' ' ആൺകുഞ്ഞുണ്ടായതിൽ വളരെയധികം സന്തോഷിക്കുന്നു . എപ്പോഴത്തെയും പോലെ എന്റെ ശക്തയായ പെൺകുട്ടി എനിക്കൊപ്പമുണ്ട് . പ്രാർത്ഥനകൾക്കും ആശംസകൾക്കും വളരെയധികം നന്ദി ' ' . ഷോയബ് ട്വിറ്ററിൽ കുറിച്ചു . ഫിലിം മേക്കർ ഫറാ ഖാൻ തുടങ്ങി പ്രമുഖരാണ് ഷോയബ് മാലിക്കിനും സാനിയയ്ക്കും ആശംസകൾ അർപ്പിച്ചു കൊണ്ട് ട്വീറ്റ് ചെയ്തിരിക്കുന്നത് . കഴിഞ്ഞ ആ ഗസ്റ്റ് പന്ത്രണ്ടിനായിരുന്നു ഇവരുടെ എട്ടാം വിവാഹ വാർഷികം .


ഐപിഎല്ലിൻറെ അടുത്ത സീസൺ 2019 മാർച്ച് 29 ന് തുടങ്ങും എന്നാണ് പ്രമുഖ ദേശീയ മാധ്യമത്തിൽ വന്ന വാർത്ത . എന്നാൽ അടുത്ത വർഷത്തെ ഐപിഎൽ സംബന്ധിച്ച് വലിയ ആശങ്കയാണ് ഉയരുന്നുണ്ട് . ഇന്ത്യയിലെ പൊതുതെരഞ്ഞെടുപ്പും , 2019 ലോകകപ്പുമാണ് പ്രധാനമായും ഐപിഎല്ലിനെ ആശങ്കയിലാക്കുന്നത് . സാധാരണയായി ഏപ്രിൽ രണ്ടാമത്തെ ആഴ്ചയിലായിരിക്കും ലീഗിന് തുടക്കമാവുക . മെയ് അവസാനം ലീഗിന് കൊടിയിറങ്ങുകയുംചെയ്യും . അടുത്ത വർഷം ലോകകപ്പ് മെയ് 30 ന് ആരംഭിക്കുമെന്നതിനാൽ ഐ പി എല്ലിനു ശേഷം താരങ്ങൾക്ക് വേണ്ട രീതിയിൽ വിശ്രമം ലഭിക്കുമോ എന്ന ആശങ്കയുണ്ട് . ഒരുപക്ഷെ അടുത്ത ഐപിഎല്ലിൽ പ്രധാനപ്പെട്ട താരങ്ങൾ വിട്ടുനിൽക്കാനും സാധ്യത തെളിയുന്നുണ്ട് . കൂടാതെ ഐപിഎൽ ഇന്ത്യയ്ക്ക് പുറത്ത് നടക്കാനും സാധ്യതയുണ്ട് . ഐ പി എൽ നടക്കുന്ന സമയത്ത് തന്നെയാണ് ലോക്സഭ ഇലക്ഷനും നടക്കുന്നത് എന്നതിനാലാണ് ഇന്ത്യയ്ക്ക് പുറത്തേക്ക് ലീഗ് മാറ്റുന്നതിനേക്കുറിച്ച് ആലോചന നടക്കുന്നത് . തോരഞ്ഞെടുപ്പ് ആ സമയത്ത് നടക്കുന്നതിനാൽ ടൂർണമെൻറ് ഭാഗികമായോ പൂർണമായോ ഇന്ത്യയ്ക്ക് പുറത്തുവച്ച് നടത്താനാണ് സാധ്യത കൂടുതൽ . തിരഞ്ഞെടുപ്പിനോടനുബന്ധിച്ചുളള സുരക്ഷാ നടപടിക്രമങ്ങൾ ലീഗിനെ ബാധിക്കുമെന്നതിനാലാണ് ലീഗ് ഇന്ത്യയിൽ നിന്നും മാറ്റുന്നതിനേക്കുറിച്ച് ആലോചനകൾ നടക്കുന്നത് . തെരഞ്ഞെടുപ്പിനെ തുടർന്ന് 2009 ൽ ഐപിഎൽ ദക്ഷിണാഫ്രിക്കയിലേക്കും , 2014 ൽ ഐപിഎല്ലിലെ കുറേ മത്സരങ്ങൾ യുഎഇയിലേക്കും മാറ്റിയിരുന്നു . ഇത്തരത്തിലുള്ള ഒരു മാറ്റമാണ് ഐപിഎല്ലിൽ നടക്കുക എന്നാണ് റിപ്പോർട്ട് . അതേ സമയം വിദേശത്ത് ഐപിഎൽ നടത്തുന്ന ബിസിസിഐയ്ക്ക് തിരിച്ചടിയായിരുന്നു കഴിഞ്ഞ ദിവസം വന്ന വാർത്ത . ബി . സി . സി . ഐക്ക് 121 കോടി രൂപ പിഴചുമത്തിയെന്നായിരുന്നു വാർത്ത . 2009ലെ ഐ . പി . എൽ മത്സരങ്ങളിൽ വിദേശ പണമിടപാട് നിയമം പാലിക്കാതെ നടത്തിയ പണമിടപാടിനാണ് എൻഫോഴ്സ്മെൻറ് ഡയറക്ടറേറ്റ് പിഴ ചുമത്തിയത് . ബി . സി . സി . ഐ മുൻ അധ്യക്ഷൻ എൻ . ശ്രീനിവാസ് , ലളിത് മോഡി എന്നിവരും പിഴ അടയ്ക്കണം . 2009ൽ സൌത്ത് ആഫ്രിക്കയിൽ വെച്ചായിരുന്നു ഐ . പി . എൽ നടന്നത് .


സ് കൂൾ വിദ്യാർഥികൾക്ക് എല്ലാദിവസവും ഒരു മണിക്കൂർ കായിക പരിശീലനം നിർബന്ധമാക്കുന്നു . ഇതിനായി സർക്കാർ പ്രതിനിധികളും ആക് ടിവിസ് റ്റുകളും അടങ്ങിയ സമിതി കേന്ദ്ര മാനവവിഭവശേഷി മന്ത്രാലയത്തിന് റിപ്പോർട്ട് സമർപ്പിച്ചു . റിപ്പോർട്ട് അംഗീകരിച്ചാൽ സ്കൂളുകളിൽ ഒരു മണിക്കൂർ കായിക പരിശീലനം നിർബന്ധമാക്കും . മാനവവിഭവശേഷി മന്ത്രാലയം സംഘടിപ്പിച്ച ശിൽപ്പശാലയിൽ നിന്നാണ് കായിക പരിശീലനം , മൂല്യാധിഷ് ഠിത വിദ്യാഭ്യാസം എന്നിവ സംബന്ധിച്ച ശുപാർശ സമർപ്പിക്കപ്പെട്ടത് . പൊതുസമൂഹത്തിൽ നിന്നുള്ളവരും സംസ് ഥാന , കേന്ദ്രസർക്കാർ പ്രതിനിധികൾ എന്നിവർ പ ങ്കെടുത്ത ശിൽപ്പശാലയിൽ ഡിജിറ്റൽ വിദ്യാഭ്യാസം , ജീവിത നൈപുണ്യ വിദ്യാഭ്യാസം , കായിക വിദ്യാഭ്യാസം , പരീക്ഷണ പഠനങ്ങൾ , മൂല്യാധിഷ് ഠിത വിദ്യാഭ്യാസം എന്നിവയാണ് പ്രധാനമായും ചർച്ചയായത് . കായിക വിദ്യാഭ്യാസം വിദ്യാഭ്യാസത്തിൻറെ ഒഴിച്ചുകൂടാനാകാത്ത ഭാഗമാക്കണമെന്നും പ്രത്യേകിച്ചും സ് കൂൾ വിദ്യാഭ്യാസത്തി ൽ നിർബന്ധമാണെന്നും മാനവശേഷി മന്ത്രാലയത്തിലെ മുതിർന്ന ഉദ്യോഗസ് ഥർ പറഞ്ഞു . മുഴുവൻ പ്രായത്തിലുള്ള വിദ്യാർഥികൾക്കും ഒരു മണിക്കൂർ കായിക പ്രവർത്തനം നിർബന്ധമാക്കാനാണ് ശുപാർശയെന്നും ഉദ്യോഗസ് ഥർ പറഞ്ഞു . ശുപാർശ പരിശോധിച്ച് പദ്ധതി നടപ്പാക്കുന്നതിനുള്ള രൂപരേഖ തയാറാക്കുമെന്നും അവർ അറിയിച്ചു .


ടി20 ക്രിക്കറ്റിൽ ഡബിൾ സെഞ്ച്വറി നേടി അഫ്ഗാനിസ്ഥാൻ ദേശീയ താരം ഷെഫീഖുളള ഷഫീഖ് . അഫ്ഗാനിലെ പ്രാദേശിക ക്രിക്കറ്റ് ടൂർണമെന്റിലാണ് ഈ വിക്കറ്റ് കീപ്പർ ബാറ്റ്സ്മാൻ ഡബിൾ സെഞ്ച്വറി തികച്ചത് . 71 പന്തിൽ 21 സിക്സും 16 ഫോറും സഹിതം 214 റൺസാണ് ഷെഫീഖ് സ്വന്തമാക്കിയത് . ക്രിക്കറ്റ് ഡോട്ട് എയു പോലുളള പ്രമുഖ ക്രിക്കറ്റ് വെബ്സൈറ്റുകളെല്ലാം ഇക്കാര്യം റിപ്പോർട്ട് ചെയ്തിട്ടുണ്ട് . അഫ്ഗാനിൽ വെച്ച് നടക്കുന്ന പാരഗൺ നൻഗ്രാഹ് ചാമ്പ്യൻസ് ട്രോഫി ക്രിക്കറ്റ് ടൂർണമെന്റിലാണ് ഷെഫീഖ് തകർപ്പൻ വെടിക്കെട്ട് പുറത്തെടുത്തത് . ഷെഫീഖിന്റെ മികവിൽ അദ്ദേഹത്തിന്റെ ടീമായ ഖത്തീസ് ക്രിക്കറ്റ് അകാഡമി 20 ഓവറിൽ 351 റൺസാണ് അടിച്ചുകൂട്ടിയത് . ഷെഫീഖിനെ കൂടാതെ മറ്റൊരു താരം വഹാദുല്ല 31 പന്തിൽ 81 റൺസും എടുത്തു . മറുപടി ബാറ്റിംഗിനങ്ങിയ സ്റ്റാർ ക്രിക്കറ്റ് ക്ലബ് 107 റൺസിന് പുറത്താകുകയായിരുന്നു . ഇതോടെ 244 റൺസിന്റെ കൂറ്റൻ വിജയമാണ് ഖത്തീസ് സ്വന്തമാക്കിയത് . ഒരു ടി20 ക്രിക്കറ്റിലെ ഏറ്റവും വലിയ വിജയം കൂടിയാണിത് . 2012 മുതൽ അഫ്ഗാൻ ടീമിലെ സ്ഥിര സാന്നിദ്ധമാണ് വിക്കറ്റ് കീപ്പർ ബാറ്റ്സ്മാനായ ഷെഫീഖ് .


പൊലീസ് വേഷത്തിൽ ലൈവിൽ വന്ന് ഷംന കാസിം . ഷൂട്ടിംഗിനിടയിൽ കാരവാനിൽ ഇരുന്ന് ബോറടിച്ചതിനാലാണ് ആരാധകരോട് സംസാരിക്കാൻ ലൈവിൽ വന്നതെന്ന് ഷംന കാസിം പറയുന്നു . കുട്ടനാടൻ ബ്ലോഗിൽ ആണ് ഷംന കാസിം അഭിനയിച്ചുകൊണ്ടിരിക്കുന്നത് . പൊലീസ് ഉദ്യോഗസ്ഥയായ കഥാപാത്രമായാണ് ഷംന അഭിനയിക്കുന്നത് . സേതുവാണ് സിനിമ സംവിധാനം ചെയ്യുന്നത് . ശ്രീകൃഷ്ണപുരം എന്ന സാങ്കൽപ്പിക ഗ്രാമത്തിന്റെ ബ്ലോഗ് എഴുത്തുകാരന്റെ വിവരണത്തിലാണ് സിനിമ . മമ്മൂട്ടിയാണ് പ്രധാന കഥാപാത്രത്തെ അവതരിപ്പിക്കുന്നത് . റായി ലക്ഷ്മി , അനു സിത്താര , നെടുമുടി വേണു , സഞ്ജു ശിവറാം തുടങ്ങിയവരും ചിത്രത്തിലുണ്ട് . കുട്ടനാടിന്റെ പശ്ചാത്തലത്തിലാണ് സിനിമ ഒരുക്കുന്നത് .


ഏറ്റവും പുതിയ സ്മാർട്ട് ഫോണായ ഗ്യാലക്സി എ8 സ്റ്റാറുമായി വിപണി കീഴടക്കാൻ സാംസങ് എത്തി . കഴിഞ്ഞ ജനുവരിയിൽ സാംസങ് വിപണിയിലെത്തിച്ച ഗ്യാലക്സി എ8 ന്റെ അപ്ഡേറ്റ് ചെയ്ത മോഡലാണ് ഗ്യാലക്സി എ8 സ്റ്റാർ . 34 , 990 രൂപ മുതലാണ് ഗ്യാലക്സി എ8 സ്റ്റാറിന്റെ വില ആരംഭിക്കുന്നത് . 6 . 3 ഇഞ്ച് ഫുൾ എച്ച്ഡി - സൂപ്പർ അമോൾഡ് ( AMOLED ) ഇൻഫിനിറ്റി ഡിസ്പ്ലേയും ഡ്യുവൽ റിയർ ക്യാമറകളുമാണ് എ8 സ്റ്റാറിന്റെ പ്രത്യേകത . വീഡിയോ കാണാനും മറ്റുമായി മികച്ച ഡിസ്പ്ലേ റേഷ്യോയും ( 18.5:9 ) എ8 സ്റ്റാറിൽ ഉൾപ്പെടുത്തിയിട്ടുണ്ട് . വശങ്ങളിൽ മെറ്റൽ ബോഡിയും 2.5 ഡിയിലും 3 ഡിയിലുമുള്ള കർവ്ഡ് ഗ്ലാസ്സ് ബോഡിയുമാണ് എ8 സ്റ്റാറിനുള്ളത് . 16 എം . പി , 24 എംപി സെൻസറുകളുടെ കോമ്പിനേഷനാണ് ഈ ഫോണിനെ ‘ഡ്യുവൽ ഇന്റലിക്യാം’ ആക്കി മാറ്റുന്നതെന്ന് കമ്പനി അവകാശപ്പെടുന്നു . കുറഞ്ഞ പ്രകാശത്തിലും മികച്ച ഫോട്ടോ ക്വാളിറ്റി ഉറപ്പുവരുത്താവുന്ന f / 1.7 അപേർച്ചറുകളോട് കൂടിയ ക്യാമറ സെൻസറുകളാണ് ഇരുക്യാമറകളിലും നൽകിയിരിക്കുന്നത് . 24 എംപിയാണ് മുൻവശത്തെ ക്യാമറ . വെളിച്ചം കുറഞ്ഞ സാഹചര്യങ്ങളിലും മികച്ച ഫോട്ടോകൾ സമ്മാനിക്കാനുള്ള കഴിവുണ്ട് ഫോണിനെന്നാണ് കമ്പനി അവകാശപ്പെടുന്നത് . ബൊകേ ഇഫക്റ്റോടു കൂടിയ ലൈവ് ഫോക്കസ് ഫീച്ചറും ഷാർപ്പ് ഫോക്കസ് നൽകുന്നതിനൊപ്പം വേണമെങ്കിൽ ബാക്ക്ഗ്രൌണ്ട് ബ്ളർ ആക്കാനുള്ള സംവിധാനവും എ8 സ്റ്റാറിൽ ഉൾപ്പെടുത്തിയിട്ടുണ്ട് . 3 , 700 എംഎഎച്ചാണ് ബാറ്ററി കപ്പാസിറ്റി . ഫോണിന്റെ മുകൾഭാഗത്തായി ഒരു സി ടൈപ്പ് യുഎസ്ബി ചാർജിങ്ങ് പോർട്ടും നൽകിയിട്ടുണ്ട് . ആകർഷകമായ ഡിസൈനിൽ വിപണിയിലേക്കെത്തുന്ന ഈ ഫോണിൽ ആറ് ജിബി റാമും മൈക്രോ എസ്ഡി കാർഡ് ഉപയോഗിച്ച് 400 ജിബിവരെ വർധിപ്പിക്കാൻ സാധിക്കുന്ന 64 ജിബി ഇൻറേണൽ സ്റ്റോറേജുമാണുള്ളത് . എപ്പോഴും ഓണായിരിക്കുന്ന ഡിസ്പ്ലേ , ഡ്യുവൽ മെസഞ്ചർ ഫീച്ചർ , ഫേസ് റെക്കഗ്നേഷൻ ഫീച്ചർ , ഫിംഗർപ്രിന്റ് സ്കാനർ തുടങ്ങിയ ഫീച്ചറുകളും ഉൾപ്പെടുത്തിയിരിക്കുന്നു . ബിക്സ്ബി വോയിസ് അസിസ്റ്റന്റ് , സാംസങ് പേ തുടങ്ങിയ സംവിധാനങ്ങളേയും ഗ്യാലക്സി എ8 സ്റ്റാർ സപ്പോർട്ട് ചെയ്യുന്നുണ്ട് . സാംസങ് ഗ്യാലക്സി എ8 സ്റ്റാർ ഫോണുകൾ ആഗസ്ത് 27 മുതൽ ആമസോണിൽ ( Amazon . in ) ലഭ്യമാകും . സെപ്തംബർ 5 മുതലാവും ഇന്ത്യയിലെ റീട്ടെയിൽ ഷോപ്പുകളിലെത്തുക . മിഡ്നൈറ്റ് ബ്ലാക്ക് , ഐവറി വൈറ്റ് എന്നീ രണ്ടു കളറുകളിലാണ് നിലവിൽ ഗ്യാലക്സി എ8 സ്റ്റാർ ലഭിക്കുക .


ഇന്ത്യയിൽ ആദ്യമായി തലകൾ ഒട്ടിച്ചേർന്ന സയാമീസ് ഇരട്ടകളെ ശസ്ത്രക്രിയയിലൂടെ വേർപ്പെടുത്തി . ദില്ലിയിലെ എയിംസ് ആശുപത്രിയിലാണ് ഒഢീഷ സ്വദേശികളായ കുട്ടികളെ വേർപ്പെടുത്തിയത് . 28 മാസം പ്രായമുള്ള കുട്ടികളെ പതിനൊന്നു മണിക്കൂർ നീണ്ടുനിന്ന ശസ്ത്രക്രിയകൾക്കു ശേഷമാണ് വേർപ്പെടുത്തിയത് . വിദേശത്തുനിന്നുള്ള ഡോക്ടർമാർ അടക്കം 30 പേരടങ്ങുന്ന സംഘമാണ് ശസ്ത്രക്രിയയ്ക്കു നേതൃത്വം നൽകിയത് . ഒഡീഷയിലെ കന്ദമാൽ സ്വദേശികളായ ഭുയാൻ , പുഷ്പാഞ്ജലി ദമ്പതികളുടെ മക്കളായ ജഗ , കാലി എന്നിവരെയാണ് ശസ്ത്രക്രിയയ്ക്കു വിധേയമാക്കിയത് . തലവേർപ്പെടുത്തുന്നതിനുള്ള ശസ്ത്രക്രിയയുടെ ആദ്യഘട്ടം ഓഗസ്റ്റ് 28ന് എയിംസിൽ വിജയകരമായി പൂർത്തിയാക്കിയിരുന്നു . ഇവരുടെ ചികിത്സയ്ക്കായി ഒഡീഷ സർക്കാർ ഒരു കോടി രൂപ അനുവദിച്ചിരുന്നു . ജൂലായ് 13നാണ് കുട്ടികളെ ആദ്യമായി എയിംസിൽ പ്രവേശിപ്പിച്ചത് .


ഫോമിലായാൽ രോഹിത്തിനെ തടയാൻ ആർക്കുമാവില്ലെന്ന് പറയുകയാണ് ഓസീസിന്റെ വെടിക്കെട്ട് ബാറ്റ്സ്മാനായ ഗ്ലെൻ മാക്സ്വെൽ . രോഹിത്തിന്റെ ബാറ്റിംഗ് അനായാസമാണെന്ന് മാക്സ്വെൽ പറഞ്ഞു . ഏകദിന ക്രിക്കറ്റിലെ ഏറ്റവും ഉയർന്ന വ്യക്തിഗത സ്കോറിനുടമയാണ് രോഹിത് . അതുകൊണ്ടുതന്നെ രോഹിത്തിനെ തടയുക ബുദ്ധിമുട്ടാണെന്നും മാക്സ്വെൽ പറഞ്ഞു . ഏകദിന ക്രിക്കറ്റിൽ രോഹിത്തിന്റെ ടൈമിംഗാണ് അദ്ദേഹത്തെ മികവുറ്റ ബാറ്റ്സ്മാനാക്കുന്നത് . സ്പിന്നിനും പേസിനുമെതിരെ ഒരുപോലെ മികവുകാട്ടാൻ രോഹിത്തിനാവും . അതുപോലെ ആഗ്രഹിക്കുമ്പോഴൊക്കെ പന്ത് മൈലുകൾക്കപ്പുറം പറത്താൻ രോഹിത്തിനാവുമെന്നും മാക്സ്വെൽ പറഞ്ഞു . ഏകദിനങ്ങളിൽ ഓസ്ട്രേലിയക്കെതിരെ 57.50 ആണ് രോഹിത്തിന്റെ ബാറ്റിംഗ് ശരാശരി . എന്നാൽ ടെസ്റ്റിൽ 28.83 ഉം ട്വന്റി - 20യിൽ 30.20 ഉം ആണ് രോഹിത്തിന്റെ ശരാശരി . ഓസ്ട്രേലിയക്കെതിരായ ട്വന്റി - 20 പരമ്പരയിലെ ആദ്യ മത്സരം 21ന് നടക്കും .


റഷ്യൻ നിർമ്മിത ആൻറി വൈറസ് കാസ്പറസ്കി റഷ്യയുടെ ഹാക്കിംഗ് ഉപകരണമാണെന്ന് ആരോപണം . ഇത് സംബന്ധിച്ച നിർണ്ണായക തെളിവുകൾ ഇസ്രയേൽ ചാരന്മാർ കണ്ടെത്തിയെന്നാണ് പുതിയ റിപ്പോർട്ട് . ലോകത്ത് ആകമാനം 4കോടിയോളം സിസ്റ്റങ്ങളിൽ ഉപയോഗിക്കുന്ന ആൻറി വൈറസാണ് കാസ്പറസ്കി . കഴിഞ്ഞ മാസം അമേരിക്കയിലെ സർക്കാർ ഏജൻസികൾ ഔദ്യോഗികമായി കസ്പറസ്കി ആൻറി വൈറസ് ഉപയോഗിക്കുന്നത് വിലക്കിയിരുന്നു . രണ്ട് കൊല്ലം മുൻപാണ് ഇസ്രയേലിൻറെ ഹാക്കർമാർ കാസ്പറസ്കിയുടെ നെറ്റ്വർക്ക് ഹാക്ക് ചെയ്ത് നിർണ്ണായക വിവരങ്ങൾ കണ്ടെത്തിയത് എന്നും . ഇത് സമീപമാസം മാത്രമാണ് അമേരിക്കയെ അറിയച്ചത് എന്നുമാണ് ഈ വാർത്ത ആദ്യം റിപ്പോർട്ട് ചെയ്ത ന്യൂയോർക്ക് ടൈംസ് പറയുന്നു . അമേരിക്കൻ ദേശീയ സുരക്ഷ ഏജൻസിയുടെ ഹാക്കിംഗ് ടൂളുകൾ കാസ്പറസ്കി ആൻറിവൈറസ് വഴി റഷ്യയുടെ കൈയ്യിലെത്തിയെന്നും റിപ്പോർട്ടുണ്ട് . ഈ വിവരത്തിനെ തുടർന്ന് നടത്തിയ അന്വേഷണമാണ് കാസ്പറസ്കി നിരോധിക്കുന്ന നീക്കത്തിലേക്ക് അമേരിക്കയെ എത്തിച്ചത് എന്നാണ് വാഷിംങ്ടൺ പോസ്റ്റ് റിപ്പോർട്ട് ചെയ്യുന്നത് . അതേ സമയം യുഎസിൻറെ ഹാക്കിംഗ് ടൂളുകൾ ഉപയോഗിച്ച് അമേരിക്കയിലെ തന്നെ സാമ്പത്തിക , പ്രതിരോധ മേഖലയിൽ കടന്നുകയറാൻ റഷ്യൻ ഹാക്കർമാർക്ക് വഴി തെളിഞ്ഞെക്കാം എന്നാണ് റിപ്പോർട്ട് . അതേ സമയം കാസ്പറസ്കി നിരോധനത്തിൽ കഴിഞ്ഞ മാസം അമേരിക്കയിലെ റഷ്യൻ എംബസി പ്രതിഷേധം അറിയിച്ചിരുന്നു . എന്നാൽ ഇത്തരം ചാരപ്രവർത്തനങ്ങളിൽ കാസ്പറസ്കിക്ക് യാതോരു പങ്കും ഇല്ലെന്നാണ് കമ്പനി പറയുന്നത് . ഒരു സർക്കാറിനെയും കാസ്പറസ്കി സഹായിക്കുന്നില്ലെന്നാണ് ഇവരുടെ വാദം .


നടി ദീപിക കക്കർ ഇസ്ലാംമതം സ്വീകരിച്ചു . ഹിന്ദി ടെലിവിഷൻ സീരിയലിലെ പ്രേക്ഷകരുടെ ഇഷ്ടതാരമായ ദീപിക , സഹതാരവും പ്രണയിതാവുമായ ഷോയിബ് ഇബ്രാഹിമിനെ വിവാഹം കഴിച്ചതിന് പിന്നാലെയാണ് മതംമാറിയതായി പ്രഖ്യാപിച്ചത് . ദീപിക ഫൈസ എന്ന പുതിയ പേരും സ്വീകരിച്ചു . ഞാൻ മതം മാറിയെന്നുള്ളത് സത്യമാണ് . പക്ഷെ അതിൻറെ കാരണം ആരോടും വ്യക്തമാക്കണമെന്ന് ഇനിക്ക് തോന്നുന്നില്ല . വ്യക്തിപരമായ , സ്വകാര്യമായ കാര്യമാണ് മതംമാറ്റം . അത് മാധ്യമങ്ങൾക്ക് മുന്നിൽ തുറന്നു പറയേണ്ട ഒരു കാര്യമേ അല്ല . നടി നടന്മാരെന്ന നിലയിൽ ഞങ്ങളുടെ ജീവിതത്തിലെ എല്ലാ നിമിഷങ്ങളും സന്തോഷങ്ങളും പ്രേക്ഷകരുമായും മാധ്യമങ്ങളുമായും പങ്കുവച്ചിട്ടുള്ളതാണ് . പക്ഷെ ഇത് തികച്ചും വ്യക്തിപരമാണ് . മാത്രമല്ല എൻറെ സ്വകാര്യതയിലേക്ക് കടന്നു കയറാൻ ഞാൻ ആർക്കും അനുവാദം നൽകിയിട്ടുമില്ല . ദീപികയുടെ ഈ തീരുമാനത്തിൽ ഭർത്താവ് ഷോയിബ് ഈയിടെ ഇന്ത്യൻ എക്സ്പ്രസ്സിന് നൽകിയ അഭിമുഖത്തിൽ പ്രതികരിക്കുകയുണ്ടായി . തങ്ങൾ തെറ്റൊന്നും ചെയ്തിട്ടില്ലെന്നും അതിനാൽ തന്നെ മറ്റുള്ളവർ എന്ത് പറയുന്നു എന്നത് തങ്ങളെ അലട്ടാറില്ലെന്നും ഷോയിബ് പറഞ്ഞു .


കായികലോകത്ത് ഇംഗ്ലണ്ടിൻറെ നല്ല കാലമാണ് . ഫുട്ബോൾ ലോകകപ്പിൽ ടുണീഷ്യയ്ക്കെതിരെ തകർപ്പൻ ജയം നേടിയതിനു പിന്നാലെ ഏകദിന ക്രിക്കറ്റിലെ റെക്കോർഡ് സ്കോറും സ്വന്തമാക്കിയിരുന്നു . ഇപ്പോഴിതാ ടി ട്വൻറിയിലെ ഏറ്റവും ഉയർന്ന സ്കോറും ഇംഗ്ലണ്ടിൻറെ ചുണക്കുട്ടികൾ സ്വന്തമാക്കി . ഒരു വ്യത്യാസം മാത്രം . ഫുട്ബോളിലും ഏകദിനത്തിലും പുരുഷ താരങ്ങളാണ് അഭിമാന നേട്ടം സ്വന്തമാക്കിയതെങ്കിൽ ടി ട്വൻറിയിൽ വനിതകളാണ് മികവിൻറെ പാരമ്യത്തിലേക്കുകയർന്നത് . ഓസ്ട്രേലിയക്കെതിരായ ഏകദിന മൽസരത്തിലാണ് പുരുഷതാരങ്ങൾ ലോക റെക്കോർഡ് സ്വന്തമാക്കിയതെങ്കിൽ ദക്ഷിണാഫ്രിക്കയെയാണ് ഇംഗ്ലീഷ് പെൺപുലികൾക്ക് മുന്നിൽ നാണംകെട്ടത് . ആദ്യം ബാറ്റ് ചെയ്ത ഇംഗ്ലണ്ട് നിശ്ചിത 20 ഓവറിൽ മൂന്നു വിക്കറ്റ് മാത്രം നഷ്ടത്തിൽ 250 റൺസാണ് അടിച്ചെടുത്തത് . ദക്ഷിണാഫ്രിക്കൻ പോരാട്ടം ആറു വിക്കറ്റിന് 129 ൽ അവസാനിക്കുകയും ചെയ്തു . ന്യൂസിലൻഡ് കൂടി ഉൾപ്പെട്ട ത്രിരാഷ്ട്ര ടി ട്വൻറി ടൂർണമെൻറിലാണ് ഇംഗ്ലണ്ടിൻറെ ഐതിഹാസിക ബാറ്റിംഗ് . കഴിഞ്ഞ ദിവസം കിവികൾ നേടിയ ഒരു വിക്കറ്റിന് 216 റൺസിൻറെ റെക്കോർഡ് പ്രകടനമാണ് ഇംഗ്ലിഷ് വനിതകൾക്ക് മുന്നിൽ വഴിമാറിയത് . ഓപ്പണർ ടാമി ബ്യുമോണ്ടിൻറെ തകർപ്പൻ സെഞ്ച്വറിയാണ് ഇംഗ്ലണ്ടിന് മുതൽകൂട്ടായത് . 52 പന്തിൽ നിന്നും 116 റൺസാണ് ബ്യൂമോണ്ട് അടിച്ചെടുത്തത് . ഇംഗ്ലണ്ട് പുരുഷ ടീമിൻറെ ടി ട്വൻറിയിലെ ഏറ്റവും ഉയർന്ന സ്കോറായ 230 ഉം വനിതാ ടീമിന് മുന്നിൽ തകർന്ന് വീണെന്നതാണ് മറ്റൊരു സവിശേഷത .


വിലകുറഞ്ഞ സ്മാർട്ട്ഫോണുകൾ എന്ന ഗൂഗിളിൻറെ ആൻഡ്രോയ്ഡ് ഗോ പദ്ധതിയിൽ ഫോൺ ഇറക്കാൻ ഷവോമിയും . റെഡ്മീ ഗോ എന്ന് വിളിക്കാപ്പെടാവുന്ന ഫോൺ അടുത്തവർഷം ജനുവരി മധ്യത്തോടെ ഇന്ത്യ അടക്കമുള്ള വിപണികളിൽ എത്തിയേക്കും . ആൻഡ്രോയ്ഡ് ഗോ പദ്ധതി പ്രകാരം എത്തുന്ന ഫോൺ ഷവോമിയുടെ ഏറ്റവും വിലകുറഞ്ഞ സ്മാർട്ട്ഫോണായിരിക്കും . വിലകുറഞ്ഞ ലോ - എൻറ് ഫോണുകൾക്കുള്ള ആൻഡ്രോയ്ഡ് അപ്ഡേറ്റാണ് ആൻഡ്രോയ്ഡ് ഗോ . 512 എംപി മുതൽ 1ജിബി റാം ശേഷി ഫോണുകൾക്കാണ് ഇത് ഗുണം ചെയ്യുക . പൂർണ്ണമായ ഒരു ഓപ്പറേറ്റിംഗ് സിസ്റ്റത്തെക്കാൾ 15 ശതമാനം കൂടുതലായിരിക്കും ഈ ഓപ്പറേറ്റിംഗ് സിസ്റ്റം . M1903C3GG എന്ന മോഡൽ പേരിലാണ് ഈ ഫോണിൻറെ പ്രത്യേകതകൾ ചോർന്നിരിക്കുന്നത് . 18 : 9 സ്ക്രീൻ അനുപാതം ഈ ഫോണിനുണ്ടാകും . ഡ്യൂവൽ സിം സപ്പോർട്ട് ഈ ഫോണിനുണ്ട് . 1ജിബി ആയിരിക്കും ഫോണിൻറെ റാം ശേഷി .


ആപ്പിളിൻറെ ഏറ്റവും പുതിയ ഫ്ലാഗ്ഷിപ്പ് മോഡൽ ഐഫോൺ X വൻ വിലക്കുറവിലും കിടിലൻ ഓഫറിലും ലഭിക്കുമെന്ന് പ്രതീക്ഷ . മുൻനിര ഇ - കോമേഴ്സ് സൈറ്റ് ഫ്ലിപ്പ്കാർട്ട് ആണ് ഇതിന് സൌകര്യം ഒരുക്കുന്നത് . ഫ്ലിപ്കാർട്ട് വ്യാഴാഴ്ച ( ഡിസംബർ 7 ) വൻ ഓഫറുകൾ നൽകി സ്മാർട്ട്ഫോൺ വിൽപനയ്ക്ക് തുടക്കം കുറിക്കുകയാണ് . ഇന്ത്യയിലെ ‘ഏറ്റവും വലിയ’ ഐഫോൺ X വിൽപന നടത്തുമെന്നാണ് ഫ്ലിപ്കാർട്ട് അറിയിച്ചിരിക്കുന്നത് . ഫ്ലിപ്കാർട്ടിൻറെ വർഷാവസാന സ്മാർട്ട്ഫോൺ വിൽപന മേളയുടെ ഭാഗമായിട്ടാണ് ഓഫറുകൾ നൽകുന്നത് . എന്നാൽ ഫ്ലിപ്കാർട്ടിന്റെ കൈവശവും ചുരുങ്ങിയ എണ്ണം ഐഫോൺ X മാത്രമാണ് എത്തിയിട്ടുള്ളത് . അതിവേഗം ബുക്കു ചെയ്യുന്നവർക്ക് മാത്രമേ ഫോൺ ലഭിക്കൂവെന്നും ഫ്ലിപ്കാർട്ട് അറിയിച്ചിട്ടുണ്ട് . മറ്റു ഹാൻഡ്സെറ്റുകൾക്ക് വൻ ഓഫർ പ്രഖ്യാപിച്ചിട്ടുണ്ടെങ്കിലും ഐഫോൺ Xന് എന്തെങ്കിലും പ്രത്യേക ഓഫർ ഉണ്ടോ എന്ന് ഫ്ലിപ്കാർട്ട് വ്യക്തമാക്കിയിട്ടില്ല . എന്നാൽ മുൻപു വിൽപന നടത്തിയപ്പോൾ എക്സ്ചേഞ്ച് ഓഫറായി 18,000 രൂപ വരെ നൽകിയ സന്ദർഭങ്ങളുണ്ട് . 3487 രൂപ , പലിശയില്ലാത്ത പ്രതിമാസ തവണകളായും ഫോൺ വിറ്റിരുന്നു . ഈ മോഡലിന്റെ തുടക്ക വില 89,000 രൂപയാണ് .


നോട്ടുപ്രതിസന്ധി ഉടലെടുത്ത ശേഷമുള്ള ഓരോ വാടക ദിനവും നിരവധി വീടുകളിൽ അസ്വസ്ഥ ജനിപ്പിക്കുകയാണ് . പണനിയന്ത്രണം നിമിത്തം കൃത്യദിവസം വാടക നൽകാനാകുന്നില്ല . എന്നാൽ വാടക ചെക്കായോ ഓൺലൈനായോ നൽകാമെന്ന് വച്ചാൽ വീട്ടുടമസ്ഥർ സമ്മതിക്കുകയുമില്ല . ബാങ്കിലൂടെ പണം വീട്ടുടമയുടെ ആക്കൌണ്ടിലെത്തായൽ ഈ തുകയ്ക്ക് നികുതി നൽകണമെന്നതാണ് പ്രശ്നം . നഗരങ്ങളിൽ പേയിംഗ് ഗസ്റ്റായി താമസിക്കുന്നവരും സമാന ദുരിതം നേരിടുന്നു . വർഷങ്ങളായി വാടക പണമായി കൈപ്പറ്റിയിരുന്നവർക്ക് ബാങ്ക് നടപടികളെ കുറിച്ച് അറിവില്ലാത്തതും പ്രശ്നം സൃഷ്ടിക്കുന്നു . എന്നാൽ നോട്ട് പ്രതിസന്ധി ഉടലെടുത്ത ശേഷം കൃത്യമായി വാടക കിട്ടാതായതോടെ ചെക്ക് ഉൾപ്പെടെയുള്ള സംവിധാനത്തിലേക്ക് മാറിയവരുമുണ്ട് . പണരഹിത സമ്പദ്വ്യവസ്ഥയിലേക്ക് രാജ്യം മാറുന്ന സാഹചര്യത്തിൽ വാടകയും ബാങ്ക് വഴി നൽകാനുള്ള ഇടപെടലുകൾ സർക്കാർ നടത്തണമെന്നാണ് വലിയൊരു വിഭാഗത്തിന്റെ ആവശ്യം


സി . വി . സിനിയ മോഹൻലാൽ എന്ന സിനിമയെ കുറിച്ചുള്ള പ്രതീക്ഷകൾ ? വിഷു ചിത്രമായാണ് ' മോഹൻലാൽ ' തിയേറ്ററുകളിൽ എത്തുന്നത് . ഈ ചിത്രം വളരെ രസകരമായ ഒരു സിനിമയായിരിക്കും . ചിത്രത്തിലുടനീളം കോമഡി തന്നെയാണ് . എല്ലാ ആരാധനയ്ക്ക് പിന്നിലും ഒരു കാരണമുണ്ടാകും . അതാണ് ഈ സിനിമ പറയുന്നത് . എന്തുകൊണ്ട് ലാലേട്ടനെ മലയാളികൾ ഇത്രയും അധികം ഇഷ്ടപ്പെടുന്നത് . ആ ഒരു കാരണം തന്നെയാണ് ഈ സിനിമയിലൂടെ ഞങ്ങൾ പറയുന്നത് . മഞ്ജു ചേച്ചി വളരെ രസകരമായിട്ടാണ് ഈ കഥാപാത്രത്തെ ഉൾക്കൊണ്ട് ചെയ്തിട്ടുള്ളത് . അജു വർഗീസ് , ഹരീഷ് കണാരൻ , ഇന്ദ്രജിത്ത് , സൌബിൻ ഷാഹിർ , സലീം കുമാർ അങ്ങനെ ഒരുപാട് കലാകാരന്മാർ അണിനിരക്കുന്ന ഒരു ചിത്രം കൂടിയാണിത് . മഞ്ജു ചേച്ചി വളരെ മനോഹരമായി ചെയ്തിട്ടുള്ളത് . അതുപോലെ തന്നെ മത്സരിച്ചാണ് ഇന്ദ്രജിത്തും കഥാപാത്രത്തെ അവതരിപ്പിച്ചിട്ടുള്ളത് . എങ്ങിനെയാണ് മോഹൻലാൽ എന്ന സിനിമ പിറക്കുന്നത് ? നമ്മൾ എല്ലാവരും ലാലേട്ടൻ ആരാധകരാണ് . എന്റെ വീട്ടിൽ അമ്മയുൾപ്പെടെയുള്ള എല്ലാവരും ലാലേട്ടൻ ആരാധകരാണ് . 1971 ൽ ഇറങ്ങിയ ഒരു സിനിമയിൽ നിന്നാണ് ഇങ്ങനെ ഒരു ചിന്ത വരുന്നത് . ഇത് ലാലേട്ടന്റെ സിനിമകളുടെ ഒരു യാത്രയാണ് ഈ ചിത്രം പറയുന്നത് . ' മഞ്ഞിൽ വിരിഞ്ഞ പൂക്കൾ ' എന്ന സിനിമയിൽ തുടങ്ങി ' പുലിമുരുകനി ' ലാണ് ഈ സിനിമ അവസാനിക്കുന്നത് . അത്രയും നാളത്തെ അദ്ദേഹത്തിന്റെ ഹിറ്റ് സിനിമകളുടെ ഒരു റഫറൻസും ആ സിനിമകളൊക്കെ പ്രേക്ഷകരെ സ്വാധീനിച്ചതൊക്കെ ഈ സിനികളിൽ ഞങ്ങളും ചെയ്തിട്ടുണ്ട് . ' രാവണ പ്രഭു ' ' നരസിംഹം ' എന്നീ ചിത്രങ്ങളൊക്കെ വീണ്ടും റിലീസ് ചെയ്യുന്നത് ചിത്രീകരിച്ചത് 2000 ത്തോളം ജൂനിയർ ആർട്ടിസ്റ്റുകളെ ഉൾപ്പെടുത്തിയാണ് . ഇന്നത്തെ ആളുകളും അന്നത്തെ ആളുകളും ഒരുപോലെ ഇഷ്ടപ്പെടുന്ന ഒരു താരമാണ് ലാലേട്ടൻ . അതുകൊണ്ട് തന്നെ പുതിയ തലമുറയിൽപ്പെട്ടവർക്ക് ലാലേട്ടന്റെ നേരത്തെ സിനിമകളിലേക്കുള്ള ഒരു എത്തിനോട്ടം എന്നും പറയാം . ലാലേട്ടനോടുള്ള താങ്കളുടെ ആരാധന തന്നെയാണോ ഈ സിനിമ ചെയ്യാനും പ്രചോദനമായത് ? അതെ , അത്തരം ഒരു ആരാധന ഇതിന് പിന്നിലുണ്ട് . ഒരു സാധാരണക്കാരന്റെ മനസ്സിൽ ലാലേട്ടനും മമ്മൂക്കയും ഉണ്ടാക്കിയിരിക്കുന്ന സ്വാധീനം വളരെ വലുതാണ് . സന്തോഷങ്ങളും വിഷമങ്ങളുമെല്ലാം ഒരു പരിധിവരെ ഇവരിലൂടെ കടന്ന് പോയിട്ടുണ്ട് . മീനുക്കുട്ടിയുടെ ( മഞ്ജുവാര്യർ ) ജീവിതത്തിലും അത്തരം സന്ദർഭങ്ങളിലൂടെ കടന്നുപോകുമ്പോൾ ഉത്തരം കിട്ടാത്ത ചോദ്യങ്ങൾക്ക് ലാലേട്ടൻ ഉത്തരം നൽകുന്നുണ്ട് . മീനാക്ഷിയെന്നാണ് മഞ്ജു ചേച്ചി അവതരിപ്പിക്കുന്ന കഥാപാത്രത്തിന്റെ പേര് . ' ഏയ് ഓട്ടോ ' കണ്ടതിന് ശേഷം മീനുക്കുട്ടിയെന്നാണ് വിളിക്കുന്നത് . ഇതിലെ ഒരു പ്രത്യേകതയെന്നാൽ മഞ്ജു ചേച്ചി കാണുന്ന ലാലേട്ടൻറെ സിനിമയിലെ കഥാപാത്രങ്ങളായിട്ടാണ് ഒരോ ആളുകളേയും കാണുന്നത് . മോഹൻലാൽ എന്ന ചിത്രം ചെയ്യുമ്പോഴുണ്ടായ വെല്ലുവിളികൾ ? സുനീഷ് വാരനാട് ആണ് ഈ ചിത്രത്തിന്റെ തിരക്കഥ എഴുതിയിട്ടുള്ളത് . അദ്ദേഹം ഒരുപാട് റഫർ ചെയ്തിട്ടാണ് ഈ സിനിമയ്ക്ക് തിരക്കഥ എഴുതിയത് . അദ്ദേഹത്തിന്റെ വളരെ നാളത്തെ പ്രയത്നമാണ് ഈ സിനിമ . ജനങ്ങളെ ഒന്നിച്ച് നിർത്തി ചിത്രീകരിക്കുകയെന്നത് വളരെ ബുദ്ധിമുട്ടേറിയ കാര്യമാണ് . അതും 1980ൽ തുടങ്ങി 2016 ൽ അവസാനിക്കുന്ന കാലഘട്ടമാണ് ചിത്രീകരിക്കേണ്ടത് . ആ കാലഘട്ടങ്ങൾ ചിത്രീകരിക്കാനാണ് ഏറെ ബുദ്ധിമുട്ട് . മൊബൈൽ ഫോണും ടവറും അങ്ങനെയുള്ള സൌകര്യങ്ങളൊന്നും ഇല്ലാത്ത കാലം അത്തരം കാലഘട്ടമാണ് ഞങ്ങൾ ചിത്രീകരിക്കേണ്ടി വന്നത് . അതുപോലെയാവാൻ വേണ്ടി പരമാവധി ഞങ്ങൾ ശ്രമിച്ചിട്ടുണ്ട് . ' ഇടി ' ക്ക് ശേഷം മറ്റൊരു സിനിമ ചെയ്യാൻ ഇത്ര വൈകിയതിന് പിന്നിലുള്ള കാരണം ? മോഹൻലാൽ എന്ന സിനിമ ഇടിക്ക് മുൻപ് തന്നെ മനസ്സിലുണ്ടായിരുന്ന ഒരു പ്രൊജക്ടായിരുന്നു . ഇടിക്ക് ശേഷം ഒരു വർഷത്തോളം ഇതിന്റെ തിരക്കഥയുമായി മുന്നോട്ട് പോയി . ഇവരുടെ രൂപം പോലും അത്രയും സൂക്ഷ്മമായി ചെയ്യേണ്ടതുണ്ടായിരുന്നു . ഓരോ കാലഘട്ടമായതുകൊണ്ട് തന്നെ പരമാവധി സമയമെടുത്താണ് ഈ സിനിമ ചെയ്തിരിക്കുന്നത് . പിന്നെ സിനിമ എപ്പോഴും വൈകിയെടുക്കാൻ മാത്രമേ സാധിക്കുകയുള്ളു . അങ്ങനെ സമയമെടുത്ത് ചെയ്താൽ മാത്രമേ അതിന്റെ ഫലമുണ്ടാവുകയുള്ളു . മാത്രമല്ല മോഹൻലാൽ എന്ന നടനെ അത്രയും ആരാധിക്കുന്നവരാണ് നമ്മൾ . അതുകൊണ്ട് തന്നെ അങ്ങനെ ഒരു പേര് ഈ സിനിമയ്ക്ക് കൊടുത്തതിനാൽ അത്രയും ആത്മാർത്ഥയോടെ ഈ സിനിമ ചെയ്യണമെന്നുണ്ടായിരുന്നു . അതിന്റെ ഒരു ഫലം കിട്ടുമെന്ന് തന്നെയാണ് പ്രതീക്ഷിക്കുന്നത് . ചിത്രവുമായി ബന്ധപ്പെട്ട് മറക്കാൻ പറ്റാത്ത അനുഭവങ്ങൾ വല്ലതും ? ഇതിന്റെ ടീസർ ഇറങ്ങിയപ്പോൾ അത് വൈറലായിരുന്നു . അത് ഞങ്ങളെ സംബന്ധിച്ചിടത്താളം വലിയ സന്തോഷമാണ് നൽകിയത് . ഇതിലെ പാട്ടും അതുപോലെ തന്നെയാണ് . ഞങ്ങൾ സ്റ്റുഡിയോയിൽ ഉണ്ടായിരുന്ന സമയത്ത് ലാലേട്ടൻ ' നീരാളി ' എന്ന സിനിമയുടെ ആ ഭാഗമായി അവിടെ എത്തിയിരുന്നു . അദ്ദേഹം ഞങ്ങളെ അഭിനന്ദിച്ചിട്ടൊക്കെയാണ് പോയത് . അത് തന്നെയാണ് എനിക്ക് മറക്കാൻ പറ്റാത്തത് . പുലിമുരുകന്റെയും നരന്റെയും ക്യാമറമാനായ ഷാജികുമാർ തന്നെയാണ് ഈ ചിത്രത്തിനും ക്യാമറ ചെയ്യുന്നത് . ഇതിന്റെ പിന്നിൽ പ്രവർത്തിച്ച എല്ലാവരും എന്റെ സുഹൃത്തുക്കൾ തന്നെയാണ് അവർ എപ്പോഴും നല്ല സപ്പോർട്ടായിരുന്നു . അതുതന്നെയാണ് വലിയ സന്തോഷം . മോഹൻലാൽ എന്ന നടനോടുള്ള ആരാധന ഉള്ളിൽ അടക്കിപിടിച്ചുകൊണ്ട് സാജിദ് പറഞ്ഞു എല്ലാ മലയാളികൾക്കും മോഹൻലാൽ ഒരു വികാരമാണ് . . . അത് എന്താണെന്ന് ആർക്കും പറഞ്ഞറയിക്കാൻ കഴിയില്ല . . .


ആന്ധ്രാ പ്രദേശിനെതിരായ രഞ്ജി ട്രോഫിയിൽ കേരളത്തിന് വിജയസാധ്യത . 74 റൺസിന്റെ കടവുമായി രണ്ടാം ഇന്നിങ്സ് ആരംഭിച്ച സന്ദർശകർക്ക് എട്ടിന് 102 എന്ന് നിലയിലാണ് . ഒരു ദിനം മാത്രം ശേഷിക്കെ അവർക്കിപ്പോൾ 28 റൺസിന്റെ ലീഡ് മാത്രമാണുള്ളത് . 30 റൺസുമായി റിക്കി ഭുയിയും റൺസൊന്നുമെടുക്കാതെ ബണ്ഡാരു അയ്യപ്പയുമാണ് ക്രീസിൽ . എട്ടിൽ ഏഴ് വിക്കറ്റ് നേടിയ ജലജ് സക്സേനയാണ് ആന്ധ്രയെ തകർത്തത് . നേരത്തെ , ഒന്നിന് 227 എന്ന നിലയിൽ രണ്ടാം മൂന്നാം ദിനം ആരംഭിച്ച കേരളം 328ന് എല്ലാവരും പുറത്തായി . 133 റൺസ് നേടിയ ജലജ് സക്സേനയാണ് ടോപ് സ്കോറർ . രോഹൻ പ്രേം 47 റൺസെടുത്ത് പുറത്തായി . സഞ്ജു സാംസണ് ഒരിക്കൽകൂടി തിളങ്ങാൻ സാധിച്ചില്ല . നാല് പന്ത് മാത്രം നേരിട്ട സഞ്ജുവിന് റൺസൊന്നുമെടുക്കാൻ സാധിച്ചില്ല . എങ്കിലും 74 റൺസിന്റെ ലീഡ് നേടാൻ കേരളത്തിനായ . മൂന്ന് വീതം വിക്കറ്റ് നേടിയ ഷൊയ്ബ മുഹമ്മദ് ഖാൻ , മനീഷ് ഗൊലമറു എന്നിവരാണ് വലിയ സ്കോറിലേക്ക് നീങ്ങുകയായിരുന്ന കേരളത്തെ പെട്ടന്ന് പുറത്താക്കിയത് . ഒരുദിനം മാത്രം ശേഷിക്കേ , നാളെ സന്ദർശകരെ പെട്ടന്ന് പുറത്താക്കി മത്സരം വരുതിയിലാക്കാനിയിരിക്കും കേരളത്തിന്റെ ശ്രമം . ആദ്യ പത്ത് ഓവറിൽ തന്നെ ആന്ധ്ര പുറത്തായാൽ അനായാസം ജയം കേരളത്തിനൊപ്പം നിൽക്കും . ആന്ധ്രയ്ക്കാവട്ടെ റിക്കി ഭുയിൽ മാത്രമാണ് പ്രതീക്ഷ .


തുറക്കുകയും അടയ്ക്കുകയും ചെയ്യാവുന്ന തരത്തിലുളള മൊബൈൽ ഫോണിന്റെ പേറ്റന്റ് ആപ്പിൾ സ്വന്തമാക്കി . അമേരിക്കയിലെ പാറ്റന്റ് ആന്റ് ട്രേഡ് മാർക്ക് ഓപീസാണ് പേറ്റന്റ് അംഗീകരിച്ചത് . 2014ലാണ് പേറ്റന്റിനായി ആപ്പിൾ അപേക്ഷ സമർപ്പിച്ചത് . എൽജിയുമായി കൈകോർത്താണ് ആപ്പിൾ പുതിയ തരത്തിലുളള മോഡൽ ഒരുക്കുന്നതെന്നാണ് വിവരം . ഇതിന്റെ നിർമ്മാണത്തിൻറെ ഭാഗമായി എൽജിയിൽ നിന്നും ഒഎൽഇഡി സ്ക്രീനുകൾ വാങ്ങുവാനൊരുങ്ങിയതായും റിപ്പോർട്ടുകളുണ്ടായിരുന്നു . 7കോടി ഒഎൽഇഡി സ്ക്രീനുകൾക്ക് കമ്ബനി ഓർഡർ നൽകിയതായാണ് സൂചന . മടക്കാവുന്ന ഫോണിന്റെ പുതിയ വിപണന സാധ്യത മുന്നിൽ കണ്ട് സാംസങ്ങ് ഉപയോഗിക്കുന്ന മടക്കാവുന്ന തരത്തിലുള്ള ഓർഗാനിക്ക് ലൈറ്റ് എമിറ്റേറ്റിംഗ് ഡിയോഡ് ഡിസ്പ്ലേയാണ് ആപ്പിൾ ഓഡർ ചെയ്ത വിവരം നിക്കി ഏഷ്യൻ റിപ്പോർട്ടറാണ് ആദ്യം വാർത്ത പുറത്തുവിട്ടത് . 2018ലായിരിക്കും ഗാലക്സി എക്സ് എന്ന പേരിൽ പുതിയ മോഡൽ അവതരിക്കുക . അതേസമയം എൽജി സ്വന്തമായി മടക്കാവുന്ന ഫോണുകൾ നിർമ്മിച്ച് തുടങ്ങിയതായും ടെക് ലോകത്ത് നിന്നുളള വിവരം ഉണ്ട് .


ഉപയോക്താക്കൾക്ക് സന്തോഷവാർത്തയുമായി വോഡഫോൺ ഇന്ത്യയുടെ പുതിയ ഓഫർ . എല്ലാ വോഡഫോൺ ഉപയോക്താക്കൾക്കും റോമിംഗിലായിരിക്കുമ്പോൾ സൌജന്യ ഇൻകമിംഗ് കോൾ നൽകുന്നതാണ് ഓഫർ . ദീപാവലി മുതലാണ് ഓഫർ ലഭിച്ചുതുടങ്ങുക . റിലയൻസ് ജിയോ വിപണിയിലെത്തിയതിനെ തുടർന്നുണ്ടായ താരിഫ് യുദ്ധത്തിന്റെ ഭാഗമായി ഉപയോക്താക്കളെ ആകർഷിക്കാനുള്ള ശ്രമത്തിലാണ് വോഡഫോൺ . റോമിംഗിലായിരിക്കുമ്പോഴും സൌജന്യ വോയ്സ് കോളുകളും ഇൻർനെറ്റുമാണ് ജിയോ നൽകുന്നത് . വോഡഫോൺ ഇന്ത്യയുടെ ഉപയോക്താക്കൾക്ക് ഇന്ത്യയിലെവിടേയും സഞ്ചരിക്കുമ്പോൾ റോമിങ്ങിൽപ്പെടാതെ കോൾ ഔട്ട് ഗോയിംഗ് കോളുകൾ സ്വീകരിക്കാം . വോഡഫോൺ കമേഴ്സ്യൽ ഡയറക്ടർ സന്ദീപ് കട്ടാരിയയാണ് ഇക്കാര്യം അറിയിച്ചത് . ദീപാവലിയോടനുബന്ധിച്ച് 200 മില്യൺ ഉപയോക്താക്കൾക്ക് ഈ സംവിധാനം ലഭ്യമാക്കുന്നതിനൊപ്പം കൂടുതൽ ഉപയോക്താക്കളെ കമ്പനിയിലേക്ക് ആകർഷിക്കുകയുമാണ് കമ്പനിയുടെ ലക്ഷ്യം . 2015 ജനുവരി 15 മുതൽ ബിഎസ്എൻഎല്ലും നാഷണൽ റോമിംഗ് സൌജന്യമാക്കിയിരുന്നു .


ഫെയ്സ്ബുക്ക് പേജുകളിൽ ഇനി മുതൽ ത്രസിപ്പിക്കുന്ന സംഗീത വേദികളുണരും . ലോകത്തിലെ ഏറ്റവും പ്രമുഖ സംഗീത ലേബൽ ആയ യൂണിവേഴ്സൽ മ്യൂസിക് ഗ്രൂപ്പുമായി ഫെയ്സ്ബുക്ക് പുതിയ കരാറിലെത്തി . ലോക സംഗീത രംഗത്തെ നമ്പർ വൺ താരങ്ങളും തരംഗമാകുന്ന സംഗീതവും ഫെയ്സ്ബുക്ക് വഴി നിറഞ്ഞൊഴുകാൻ കാല താമസം ഉണ്ടാവില്ല . പുതിയ കരാർ വഴി ഫെയ്സ്ബുക്കും യൂണിവേഴ്സൽ മ്യൂസിക് ഗ്രൂപ്പും തമ്മിൽ നിലനിൽക്കുന്ന തർക്കത്തിനും കൂടിയാണ് പരിഹാരമാകുന്നത് . ഫെയ്സ്ബുക്കിലൂടെ ഉപഭോക്താക്കൾ പോസ്റ്റ് ചെയ്യുന്ന ടെയ്ലർ സ്വിഫ്റ്റ് അടക്കമുള്ള ഗായകരുടെ സൃഷ്ടിയുടെ ഉടമസ്ഥാവകാശവുമായി ബന്ധപ്പെട്ട് നഷ്ടപരിഹാരം നൽകാൻ തയ്യാറാണെന്ന് ഫെയ്സ്ബുക്ക് അറിയിച്ചു . ഇൻസ്റ്റാഗ്രാം , ഒക്കുലസ് , വിർച്വൽ റിയാലിറ്റി ടെക്നോളജി തുടങ്ങി സമൂഹ മാധ്യമ സ്ഥാപനങ്ങളുമായും ഗ്രൂപ്പിന്റെ കരാർ നിലനിൽക്കുന്ന സാഹചര്യത്തിൽ യൂണിവേഴ്സൽ ഗ്രൂപ്പ് തങ്ങളുടെ ജനസമ്മിതി ഒന്നുകൂടി ഉറപ്പിച്ചിരിക്കുകയാണ് . യൂണിവേഴ്സൽ മ്യൂസിക് ഗ്രൂപ്പുമായി ഡീൽ ഉറപ്പിച്ചതോടെ യു ട്യൂബുമായി നേരിട്ടൊരു യുദ്ധത്തിന് തയ്യാറെടുക്കുകയാണ് ഫെയ്സ്ബുക്ക് . ഉപഭോക്താക്കളുടെ കൂടുതൽ ‘ഹിറ്റി’നായി കടുത്ത മൽസരമായിരിക്കും സാങ്കേതിക രംഗത്തെ രണ്ടു ഭീമന്മാരും തമ്മിൽ നടക്കാൻ പോകുന്നത് . പുതിയ കരാറോടെ ഉപഭോക്താക്കൾക്ക് വ്യത്യസ്ത ആസ്വാദന തലങ്ങളൊരുക്കാൻ ഫെയ്സ്ബുക്കിനു കഴിയും . സംഗീത രംഗത്തെ വിപ്ലവകരമായ പരീക്ഷണങ്ങളുടെയും പുതിയ താരോദയങ്ങളുടെയും വേദി ഇന്ന് യുട്യൂബ് ആയ സാഹചര്യത്തിൽ ഫെയ്സ്ബുക്കുമായി കരാറിലേർപ്പെടുന്നത് വഴി സംഗീത കമ്പനികൾക്ക് യു ട്യൂബിനുമേൽ സമ്മർദ്ദം ശക്തമാക്കാൻ കഴിഞ്ഞേക്കും . വിവെന്തിയുടെ ഉടമസ്ഥതയിലുള്ള യൂണിവേഴ്സൽ മ്യൂസിക് ഗ്രൂപ്പുമായും , സോണി മ്യൂസിക് എന്റർടൈൻമെന്റുമായും ഗൂഗിളിന്റെ സംഗീത സൈറ്റ് നീണ്ടകാലത്തേക്കാണ് കരാറിലേർപ്പെട്ടിരിക്കുന്നത് . ഈ സാഹചര്യത്തിൽ കോപ്പി റൈറ്റുള്ള സംഗീതവും വിഡിയോയും അപ്ലോഡ് ചെയ്യുന്നതിനെതിരെ ശക്തമായ നിരീക്ഷണ സംവിധാനം ഗൂഗിളിന്റെ ഭാഗത്തു നിന്നുണ്ടാവും എന്ന് തീർച്ചയാണ് . ഫെയ്സ്ബുക്ക് വഴി സംഗീത വിഡിയോകൾ കാണുന്നത് വർധിച്ചത് സംഗീത കമ്പനികൾക്ക് വലിയ ഒരടിയായിരുന്നു നാളിതുവരെ . ഒരു നഷ്ടപരിഹാരവും കമ്പനികൾക്ക് ലഭിച്ചിരുന്നില്ലെന്നു പ്രമുഖ കമ്പനികളുടെ വക്താക്കൾ പറയുന്നു . ഫെയ്സ്ബുക്കിന്റെ ഭാഗത്തു നിന്നുള്ള പുതിയ നീക്കം പ്രതീക്ഷ നൽകുന്നതാണെന്ന് ഇവർ പറയുന്നു .


സ്മാർട്ട്ഫോണുകളുടെ ഭാവി തന്നെ ആശങ്കയിലാക്കുന്ന പുതിയ റിപ്പോർട്ട് പുറത്ത് . സ്മാർട്ട് ഫോണുകളിലും ടാബ്ലെറ്റുകളിലും മാൽവെയറുകൾ ബാധിക്കുന്നത് ആറുമാസത്തിനിടെ 96 ശതമാനം വർധിച്ചതായി പഠന റിപ്പോർട്ട് . പ്രമുഖ മൊബൈൽ നിർമ്മാതാക്കളായ നോക്കിയ ആണ് ഇത്തരം പഠനം നടത്തിയത് . മാൽവെയറുകൾ ഡിവൈസുകളിലുള്ള വിവരങ്ങൾ ചോർത്തുകയും പ്രവർത്തനം മന്ദഗതിയിലാക്കുകയും ചെയ്യും . ഉപയോക്താവിന്റെ ഒരുവിധ സമ്മതവും കൂടാതെ ഇ - മെയിൽ ഉൾപ്പെടെയുള്ളവയിലേക്ക് കടന്നുകയറാൻ ഈ മാൽവെയറിനു കഴിയും . 100 മില്യൺ സ്മാർട്ട് ഫോണുകളെയാണ് പഠനത്തിന് വിധേയമാക്കിയത് . ഇതിൽ 78 ശതമാനം ഫോണുകളെയും മാൽവെയറുകൾ ബാധിച്ചിരുന്നു . മാൽവെയർ ബാധിച്ചതിൽ കൂടുതലും ആൻഡ്രോയിഡ് ഫോണുകളാണെന്നാണ് നോക്കിയ നടത്തിയ പഠനത്തിൽ പറയുന്നത് . 74 ശതമാനം ആൻഡ്രോയിഡ് ഫോണുകളെയും നാലു ശതമാനം ഐഫോണുകളെയും മാൽവെയർ ബാധിച്ചെന്നാണ് കണെ്ടത്തൽ . വാട്സ്ആപ്പ് അടുത്തയിടെ അവതരിപ്പിച്ചതും വ്യാപകമാക്കുന്നതുമായ വോയ്സ്കോളിംഗ് സംവിധാനത്തിൻറെ മറവിൽ മാൽവെയറുകൾ പ്രചരിച്ചിരുന്നു . വ്യാജ ആപ്ലിക്കേഷനുകളിലൂടെയാണ് മാൽവെയറുകൾ കൂടുതലും ഫോണുകളിൽ കയറുന്നത് . സ്മാർട്ട്ഫോൺ ഉപയോഗിച്ചുകൊണ്ടിരിക്കേ ഇടയ്ക്കു കയറിവരുന്ന ഡയലോഗ് ബോക്സുകളിൽ ക്ലിക്ക് ചെയ്യാതിരിക്കുക , തേഡ്പാർട്ടി ആപ്പ് സ്റ്റോറുകൾ ഉപയോഗിക്കാതിരിക്കുക , ആപ്പ് പെർമിഷനുകൾ വെരിഫൈ ചെയ്യുക എന്നിവയാണ് ഇക്കാര്യത്തിൽ പ്രത്യേകം ശ്രദ്ധിക്കാനുള്ളതെന്ന് വിദഗ്ധർ പറയുന്നു . മാത്രമല്ല പബ്ലിക് വൈ - ഫൈ ഉപയോഗിക്കുമ്പോൾ ശ്രദ്ധിക്കുകയും വേണം . വ്യക്തിപരമായ വിവരങ്ങൾ മുതൽ ബാങ്കുകളുടെ പാസ്വേർഡുകൾ അടക്കം എല്ലാ വിവരങ്ങളും സ്മാർട്ട് ഫോണിൽ സൂക്ഷിക്കുന്നത് ഭാവിയിൽ പ്രശ്നങ്ങൾ സൃഷ്ടിച്ചേക്കാമെന്നാണ് നോക്കിയ നടത്തിയ പഠനം പറയുന്നത് .


ശമ്പളം എന്ന് പറഞ്ഞാൽ ജോലിയ്ക്ക് കിട്ടുന്ന കൂലിയാണ് . ദിവസം നൂറ് രൂപ കൂലി വാങ്ങുന്നവരുണ്ട് . ഇന്ത്യയുടെ തന്നെ ചില അവികസിത മേഖലകളിൽ ദിവസവും മുപ്പതും അമ്പതും രൂപ കൂലി വാങ്ങുന്നവരുണ്ട് . എന്നാൽ ഒരു ദിവസം നാല് കോടി രൂപ ശമ്പളം വാങ്ങുന്ന ഒരാളുണ്ട് . ദിവസം മുപ്പത് രൂപ കൂലി കിട്ടുന്ന ഇന്ത്യക്കാരനെ പോലെ മറ്റൊരു ഇന്ത്യക്കാരനാണ് ഇദ്ദേഹവും . പേര് നികേഷ് അറോറ . ഗൂഗിളിന്റെ മുൻ എക്സിക്യൂട്ടീവ് ആയ നികേഷ് അറോറ ഇപ്പോൾ ജപ്പാനിലാണ് . നികേഷ് അറോറയുടെ കഥ . . .


ലൈംഗികമായി ആക്രമിക്കപ്പെട്ട സെക്സ് റോബോട്ടിന് വേണ്ടിവന്ന മാറ്റങ്ങൾ നിർമ്മാതാക്കളെപ്പോലും ഞെട്ടിപ്പിക്കുന്നു . ഓസ്ട്രിയയിൽ നടന്ന ആർട്ട്സ് ഇലക്ട്രോണിക് ഫെസ്റ്റിവെല്ലിലാണ് സമാന്ത എന്നു പേരായ സെക്സ് റോബോർട്ടിനെ കഴിഞ്ഞ സെപ്തംബർ 30ന് പ്രദർശനത്തിന് വച്ചത് . എന്നാൽ പിന്നെ സംബന്ധിച്ചത് ഞെട്ടിപ്പിക്കുന്ന സംഭവങ്ങളാണ് . കാഴ്ചക്കാരുടെ തള്ളികയറ്റം ഉണ്ടായതോടെ ലോകത്ത് തന്നെ ആദ്യമായി പ്രദർശനത്തിനു വച്ച സെക്സ് റോബോർട്ടിനു കേടുപാടുകൾ സംഭവിച്ചു . ഈ കേടുപാടുകൾ ലൈംഗിക ആക്രമണം തന്നെയാണ് എന്നാണ് റിപ്പോർട്ട് . പ്രദർശനത്തിൻറെ പ്രധാന ആകർഷണം സാമന്തയായിരുന്നു . എന്നാൽ കണ്ടും കേട്ടും മനസിലാക്കി പോയ ചിലർ റോബോർട്ടിനെ ഉപയോഗിച്ചു നോക്കുകയായിരുന്നു . ഇതിനെ ഭാഗമായി റോബോർട്ടിൻറെ വിവിധ ഭാഗങ്ങളിൽ ചിലർ അമർത്തിയും വലിച്ചും നോക്കി . ഇതേ തുടർന്നാണു സാമന്തയുടെ ചില ഭാഗങ്ങൾ അടർന്നു പോയത് . കൂടാതെ വിരലും നഷ്ടമായി . 3000 യൂറോ വിലവരുന്ന റോബോർട്ടിനാണു പരിക്കേറ്റത് . കേടുപാടുകൾ പരിഹരിക്കാനായി സാമന്തയെ സ്പെയിനലേയ്ക്ക് അയച്ചിരിക്കുകയാണ് . സിൻന്തിയ അമറ്റ്യൂസ് എന്ന കമ്പനിയാണ് ഈ റോബോട്ടിൻറെ നിർമ്മാതാക്കൾ . ആർട്ടിഫിഷൽ ഇൻറലിജൻസിൻറെ സഹായത്തോടെ നിർമ്മിക്കപ്പെട്ട സെക്സ് ടോയ് ആണ് സാമന്ത . എന്നാൽ സയൻസ് മുതൽ പല വിഷയങ്ങളും സാമന്ത സംസാരിക്കും . എന്നാൽ പീഡനത്തിന് ശേഷം ഈ കഴിവ് നഷ്ടമായെന്നാണ് നിർമ്മാതാക്കൾ പറയുന്നത് . അതായത് പീഡിക്കപ്പെട്ട സാമന്തയുടെ മനസ് തന്നെ ഉടച്ചുവാർക്കേണ്ടിയിരിക്കുന്നു .


പ്രോഫൈൽ ചിത്രങ്ങൾ ദുരുപയോഗം ചെയ്യുന്നത് തടയാൻ പുതിയ സംവിധാനവുമായി ഫേസ്ബുക്ക് . നിങ്ങളുടെ ചിത്രങ്ങൾ ഫേസ്ബുക്കിൽ നിന്നും ഡൌൺലോഡ് ചെയ്ത് മറ്റൊരാൾ ഉപയോഗിച്ചാൽ പിടികൂടാൻ സാധിക്കുന്ന തരത്തിലാണ് സംവിധാനം . നിലവിൽ ഒരു അജ്ഞാതന് ഒരു വ്യക്തിയുടെ പ്രോഫൈൽ ചിത്രം ഉപയോഗിച്ച് അക്കൌണ്ട് തുറന്ന് പ്രവർത്തിച്ചാൽ എളുപ്പത്തിൽ അയാളെ കണ്ടെത്താൻ സാധിക്കില്ല . ഇതിനാണ് പരിഹാരമായി ഇനി നിങ്ങളുടെ പ്രൊഫൈൽ ഫോട്ടോ അല്ലെങ്കിൽ നിങ്ങളുമായി ബന്ധപ്പെട്ട കാര്യങ്ങൾ മറ്റൊരാൾ ഉപയോഗിക്കുന്നുവെന്ന് ഫേസ്ബുക്കിന് തോന്നിയാൽ അത് മുന്നറിയിപ്പായി നിങ്ങൾക്ക് ലഭിക്കും . ഈ നോട്ടിഫിക്കേഷൻ അടിസ്ഥാനമാക്കി നിങ്ങൾക്ക് നിയമപരമായോ സ്വതന്ത്ര്യമായോ ഈ പ്രശ്നത്തെ നേരിടാം . പരാതി ന്യായമെങ്കിൽ ഫേസ്ബുക്കിൽ നിന്നും നീക്കം ചെയ്യുകയും ചെയ്യും . ഇതോടെ ഇന്ന് നിലനിൽക്കുന്ന നിരവധി വ്യാജ പ്രൊഫൈലുകളെയും ഐഡികളുടെ ശല്യം തീരുമെന്നാണ് പ്രതീക്ഷിക്കുന്നത് . ഒപ്പം പ്രധാനമായും സ്ത്രീകളുടെ പ്രോഫൈൽ ചിത്രങ്ങൾ ഇത്തരത്തിൽ ദുരുപയോഗപ്പെടുത്തുന്ന കാഴ്ചകൾ സ്ഥിരമാണ് . അതിന് പരിഹാരം കാണുവാൻ പുതിയ സംവിധാനം ഉതകുമെന്നാണ് പ്രതീക്ഷിക്കപ്പെടുന്നു .


സച്ചിൻ ടെൻഡുൽക്കറാണോ വിരാട് കൊഹ്ലിയാണോ കേമൻ ? ചോദ്യം മുൻ ഓസ്ട്രേലിയൻ നായകൻ റിക്കി പോണ്ടിംഗിനോടാണെങ്കിൽ അതിന് വ്യക്തമായ മറുപടിയുണ്ട് . കൊഹ്ലിയെ ഇപ്പോൾ സച്ചിനുമായി താരതമ്യം ചെയ്യാനാവില്ലെന്ന് പോണ്ടിംഗ് പറയുന്നു . കൊഹ്ലിയുടെ കരിയർ ഫിനിഷ് ചെയ്തതിനുശേഷം നമുക്ക് അതിനെക്കുറിച്ച് ആലോചിക്കാം . ഇരുന്നൂറോളം ടെസ്റ്റുകൾ കളിച്ചിട്ടുള്ള താരമാണ് സച്ചിൻ . കൊഹ്ലിയാകട്ടെ അമ്പതോളം ടെസ്റ്റുകളെ കളിച്ചിട്ടുള്ളു . നാളെ ഗുരുതരമായൊരു പരിക്ക് കൊഹ്ലിയുടെ കരിയറിനെതന്നെ ബാധിച്ചേക്കാം . ഈ സാഹചര്യത്തിൽ ഇരുന്നൂറ് ടെസ്റ്റ് കളിച്ചിട്ടുള്ള താരവുമായി 50 ടെസ്റ്റ് കളിച്ചൊരു താരത്തെ താരതമ്യം ചെയ്യുന്നതിൽ എന്തടിസ്ഥാനമാണുള്ളതെന്നും പോണ്ടിംഗ് ചോദിച്ചു . നിലവിലെ യുവതാരങ്ങളിൽ കൊഹ്ലിയാണോ കേമനെന്ന ചോദ്യത്തോടും സമാനമായ രീതിയിലായിരുന്നു പോണ്ടിംഗിന്റെ പ്രതികരണം . ജോ റൂട്ട് , കെയ്ൻ വില്യാംസൺ , സ്റ്റീവൻ സ്മിത്ത് , വിരാട് കൊഹ്ലി എന്നിവർ സമകാലീന ക്രിക്കറ്റിലെ മികച്ച യുവതാരങ്ങളാണ് . കൊഹ്ലിക്ക് പ്രായം അനുകൂലമാണ് . ഐപിഎല്ലിൽ നാലു സെഞ്ചുറി അടിച്ച കൊഹ്ലിയുടെ പ്രകടനം മറക്കാനാവില്ല . കൂട്ടത്തിൽ ഏറ്റവും മികച്ചവനാവണമെന്ന കൊഹ്ലിയുടെ മനോഭാവവും നല്ലതാണ് . സ്മിത്തും വില്യാസണും ഇതേ ഗണത്തിൽപ്പെടുന്നവരാണ് . ഇവരിൽ ആരാണ് തങ്ങളുടെ കരിയറിനെ ശരിയായ ദിശയിൽ മുന്നോട്ടുകൊണ്ടുപോകുന്നത് എന്നതിനെ ആശ്രയിച്ചിരിക്കും ആരാണ് കേമനെന്നകാര്യവുമെന്നും പോണ്ടിംഗ് പറഞ്ഞു . സ്വന്തം സംസ്ഥാനമായ ടാസ്മാനിയയുടെ ബ്രാൻഡ് അംബാസഡറായാണ് പോണ്ടിംഗ് ഇന്ത്യയിലെത്തിയിരിക്കുന്നത് .


ഇന്ത്യൻ ക്രിക്കറ്റിലെ ഫിറ്റ്നസ് ബോയിയാണ് വിരാട് കോലി . കോലിയുടെ ഭക്ഷണശീലം പുറത്തുവന്നതിനു പിന്നാലെ മറ്റൊരു രഹസ്യം കൂടി പുറത്തായി . ടീമംഗങ്ങളുടെ ഫിറ്റ്നസ് നിലനിർത്തുന്നതിൻ വിരാട് കോലിക്കുള്ള പങ്ക് തുറന്നുപറഞ്ഞു വിക്കറ്റ് കീപ്പർ ദിനേശ് കാർത്തിക് . കളിക്കാരെല്ലാം ഫിറ്റ്നസ് കാത്തുസൂക്ഷിക്കണമെന്ന് വിരാടിന് നിബന്ധമാണെന്ന് ദിനേശ് കാർത്തിക് വെളിപ്പെടുത്തി . അരങ്ങേറ്റം കുറിച്ച സമയത്തെക്കാൾ കർക്കശമാണ് ഇന്ന് താരങ്ങളുടെ ഫിറ്റ്നസ് . തൻറെ ഫിറ്റ്നസ് കോലി സഹതാരങ്ങളിലും കൊണ്ടുവന്നു . അഞ്ച് - ആറ് വർഷമായി മികച്ച ഫോം തുടരുന്ന കോലിയിൽ നിന്ന് സഹതാരങ്ങൾക്ക് വളരെയേറെ പഠിക്കാനുണ്ടെന്നും കോലി പറഞ്ഞു . യോയോ ടെസ്റ്റിൽ 16.1 പോയിൻറ് നേടിയാൽ മാത്രമേ താരങ്ങൾക്ക് ദേശീയ ടീമിൽ കളിക്കാനാകൂ .


ലെനോവോ തങ്ങളുടെ ബഡ്ജറ്റ് ഫ്രണ്ട്ലി വിൻഡോസ് 10 ലാപ്ടോപ് ഐഡിയപാഡ് 100എസ് ഇന്ത്യൻ വിപണിയിലവതരിപ്പിച്ചു . 14999 എന്ന വിലയ്ക്ക് സ്നാപ്ഡീലിലൂടെയാണ് വാങ്ങാനാകുക . കഴിഞ്ഞവർഷം സെപ്റ്റംബറിൽ കൺസ്യൂമർ ഇലക്ട്രോണിക് ഷോയായ IFA 2015ലാണ് ഇത് അവതരിപ്പിച്ചത് . 11 . 6 ഇഞ്ച് 1366x768 പിക്സൽ റസലൂഷനാണുള്ളത് , 1.83 ജിഗാഹെർട്സ് ഇൻറൽ ആറ്റം Z3735F നാലുകോർ പ്രോസസർ . ബി ഇന്റേണൽ മെമ്മറി , 0.3 വെബ്ക്യാമറ , ബ്ളൂടൂത്ത് 4.0 , വൈ ഫൈ , രണ്ട് യു . എസ് . ബി 2.0 പോർട്ടുകൾ , ഒരു എച്ച്ഡിഎംഐ പോർട്ട് , ഹെഡ്ഫോൺ - മൈക്രോഫോൺ ജാക്ക് എന്നിവയുമുണ്ട് . ഐഡിയപാഡ് 100എസിന് ഒരു കിലോയോളം ഭാരമുണ്ട് . 292x202x17.5എംഎമ്മാണ് അളവുകൾ , ഡോൾബി അഡ്വാൻസ്ഡ് ഓഡിയോ ആണുള്ളത് . സിൽവർ നിറമുള്ള വേരിയന്റുമുള്ള ലാപ്ടോപ്പിന് ഓൺസൈറ്റ് വാറന്റിയുമുണ്ടാകും .


മുംബൈ - ബെംഗളൂരു മത്സരത്തിൽ മുംബൈ വിക്കറ്റ് കീപ്പർ ഇഷാൻറെ മുഖത്ത് ടീം അംഗം തന്നെയായ ഹാർദ്ദിക്ക് പണ്ഡ്യയുടെ ഏറ് കൊണ്ടിരുന്നു . അവിചാരിതമായി നടന്ന സംഭവത്തിൽ ഭാഗ്യം കൊണ്ടാണ് ഇഷാൻറെ കണ്ണിന് പന്ത് കൊള്ളാതിരുന്നത് . ബാംഗ്ലൂരിൻറെ പതിമൂന്നാം ഓവറിലാണ് സംഭവം . ഭുംറയുടെ പന്തിൽ വിരാട് കോഹ്ലി സിംഗിളെടുത്തപ്പോൾ പന്ത് കൈപ്പിടിയിലൊതുക്കിയ ഹർദ്ദിക് പാണ്ഡ്യ സർഫ്രാസ് ഖാൻറെ വിക്കറ്റ് ലക്ഷ്യമിട്ട് സ്ട്രൈക്കിങ് എൻഡിലേക്ക് പന്തെറിയുകയായിരുന്നു . പന്ത് കളക്ട് ചെയ്യാൻ ഇഷാൻ എത്തി . പക്ഷേ പന്ത് പിച്ച് ചെയ്ത് അപ്രതീക്ഷിതമായി ഉയർന്ന് താരത്തിന്റെ മുഖത്ത് പതിക്കുകയായിരുന്നു . ഇതോടെ വേദന കൊണ്ട് പുളഞ്ഞ ഇശാന് നിലത്ത് വീഴുകയും ചെയ്തു . പിന്നീട് ഡോക്ടർമാരുടെ സംഘം ഗ്രൌണ്ടിലെത്തി ഇഷാനെ ഡ്രസിങ് റൂമിലേക്ക് കൂട്ടിക്കൊണ്ടു പോവുകയും ചെയ്തു . തലനാരിഴക്കാണ് വൻ ദുരന്തം ഒഴിവായത് . ഓസ്ട്രലീയൻ താരമായ ഫിലിപ്പ് ഹ്യൂസിന്റെ അടക്കം നിരവധി ദുരന്തങ്ങൾ മൈതാനങ്ങളിൽ ആവർത്തിക്കപ്പെട്ട സാഹചര്യത്തിൽ ഇഷാന്റെ വാർത്ത നടുക്കത്തോടെയാണ് ക്രിക്കറ്റ് ലോകം കേട്ടത് . എന്നാൽ , പന്ത് എറിഞ്ഞ ഹാർദിക് പാണ്ഡ്യ ഇഷാനോട് മാപ്പ് പറഞ്ഞു . ട്വിറ്ററിലൂടെയാണ് താരം മാപ്പ് പറഞ്ഞത് . Sorry Bhai ! Stay Strong ! എന്നായിരുന്നു പാണ്ഡ്യയുടെ ട്വീറ്റ് . ഒപ്പം ഇഷാനൊപ്പം നിൽക്കുന്ന ഫോട്ടോയും പങ്കുവെച്ചിട്ടുണ്ട് .


ഫിറ്റ്നസ് കാര്യത്തിൽ ഇന്ത്യൻ നായകൻ വിരാട് കോലിക്ക് പേസർ ജസ്പ്രീത് ബൂമ്രയുടെ വെല്ലുവിളി . ട്വിറ്ററിൽ താരം പോസ്റ്റ് ചെയ്ത ചിത്രം കണ്ട ആരാധകർ അമ്പരന്നു . ബൂമ്രയുടെ സിക്സ് പാക് കണ്ടതോടെ ആരാധികമാർ താരത്തിനു പിന്നാലെ കൂടി . കഠിനാധ്വാനവും ആത്മസമർപ്പണവും മികവുറ്റതാക്കുന്നു എന്ന തലക്കെട്ടോടെയുള്ളതാണ് ചിത്രം . ജിമ്മിൽ വെയ്റ്റ്ലിഫ്റ്റ് ഉയർത്തുന്ന വീഡിയോയും ഇന്ത്യൻ പേസർ ട്വിറ്ററിൽ പങ്കുവെച്ചിട്ടുണ്ട് . ടീമിൽ നിലനിൽക്കാൻ താരങ്ങളുടെ ഫിറ്റ്നസ് നിർബന്ധമാണെന്ന് വിരാട് കോലി കഴിഞ്ഞ ദിവസം വ്യക്തമാക്കിയിരുന്നു . നിലവിൽ കായികക്ഷമതാ പരിശോധനയായ യോയോ ടെസ്റ്റിൽ വിജയിച്ചാൽ മാത്രമേ താരങ്ങൾക്ക് ടീമിലെത്താനാകൂ . ഇന്ത്യൻ ക്രിക്കറ്റ് ടീമിൻറെ ഫിസിക്കൽ ട്രെയിനറായ ശങ്കർ ബസുവാണ് യോയോ ടെസ്റ്റ് എന്ന ആശയത്തിനു പിന്നിൽ . ശ്രീലങ്കയ്ക്കെതിരെ ടെസ്റ്റ് പരമ്പരയിൽ കളിക്കുന്ന ടീമിനൊപ്പം കൊൽക്കത്തയിലാണ് ജസ്പ്രീത് ബൂമ്രയിപ്പോൾ .


വാട്ട്സ്ആപ്പ് ഉപയോഗിക്കുന്നവർക്ക് ഇമേജും , വീഡിയോയും അയക്കാൻ സാധിക്കും . അത് ഡൌൺലോഡ് ചെയ്യാനും സാധിക്കും . എന്നാൽ അത് ഒരിക്കൽ ഡിലീറ്റ് ചെയ്താൽ പിന്നെ അത് കിട്ടില്ല എന്നതായിരുന്നു ഇതുവരെയുള്ള അവസ്ഥ . എന്നാൽ ഡിലീറ്റ് ചെയ്ത ഫോട്ടോയും വീഡിയോയും വീണ്ടും ഡൌൺലോഡ് ചെയ്യാനുള്ള സംവിധാനം വാട്ട്സ്ആപ്പിൾ ഉടൻ എത്തുന്നു . വാട്ട്സ്ആപ്പ് ബീറ്റ ഇൻഫോ ആണ് ഇത് സംബന്ധിച്ച വാർത്ത പുറത്തുവിടുന്നത് . വാട്ട്സ്ആപ്പിൻറെ പുതിയ ആൻഡ്രോയ്ഡ് അപ്ഡേറ്റിനൊപ്പം ഈ പ്രത്യേകത ലഭിക്കും എന്നാണ് വിവരം . ഈ പ്രത്യേകത എത്തിയാൽ ഒരു വാട്ട്സ്ആപ്പ് ഉപയോക്താവിന് അയാൾക്ക് ലഭിക്കുന്ന ഒരു മീഡിയ ഫയലും ഒരിക്കലും നഷ്ടപ്പെടാത്ത അവസ്ഥയുണ്ടാകും . അതായത് ഒരു വ്യക്തിക്ക് ലഭിക്കുന്ന വീഡിയോ സന്ദേശം വാട്ട്സ്ആപ്പ് തങ്ങളുടെ സർവറിൽ ഒരു കാലയളവ് വരെ സൂക്ഷിക്കും എന്ന് സാരം . ഇപ്പോൾ ഒരു മീഡിയ ഫയൽ ഉപയോക്താവ് ഡൌൺലോഡ് ചെയ്തില്ലെങ്കിൽ 30 ദിവസം വരെ അത് വാട്ട്സ്ആപ്പ് തങ്ങളുടെ സർവറിൽ സൂക്ഷിക്കുന്നുണ്ട് എന്നതാണ് കണക്ക് . ഇത് ഡൌൺലോഡ് ചെയ്യുകയാണെങ്കിൽ അപ്പോൾ തന്നെ വാട്ട്സ്ആപ്പ് അത് തങ്ങളുടെ സർവറിൽ നിന്നും ഡിലീറ്റ് ചെയ്യും . ഈ ഡിലീറ്റ് ചെയ്യുന്ന കാലാവധി ഇനി വാട്ട്സ്ആപ്പ് വർദ്ധിപ്പിക്കും .


' ബാഹുബലി ' യുടേതുൾപ്പെടെയുള്ള തെലുങ്ക് ചിത്രങ്ങളുടെ നേട്ടം മറികടന്ന് ഒരു ചിത്രം . അതും ഒരു തമിഴ് ഡബ്ബിഗ് ചിത്രം . വിജയ് ആൻറണി നായകനായ ' പിച്ചൈക്കാര ' നാണ് തമിഴ്നാടിന് പിന്നാലെ ആന്ധ്രയിലും തെലുങ്കാനയിലും വൻ വിജയം നേടുന്നത് . ' ബിച്ചഗാരു ' എന്ന പേരിലാണ് ചിത്രം തെലുങ്കിൽ എത്തിയത് . ആന്ധ്രയിലും തെലുങ്കാനയിലുമായി 200 സെൻററുകളിൽ 50 ദിവസം പിന്നിട്ടിരിക്കുകയാണ് ചിത്രം . തെലുങ്കിൽ നിർമ്മിക്കപ്പെടുന്ന ചിത്രങ്ങൾക്ക് പോലും സാധിക്കാത്ത നേട്ടമാണിതെന്നാണ് സിനിമ വൃത്തങ്ങൾ പറയുന്നത് . മുടക്കുമുതൽ തിരിച്ചുപിടിക്കുന്ന കാര്യത്തിൽ ചിത്രം ' ബാഹുബലി ' യെപ്പോലും കടത്തിവെട്ടിയെന്നും കണക്കുകൾ . തെലുങ്കിലേക്ക് ഡബ്ബ് ചെയ്തെത്തിയ ചിത്രങ്ങളുടെ കൂട്ടത്തിൽ ചരിത്രത്തിലെ തന്നെ മികച്ച കളക്ഷനാണ് ' പിച്ചൈക്കാരൻ ' നേടിയിരിക്കുന്നത് . ഹൈദരാബാദിലെ പ്രസാദ് ലാബിൽ കഴിഞ്ഞ ദിവസം ചിത്രത്തിൻറെ വിജയാഘോഷം നടന്നിരുന്നു . ചിത്രം ഇതിനകം 20 കോടിയോളം കളക്ട് ചെയ്തിട്ടുണ്ടെന്നാണ് വിതരണക്കാർ പറയുന്നത് . 50 ലക്ഷമാണ് സാറ്റലൈറ്റ് റൈറ്റ് ലഭിച്ചത് .


ലിയോണൽ മെസി വന്നാൽ പോലും മാഞ്ചസ്റ്റർ യുനൈറ്റഡിന്റെ ദുരവസ്ഥയ്ക്ക് മാറ്റം വരില്ലെന്ന് അവരുടെ ഇതിഹാസതാരം പോൾ സ്കോൾസ് . യുണൈറ്റഡിൽ ആര് എത്തിയാലും ആ താരങ്ങൾ കഷ്ടപ്പെടുകയാണ് . ഇനിയിപ്പോൾ , മെസി വന്നാൽ പോലും അവസ്ഥയ്ക്ക് മാറ്റം വരില്ല . അദ്ദേഹം കളിക്കാൻ കഷ്ടമപ്പെടുമെന്നും സ്കോൾസ് പറഞ്ഞു . അദ്ദേഹം തുടർന്നു . . . ടീമിന് നിലവാരമില്ല എന്നും രണ്ടോ മൂന്നോ ലോക നിലവാരമുള്ള താരങ്ങൾ എപ്പോഴും യുണൈറ്റഡിന് കുറവാണെന്നും സ്കോൾസ് . മൌറീനോ മികച്ച പരിശീലകനാണ് . പക്ഷെ എന്തു കൊണ്ടാണ് അദ്ദേഹത്തിന്റെ ടീം ഇങ്ങനെ കഷ്ടപ്പെടുന്നതെന്ന് മനസിലാവുന്നില്ല . കഴിഞ്ഞ വർഷം യുണൈറ്റഡ് രണ്ടാമത് ഫിനിഷ് ചെയ്തത് ഡി ഹിയയുടെ മാത്രം കഴിവ് കൊണ്ടാണ് . ലിവർപൂളിനും മാഞ്ചസ്റ്റർ സിറ്റിക്കും മുൻപുണ്ടായിരുന്ന അവസ്ഥയിലാണ് ഇപ്പോൾ യുണൈറ്റഡ് . പണ്ട് യുണൈറ്റഡ് ആ ടീമുകളെ പരിഹസിച്ച് ചിരിച്ചതു പോലെ അവർ തിരിച്ചും ചെയ്യുകയാണെന്ന് സ്കോൾസ് കൂട്ടിച്ചേർത്തു .


ബോളിവുഡ് സൂപ്പർസ്റ്റാർ ആമീർ ഖാൻ്റെ ' സീക്രട്ട് സൂപ്പർസ്റ്റാർ ' എന്ന ചിത്രത്തിലെ ആദ്യ ഗാനം പുറത്തിറങ്ങി . ചിത്രത്തിലെ പ്രധാന കഥാപാത്രത്തെ അവതരിപ്പിക്കുന്ന സൈറ വസീം നിറഞ്ഞുനിൽക്കുന്ന ഗാനം ഇതിനോടകം തന്നെ സോഷ്യൽ മീഡിയയിൽ വൈറലായി മാറി . സംഗീതം സ്വപ്നം കണ്ട് ജീവിക്കുന്ന ഇൻസു എന്ന പെൺകുട്ടിയുടെ വേഷമാണ് സൈറയുടേത് . ശക്തി എന്ന സംഗീത സംവിധായകനായാണ് ആമീർ ഖാൻ എത്തുന്നത് . തൻ്റെ സ്വപ്നം സാക്ഷാത്കരിക്കാൻ ഇൻസു നടത്തുന്ന പോരാട്ടങ്ങളാണ് ചിത്രത്തിൻ്റെ പ്രമേയം . ചിത്രത്തിലെ പ്രധാന ഗാനമായ " മേം കോൻ ഹും . . " എന്ന് തുടങ്ങുന്ന ഗാനമാണ് പുറത്തിറങ്ങിയിരിക്കുന്നത് . അമിത് ത്രിവേദിയാണ് സംഗീതം . 16 വയസ്സുകാരിയായ മേഘ്ന മിശ്രയാണ് ഗാനം ആലപിച്ചിരിക്കുന്നത് . അദ്വൈത് ചന്ദൻ സംവിധാനം ചെയ്യുന്ന ചിത്രം നിർമ്മിച്ചിരിക്കുന്നതും ആമീർ ഖാൻ തന്നെയാണ് . ഒക്ടോബർ 19 ന് ചിത്രം പുറത്തിറങ്ങും .


രാജ്യത്തെ ചെറുനഗരങ്ങൾ പോലും വാഹനങ്ങളിൽ നിന്നുൾപ്പടെയുള്ള പുക മൂലം രൂക്ഷമായ വായു മലിനീകരണം നേരിടുന്നുവെന്ന് കാട്ടി ദേശീയ മലിനീകരണനിയന്ത്രണബോർഡ് റിപ്പോർട്ട് നൽകിയിരുന്നു . ഈ റിപ്പോർട്ടിൻറെ അടിസ്ഥാനത്തിലാണ് ഡീസൽ കാർ നിരോധനം വ്യാപിപ്പിയ്ക്കാനാകുമോ എന്ന കാര്യം ദേശീയ ഹരിതട്രൈബ്യൂണൽ പരിഗണിയ്ക്കുന്നത് . ബംഗലുരു , ചെന്നൈ , മുംബൈ , കൊൽക്കത്ത എന്നിവയുൾപ്പടെ 11 നഗരങ്ങളിൽക്കൂടി ഡീസൽ കാർ നിരോധനം നടപ്പാക്കുന്നതിനെക്കുറിച്ച് ജസ്റ്റിസ് സ്വതന്തർകുമാർ അദ്ധ്യക്ഷനായ ബെഞ്ചിൽ വിശദമായ വാദം നടന്നു . ഡീസൽ കാർ നിരോധനം വ്യാപിപ്പിച്ചാൽ രാജ്യത്തെ ഓട്ടോമൊബൈൽ വ്യവസായ മേഖല രൂക്ഷമായ പ്രതിസന്ധിയെ നേരിടേണ്ടി വരുമെന്ന് കാട്ടി കേന്ദ്രസർക്കാർ ഹരിതട്രൈബ്യൂണലിൽ അപ്പീൽ നൽകിയിരുന്നു . കേരളമുൾപ്പടെയുള്ള സംസ്ഥാനങ്ങളിൽ ഡീസൽ കാർ നിരോധനം ഏർപ്പെടുത്തിയ ഹരിതട്രൈബ്യൂണൽ വിധി പുനഃപരിശോധിയ്ക്കണമെന്നും അപ്പീലിൽ പറയുന്നു . ഈ സാഹചര്യത്തിലാണ് രാജ്യത്തെ നഗരങ്ങളിലെ മലിനീകരണത്തോത് സംബന്ധിച്ച് വിശദമായ റിപ്പോർട്ട് നൽകാൻ ചീഫ് സെക്രട്ടറിമാരോട് ഹരിതട്രൈബ്യൂണൽ നിർദേശിച്ചിരിയ്ക്കുന്നത് . വാഹനങ്ങളും മാലിന്യങ്ങൾ കത്തിയ്ക്കുന്നതുമുൾപ്പടെയുള്ള മലിനീകരണസ്രോതസ്സുകൾ പട്ടിക തിരിച്ച് മലിനീകരണത്തിൻറെ തോത് വ്യക്തമാക്കണമെന്നും ഹരിതട്രൈബ്യൂണൽ നിർദേശിച്ചു . ഈ റിപ്പോർട്ടുകൾ കൂടി പരിഗണിച്ച ശേഷം ഹരിതട്രൈബ്യൂണലിൽ ജൂലൈ 11 ന് കേസിൽ വാദം തുടരും .


ദക്ഷിണാഫ്രിക്കയ്ക്കെതിരായ ഏകദിന പരമ്പരയിൽ രോഹിത് ശർമ്മയുടെ മുഖ്യ എതിരാളി പേസർ കഗിസോ റബാഡയായിരുന്നു . തുടർച്ചയായ മൂന്ന് മത്സരങ്ങളിൽ രോഹിതിനെ പവലിയനിലേക്ക് തിരികെയയച്ച് റബാഡ കരുത്തുകാട്ടി . റബാഡ ടീമിലില്ലാത്തതിനാൽ ടി20 പരമ്പരയിൽ ആ ദൌത്യം ഏറ്റെടുത്തിരിക്കുന്നത് ജൂനിയർ ഡലായാണ് . ടി20 കരിയറിൽ തൻറെ ആദ്യ രണ്ട് മത്സരങ്ങളിലും രോഹിതിനെ ഡലായ്ക്ക് പുറത്താക്കാനായി . ടി20യിൽ ഇന്ത്യയ്ക്കെതിരായ പരമ്പരയിലാണ് ഡലാ അരങ്ങേറ്റം കുറിച്ചത് . ആദ്യ മത്സരത്തിൽ ഒമ്പത് പന്തിൽ 21 റൺസെടുത്ത ഹിറ്റ്മാൻ ഡലായുടെ പന്തിൽ ക്ലാസൻറെ കൈകളിലവസാനിച്ചു . രണ്ടാം ടി20യിൽ അക്കൌണ്ട് തുറക്കും മുമ്പ് എൽബിഡബ്ലുവിൽ രോഹിത് ഗോൾഡൺ ഡക്കായി . ടി20 കരിയറിലെ ആദ്യ രണ്ട് മത്സരങ്ങളിലും ഹിറ്റ്മാനെ പുറത്താക്കിയതോടെ രോഹിതിൻറെ ശക്തനായ എതിരാളിയായിരിക്കുകയാണ് ജൂനിയർ ഡലാ .


സി . വി . സിനിയ സംസ്ഥാനത്തിന് അഭിമാനമായി ഓട്ടം തുടങ്ങിയ മെട്രോയേയും മെട്രോമാൻ ശ്രീധരനെയും ബന്ധപ്പെടുത്തി സിനിമ പിറക്കുന്നുവെന്ന വാർത്ത നാം കേട്ടതാണ് . പിറന്നുവീണ വീടും മണ്ണും മെട്രോ റെയിലിനുവേണ്ടി നഷ്ടപ്പെടുന്ന യുവതിയുടെ കഥ പറയുന്ന ' അറബിക്കടലിന്റെ റാണി - ദി മെട്രോ വുമൺ ' എന്ന ചിത്രത്തിൽ മെട്രോമാനായി ആരെത്തും എന്ന ചോദ്യം സിനിമാ പ്രേമികളിൽ നിറഞ്ഞു നിന്നിരുന്നു . ഇപ്പോഴിതാ അതിന് ഉത്തരമായിരിക്കുന്നു . മലയാളത്തിന്റെ സൂപ്പർതാരം മോഹൻലാലാണ് മെട്രോമാനായി എത്തുന്നതെന്ന് ചിത്രവുമായി ബന്ധപ്പെട്ട അടുത്ത വൃത്തങ്ങൾ പറഞ്ഞു . ചിത്രത്തിന്റെ ചർച്ചകൾ പുരോഗമിക്കുകയാണ് . റിമ കല്ലിങ്കലാണ് നായിക . നഗരത്തിലെ പ്രശസ്ത തുണിക്കടയിൽ ജോലി ചെയ്യുന്ന തൃപ്പുണിത്തുറക്കാരി ലതിക എന്ന കഥാത്തെയാണ് റിമ അവതരിപ്പിക്കുന്നത് . എസ് സുരേഷ് ബാബു ആണ് തിരക്കഥ . കനൽ , ശിക്കാർ എന്നീ ഹിറ്റ് ചിത്രങ്ങളൊരുക്കിയ സുരേഷ് ബാബുവും പത്മകുമാറും ചേർന്നാണ് സിനിമ സംവിധാനം ചെയ്യുന്നത് . ചിത്രത്തെ കുറിച്ച് കൂടുതൽ വിവരങ്ങൾ പുറത്ത് വിട്ടിട്ടില്ല . ബോളിവുഡ് സംവിധായകൻ അജോയ് വർമ സംവിധാനം ചെയ്യുന്ന ചിത്രം നീരാളിയുടെ തിരക്കിലാണ് മോഹൻലാലിപ്പോൾ . ഒടിയൻ , കായം കുളം കൊച്ചുണ്ണി എന്നീ ചിത്രങ്ങൾക്ക് ശേഷമായിരിക്കും ഈ ചിത്രമെന്നാണ് റിപ്പോർട്ടുകൾ .


കസബയിലെ സ്ത്രീ വിരുദ്ധ പരാമർശത്തിനെതിരെ പ്രതികരിച്ച നടി പാർവ്വതിക്കെതിരെ രംഗത്ത് വന്ന മമ്മൂട്ടി ആരാധിക സുജയ്ക്കെതിരെ സാമൂഹ്യമാധ്യമങ്ങളിൽ സ്ത്രീകൾ രംഗത്ത് . മമ്മൂട്ടി ഫാൻസ് ചെങ്ങന്നൂർ വനിതാ യൂണിറ്റ് പ്രസിഡന്റാണ് സുജ . ഇവരുടെ പാർവ്വതിക്കെതിരെയുള്ള പോസ്റ്റ് വൈറലായിരുന്നു . ഇത്തരത്തിലുള്ള ആരാധകർക്ക് മറുപടിയുമായി മമ്മൂട്ടി രംഗത്തെത്താത്തതിനെ വിമർശിച്ച് പല പ്രമുഖരും രംഗത്ത് വന്നിരുന്നു . സുജയ്ക്കെതിരെ സാമൂഹ്യമാധ്യമത്തിൽ രംഗത്തെത്തിയ ശബ്ന മരിയം , സ്ത്രീ വിരുദ്ധതയ്ക്കെതിരെ സംസാരിച്ചതിനെ എതിർത്തെഴുതിയ സ്ത്രീക്ക് കിട്ടിയ സ്വീകാര്യത തന്നെ ഞെട്ടിച്ചു എന്നെയുഴുതുന്നു . ' വേറൊരു സ്ത്രീ അതിനെപ്പറ്റി പറഞ്ഞ വാക്കുകളും അതിന് കിട്ടിയ സ്വീകാര്യതയുമാണ് ഒരു സ്ത്രീയെന്ന നിലയിൽ , മനുഷ്യനെന്ന നിലയിൽ ഞെട്ടിച്ചത് . ഈ ഞെട്ടലിൽ നിന്നാണ് താൻ കുറിപ്പെഴുതുന്നതെന്ന ' മുഖവുരയോടെ എഴുതുന്ന ശബ്ന സുജയുടെ പോസ്റ്റ് കൊണ്ട് , ജനിച്ച് വീഴുമ്പം മുതൽ മരണം വരെ പുരുഷന് കിട്ടുന്ന പ്രിവിലേജുകളുടെ കൂടെ ഇത്തരം പോസ്റ്റുകൾ പുരുഷനിൽ കൂടുതൽ സ്ത്രീ വിരുദ്ധത നിറയ്ക്കാനെ ഉപകരിക്കൂവെന്ന് എഴുതുന്നു . സുജയ്ക്ക് ലഭിച്ച സ്വീകാര്യത സ്ത്രീ വിരുദ്ധതയുടെതാണെന്നും ഇവർ നിരീക്ഷിക്കുന്നു . ശബ്ന മരിയം ഗ്രീൻസ് തന്റെ ഫെയ്സ്ബുക്കിൽ എഴുതിയത് വായിക്കാം . . . ഫാൻസുകാരുടെ ആരാധനാരീതിയും അജ്ഞതയും ഇത്തരം ആക്രമണങ്ങളുടെ രീതിയുമെല്ലാം കണ്ടും കേട്ടും തഴമ്പിച്ചതാണ് . അന്ധമായ ആരാധനയുടെ സ്വഭാവം തന്നെ അതാണ് . പക്ഷേ കൃത്യമായ രാഷ്ട്രീയം പങ്കുവെക്കുന്ന ഒരു പ്രശസ്ത നടി ഒരു സിനിമയുടെ സാമൂഹിക പ്രസക്തി ( അതിലെ സ്ത്രീവിരുദ്ധത ) പങ്കുവെച്ചപ്പോൾ വേറൊരു സ്ത്രീ അതിനെപ്പറ്റി പറഞ്ഞ വാക്കുകളും അതിന് കിട്ടിയ സ്വീകാര്യതയുമാണ് ഒരു സ്ത്രീയെന്ന നിലയിൽ , മനുഷ്യനെന്ന നിലയിൽ ഞെട്ടിച്ചത് . പാർവ്വതിയെ മാത്രമല്ല സ്ത്രീപക്ഷത്ത് നിന്ന് നിരന്തരം സംസാരിക്കുന്ന മുഴുവൻ സ്ത്രീകളെയും കുറിച്ചുള്ള സുജയുടെ ധാരണ ഇത് തന്നെയാണ് . ' ഫെമിനിസം ' എന്ന പ്രത്യയശാസ്ത്രത്തെ കുറിച്ച് എന്നെങ്കിലും എന്തെങ്കിലും പറഞ്ഞ മുഴുവൻ ആളുകളെയും കാർക്കിച്ചുതുപ്പിക്കൊണ്ട് ഈ സ്ത്രീ പറയുന്നു . ' നിങ്ങൾ ഫെമിനിച്ചികൾ ഉണ്ടെന്ന ധൈര്യത്തിലല്ല ഞങ്ങൾ ഇറങ്ങിനടക്കുന്നത് . ആങ്ങളമാരും അച്ഛന്മാരും ഭർത്താക്കൻമാരും അടങ്ങുന്ന വലിയ ആൺസമൂഹം ഉള്ളതുകൊണ്ടാണെന്ന് . ' എന്റെ സ്ത്രീയെ സഹതാപമല്ലാതെ മറ്റൊന്നും തോന്നുന്നില്ല . നിങ്ങൾ ഏതു നൂറ്റാണ്ടിലാണ് ജീവിക്കുന്നത് ? ? നിങ്ങൾക്കറിയുമോ . . . നിങ്ങൾ ഇന്നനുഭവിക്കുന്നു എന്ന് പറയുന്ന ഈ സ്വാതന്ത്രം ഇത്തരത്തിലുള്ള ഒരായിരം സ്ത്രീകൾ അവരുടെ ജൻമം തന്നെ സമർപ്പിച്ചുകൊണ്ട് നേടിത്തന്നതാണ് . ആദ്യം നിങ്ങൾ ഇതിനെക്കുറിച്ചൊക്കെ ഒന്ന് മനസ്സിലിക്കാനെങ്കിലും ശ്രമിക്കൂ ജനിച്ച് വീഴുമ്പം മുതൽ മരണം വരെ പുരുഷന് കിട്ടുന്ന പ്രിവിലേജുകളുടെ കൂടെ ഇത്തരം ഓളം കൂടിയാകുമ്പോൾ അടിപൊളിയായി . നിങ്ങളറിയുന്നോ സ്ത്രീക്ക് എതിരെ എത്ര മോശം സന്ദേശമാണ് കൊടുക്കുന്നതെന്ന് അതെ . . ഇതിനൊക്കെ കിട്ടുന്ന സ്വീകാര്യത കണ്ട് ചോദിക്കട്ടെ . . ഇതാണോ നമ്മുടെ വിദ്യാസമ്പന്ന സമൂഹം ? ? ?


ശബരിമല യുവതീപ്രവേശനം അനുവദിച്ചുകൊണ്ടുള്ള സുപ്രീംകോടതി വിധി നടപ്പിലാക്കുന്നതിനെതിരെ പ്രതിഷേധങ്ങൾ അലയടിക്കുന്ന പശ്ചാത്തലത്തിൽ അയ്യപ്പ ഗാനവുമായി ബിജിബാലും ഹരിനാരായണനും . ' ' ഋതുമതിയെ ആചാരമതിലാൽ തടഞ്ഞിടും ആര്യവേദസ്സല്ലിതയ്യൻ ' ' എന്ന വരികളിലൂടെ ശബരിമല യുവതീ പ്രവേശനത്തെ പിന്തുണച്ചുകൊണ്ട് ഗാനം രചിച്ചിരിക്കുന്നത് ബി കെ ഹരിനാരായണനാണ് . ബിജിബാൽ ആണ് സംഗീതം നൽകിയിരിക്കുന്നത് . ഗാനം ആലപിച്ചിരിക്കുന്നതും ബിജിബാലാണ് . അയ്യനെ വർണിച്ചുകൊണ്ടുള്ള ഗാനത്തിന് ദൃശ്യങ്ങൾ ഒരുക്കിയിരിക്കുന്നത് പ്രയാഗ് മുകുന്ദനാണ് . ' നീ തന്നെയാണു ഞാനെന്നോതി നിൽക്കുന്ന കാനന ജ്യോതിയാണയ്യൻ ' എന്ന് തുടങ്ങുന്ന വരികൾ ശബരിമലയിലെ നിലവിലെ വിവാദങ്ങളോടുള്ള പ്രതികരണം കൂടിയാവുകയാണ് . നിലവിലെ വിവാദങ്ങൾക്കെല്ലാമുള്ള പ്രതികരണമാവുകയാണ് ഗാനം . അയ്യപ്പ ക്ഷേത്രം ദ്രാവിഡ വിഹാരമാണെന്നും ആദി മലയൻ തപസ്സുകൊണ്ട് പടുത്തതാണെന്നും ഗാനത്തിൽ പറയുന്നു . ഒപ്പം ' ' ഇരുമുടിയിലല്ല നിൻ ഹൃദയത്തിലാണെന്റെ ഗിരിമുടിയതെന്നോതുമയ്യൻ ' ' എന്ന വരികളിലൂടെ ഭക്തരുടെ ഹൃദയത്തിലാണ് അയ്യനിരിക്കുന്നതെന്ന് വ്യക്തമാക്കുന്നു .


കോടതി വിധിയിൽ സന്തോഷമുണ്ടെന്ന് പിയു ചിത്ര . ആപത്തു വന്നപ്പോൾ കേരളം മൊത്തം എനിക്കൊപ്പം നിന്നു . എല്ലാവരുടെയും പ്രാർത്ഥനയ്ക്കും പിന്തുണയ്ക്കും നന്ദിയെന്നും പിയു ചിത്ര പറഞ്ഞു . മീറ്റിൽ പങ്കെടുക്കാൻ കഴിയുമോയെന്നറിയില്ല . ഇന്ത്യൻ അത്ലറ്റിക് ഫെഡറേഷനാണ് ഇതിൽ തീരുമാനമെടുക്കേണ്ടത് . എന്നാൽ ലോക മീറ്റിനുള്ള എൻട്രി ഇതിനോടകം അയച്ചു കഴിഞ്ഞു . പേടിക്കണ്ട പങ്കെടുക്കാൻ കഴിയുമെന്നാണ് എല്ലാവരും പറയുന്നത് . ലോക അത്ലറ്റിക് ചാമ്പ്യൻഷിപ്പിനുള്ള ടീമിൽ പിയു ചിത്രയെ ഉൾപ്പെടുത്തണമെന്ന ഹൈക്കോടതിയുടെ വിധിയോട് ചിത്ര പ്രതികരിച്ചു .


സി . വി . സിനിയ ഞാനൊരു ഫുട്ബോളറല്ല , നടനാണ് . ഇത് എന്റെ ആദ്യ സിനിമയല്ല . ഞാൻ നൈജീരിയൻ നടനാണ് . സിനിമയും അതോടൊപ്പം ടി . വി . ഷോയും ഞാൻ ചെയ്തിട്ടുണ്ട് . ആദ്യമായാണ് മലയാളത്തിൽ അഭിനയിക്കുന്നത് . ചിത്രത്തിൽ ഒരു നൈജീരിയൻ ഫുട്ബോൾ താരാമായാണ് ഞാൻ എത്തുന്നത് . എങ്ങനെയാണ് ' സുഡാനി ഫ്രം നൈജീരിയ ' എന്ന ചിത്രത്തിലേക്ക് എത്തുന്നത് ? ഇന്ത്യയ്ക്ക് പുറത്ത് നിന്നുള്ള ഒരു ഫുട്ബോൾ താരമാണ് ഇതിലെ കേന്ദ്രകഥാപാത്രം . ഞാനൊരു നോളിവുഡ് നടനാണ് . അതുകൊണ്ട് തന്നെ ചിത്രത്തിന്റെ നിർമാതാക്കളായ സമീർ താഹിറും ഷൈജു ഖാലിദും അത്തരമൊരു നടനെ ഗൂഗിളിൽ അന്വേഷിച്ചിരുന്നു . അങ്ങനെ അവർ എന്റെ ഫോട്ടോ കണ്ടു . പിന്നീട് സംവിധായകൻ സക്കരിയയും ഗൂഗിളിൽ എന്റെ ഫോട്ടോ കണ്ടു . പിന്നീട് അവർ എന്നെ ഇമെയിൽ വഴി ബന്ധപ്പെടുകയായിരുന്നു . ഈ ചിത്രത്തിന്റെ കഥയും കളിക്കാരന്റെ പ്രാധാന്യമൊക്കെ പറഞ്ഞു തന്നപ്പോൾ എനിക്ക് ഇഷ്ടമായി . അങ്ങനെയാണ് ഞാൻ ഈ ചിത്രത്തിന്റെ ഭാഗമാകുന്നത് . മാത്രമല്ല സിനിമയ്ക്കുള്ള മുന്നൊരുക്കമെന്നോണം രണ്ടാഴ്ചത്തെ ഫുട്ബോൾ പരിശീലനം നേടിയിരുന്നു . ഈ സിനിമയുമായി ബന്ധപ്പെട്ട മറക്കാനാവാത്ത അനുഭവം ? ഈ സിനിമ തന്നെ എന്നെ സംബന്ധിച്ചിടത്തോളം ഒരിക്കലും മറക്കാൻ കഴിയാത്ത അനുഭവം തന്നെയാണ് . കാരണം ഞാൻ ഒരു നോളിവുഡ് നടനാണ് . ഇതുപോലെ ഒരു സിനിമ സംഭവിക്കുമെന്നോ ഇതുപോലെ ഒരു മികച്ച കഥാപാത്രം ചെയ്യുമെന്നോ കരുതിയിരുന്നില്ല . ഇത് അപ്രതീക്ഷിതമായി സംഭവിച്ചതാണ് . അതുകൊണ്ട് തന്നെ ഇന്ത്യയിലേക്ക് എത്തുന്നത് വരെ എനിക്ക് വിശ്വാസമുണ്ടായിരുന്നില്ല . ഇത് ശരിക്കും അത്ഭുതം തന്നെയാണ് . സൌബിൻ ഷാഹിർ എന്ന നടനോടൊപ്പം അഭിനയിച്ചപ്പോഴുള്ള അനുഭവം ? സൌബിൻ ഷാഹിർ മികച്ച ഒരു നടൻ തന്നെയാണ് . പ്രത്യേകിച്ച് അദ്ദേഹം ഒരു കൊമേഡിയൻ കൂടിയാണ് . എന്നാൽ ഇതിലെ മജീദ് എന്ന ഫുട്ബോൾ മാനേജർ അത്ര തമാശക്കാരനല്ല . അദ്ദേഹത്തോടൊപ്പം അഭിനയിക്കാൻ എനിക്ക് എളുപ്പമായിരുന്നു . മലയാളത്തിൽ അഭിനയിക്കാൻ ബുദ്ധിമുട്ട് തോന്നിയോ ? എനിക്ക് എപ്പോഴും ബുദ്ധിമുട്ട് തോന്നിയിട്ടുള്ളത് ഭാഷ തന്നെയാണ് . മലയാളം മനോഹരമായ ഭാഷയാണ് . പക്ഷേ എനിക്കവിടെ ഇംഗ്ലീഷിൽ മാത്രമേ സംസാരിക്കാൻ കഴിയുമായിരുന്നുള്ളു . സിനിമാ ചിത്രീകരണ വേളയിൽ മിക്ക സമയവും എല്ലാവരും മലയാളം തന്നെയാണ് സംസാരിക്കുന്നത് . എന്താണ് സംസാരിക്കുന്നത് എന്നെനിക്ക് അറിയില്ലായിരുന്നു . ഒരു ദിവസം സംവിധായകൻ അഭിനയിക്കേണ്ട നിർദേശങ്ങൾ മലയാളത്തിൽ പറഞ്ഞു . ആക്ഷൻ പറഞ്ഞപ്പോൾ ഞാൻ എന്താണ് ചെയ്യേണ്ടതെന്നറിയാതെ അവിടെ തന്നെ നിൽക്കുകയായിരുന്നു . ഒന്നും മനസ്സിലായില്ലെന്ന് പറഞ്ഞപ്പോൾ സെറ്റിലാകെ കൂട്ട ചിരിയായി . പിന്നീടത് റീടേക്ക് എടുത്തു . താങ്കളുടെ ജീവിതവുമായി ഈ സിനിമയ്ക്ക് എന്തെങ്കിലും ബന്ധമുണ്ടോ ? എനിക്ക് ഈ കഥാപാത്രവുമായി നല്ല ബന്ധമുണ്ട് . കാരണം ഞാനൊരു നൈജീരിയക്കാരനാണ് . അവിടെ സാമ്പത്തിക അടിത്തറയില്ല . പണമില്ല . ഇങ്ങനെ കുറേ പ്രശ്നങ്ങൾ എല്ലാവരും അനുഭവിക്കുന്നുണ്ട് . ആ പ്രശ്നങ്ങൾ കണ്ടും അനുഭവിച്ചും വരുന്ന ഒരു വ്യക്തിയാണ് ഞാൻ . അവിടെയുള്ളവരെല്ലാം മികച്ച ജീവിതം സ്വപ്നം കാണുകയും അതിനായി കഷ്ടപ്പെടുന്നവരുമാണ് . ഈ സിനിമ കാണുന്നതിന് മുൻപ് ഏതെങ്കിലും മലയാളം സിനിമ കണ്ടിരുന്നോ ? ഇല്ല , ആദ്യമായാണ് മലയാളം സിനിമ കാണുന്നത് . പക്ഷേ ബോളിവുഡ് സിനിമകളും മറ്റ് ഭാഷകളിലുള്ള സിനിമകളും ഞാൻ കണ്ടിട്ടുണ്ട് . പക്ഷേ മലയാളത്തിൽ മമ്മൂട്ടി , മോഹൻലാൽ എന്നീ നടന്മാരെ അറിയാം . ബോളിവുഡിൽ ഷാരൂഖ് ഖാൻ , അമിതാഭ് ബച്ചൻ എന്നിവരേയും . പക്ഷേ മലയാളത്തിൽ ഏറ്റവും ഇഷ്ടമുള്ള നടൻ ദുൽഖർ സൽമാനാണ് . ഇനിയും ഇന്ത്യൻ സിനിമ ചെയ്യണമെന്ന് ആഗ്രഹമുണ്ടോ ? ആദ്യമായാണ് ഞാൻ ഇന്ത്യൻ സിനിമ ചെയ്യുന്നത് . എനിക്ക് ഇന്ത്യയിൽ തന്നെ ഒരു പാട് സിനിമയിൽ അഭിനയിക്കണമെന്നുണ്ട് . മലയാളം , തമിഴ് , മറാത്തി , ഹിന്ദി എന്നീ ഭാഷകളിൽ അഭിനയിക്കണം . മലയാളം സിനിമയിൽ അഭിനയിച്ചത് എന്നെ സംബന്ധിച്ചിടത്തോളം ഒരു നേട്ടം തന്നെയാണ് . ഇത് എന്റേത് മാത്രമല്ല നൈജീരിയയുടെയും ആഫ്രിക്കയുടേയും നേട്ടമാണ് . സിനിമ കണ്ടിട്ട് ആരെങ്കിലും നാട്ടിൽ നിന്ന് വിളിച്ചോ ? ഒരുപാട് പേർ വിളിച്ചിരുന്നു . നിർഭാഗ്യവശാൽ അവിടെ സിനിമ റിലീസ് ഇല്ല . എന്റെ ഫാമിലിയൊന്നും ഈ സിനിമ കണ്ടിട്ടില്ല . പക്ഷേ അവരെല്ലാം വലിയ സന്തോഷത്തിലാണ് . സിനിമയിൽ പ്രണയമുണ്ടെന്ന് പറയുന്നുണ്ട് , അതുപോലെ യഥാർത്ഥ ജീവിതത്തിൽ പ്രണയമുണ്ടോ ? ഇല്ല , എനിക്ക് ഇപ്പോൾ പ്രണയമൊന്നുമില്ല . ഇനി പ്രണയമുണ്ടാവാം . എനിക്ക് 19 വയസ്സ് ആയിട്ടേയുള്ളു .


അഭിനവിന്റെ കുറിപ്പിൽ നിന്ന് പത്തു വയസുമുതൽ ക്രിക്കറ്റ് കളിക്കുന്ന ഞാൻ പടിപടിയായി ഉയർന്നാണ് ഇന്ന് ഞാൻ ഇവിടെവരെ എത്തിയത് . രാജ്യത്തെ പ്രതിനിധീകരിക്കാൻ അവസരം ലഭിക്കുന്നത് ഏതൊരു കായിക താരത്തെ സംബന്ധിച്ചിടത്തോളവും അഭിമാനമാണ് . ഏതെങ്കിലും തരത്തിലുള്ള അനുകമ്പ പിടിച്ചുപറ്റുന്നതിനായല്ല ഞാൻ ഈ കുറിപ്പെഴുതുന്നത് . എന്നെ വളരെ അധികം ആശങ്കപ്പെടുത്തിക്കൊണ്ടിരിക്കുന്ന വിഷയത്തിൽ ഏതെങ്കിലും തരത്തിൽ ആളുകളുടെ മനോഭാവം മാറ്റാൻ കഴിഞ്ഞെങ്കിലും എന്ന പ്രതീക്ഷയോടെയാണ് . പതിനഞ്ചാം വയസുമുതൽ ക്രിക്കറ്റ് കളിക്കാനായാ രാജ്യത്തിനകത്തും പുറത്തും യാത്ര ചെയ്യുന്നയാളാണ് ഞാൻ . യുവതാരമായിരിക്കുമ്പോഴെ എന്റെ തൊലി നിറത്തെക്കുറിച്ച് ആളുകൾ ഇങ്ങനെ വേവലാതിപ്പെടുന്നത് എനിക്കെന്നും ഒരു ദുരൂഹതയായിരുന്നു . രാത്രിയും പകലും സൂര്യന് കീഴെയും അല്ലാതെയും ഞാൻ ക്രിക്കറ്റ് കളിച്ചിരുന്നു . സ്വഭാവികമായും ഞാൻ കരുവാളിച്ച് പോയി . ക്രിക്കറ്റിനെ കുറിച്ച് അറിയുന്ന ഏതൊരാൾക്കും ഇത് മനസിലാവും . അതിൽ എനിക്കൊരു വിഷമവുമില്ല . ഞാൻ എന്തിനെയാണോ ഏറെ സ്നേഹിക്കുന്നത് അതിനുവേണ്ടിയാണിതെല്ലാം എന്ന് എനിക്കറിയാമായിരുന്നു . രാജ്യത്തെ ഏറ്റവും ചൂടേറിയ നഗരങ്ങളിലൊന്നായ ചെന്നൈയിൽ നിന്നാണ് ഞാൻ വരുന്നത് . എന്റെ യൌവനത്തിന്റെ നല്ല ഒരു സമയം ഞാൻ ക്രിക്കറ്റ് മൈതാനത്താണ് ചെലവിട്ടത് . സത്യസന്ധനായിരിക്കുക , ലക്ഷ്യബോധമുള്ളവരായിരിക്കുക , നിങ്ങളുടെ തൊലിയുടെ നിറത്തിൽ അഭിമാനിക്കുക - അഭിനവ് മുകുന്ദ് .


മഞ്ഞപ്പട ആരാധകരുടെ നീണ്ട കാത്തിരിപ്പിന് വിരാമം . പരിശീലകൻ റെനെ മൂളൻസ്റ്റീനിൻറെ ശിഷ്യനായ മാഞ്ചസ്റ്റർ യുണൈറ്റഡിൻറെ ഇതിഹാസ താരം വെസ് ബ്രൌൺ നോർത്ത് ഈസ്റ്റ് യുണൈറ്റഡിനെതിരായ മത്സരത്തിൽ കളിക്കും . പരിക്കേറ്റതിനെ തുടർന്ന് വെസ് ബ്രൌൺ കഴിഞ്ഞ മത്സരങ്ങളിൽ കളിച്ചിരുന്നില്ല . ഐഎസ്എല്ലിൽ ബ്രൌണിൻറെ ആദ്യ മത്സരമാണിത് . 450ലേറെ മൽസരങ്ങൾ പ്രൊഫഷണൽ ടീമുകൾക്കായി കളിച്ചിട്ടുണ്ട് വെസ് ബ്രൌൺ . ഇംഗ്ലീഷ് ക്ലബ് മാഞ്ചസ്റ്റർ യുണൈറ്റഡിന് വേണ്ടി 300ലേറെ മത്സരങ്ങൾ കളിച്ചു . ഏഴ് പ്രീമിയർ ലീഗ് ടൈറ്റിലുകളും മൂന്ന് ലീഗ് കപ്പുകളും രണ്ട് കമ്മ്യൂണിറ്റി ഷീൽഡുകളും രണ്ട് തവണ ചാംപ്യൻസ് ലീഗും സ്വന്തം പേരിലുണ്ട് . വെസ് ബ്രൌൺ എത്തുന്നതോടെ ബ്ലാസ്റ്റേഴ്സ് കരുത്തുകാട്ടും എന്നാണ് ആരാധകരുടെ വിലയിരുത്തൽ .


ബാഹുബലിയിലെ ദേവസേനയെ അവതരിപ്പിച്ചതോടെ ഇന്ത്യൻ സിനിമലോകത്ത് സ്വന്തം ഡിമാൻറ് ഉയർത്തിയിരിക്കുകയാണ് അനുഷ്ക . തെലുങ്കും തമിഴും കന്നടയും കടന്ന് ബോളിവുഡിൽ നിന്നും അനുഷ്കയെ തേടി അവസരങ്ങൾ എത്തി . ഇതിനിടയിൽ താരം സിനിമയിൽ നിന്ന് അവധി എടുക്കുന്നു എന്ന് വാർത്തകൾ . ശരീരത്തിന്റെ ഭാരം കുറയ്ക്കാനാണു താരം അവധി എടുക്കുന്നത് എന്നു പറയുന്നു . ഇഞ്ചി ഇടിപ്പഴകടി എന്ന ചിത്രത്തിനു വേണ്ടി ഭാരം കൂട്ടിയതിൽ ഏറെ പഴികേൾക്കേണ്ടി വന്നിരുന്നു അനുഷ്കയ്ക്ക് . ഇനി എന്തായാലും തടി കുറച്ചിട്ടേ ഉള്ളു എന്ന ലക്ഷ്യത്തിലാണത്രെ താരം . ഉടൻ വിവാഹിതയാകുമെന്നും പ്രഭാസുമായി പ്രണയത്തിലാണെന്നും അഭ്യൂഹങ്ങൾ പ്രചരിച്ചിരുന്നു . എന്നാൽ 35 വസുള്ള അനുഷ്കയ്ക്കു വിവാഹം നടക്കാത്തത് ജാതകദോഷമുള്ളതിനാലാണെന്നും ദോഷം മാറാൻ ക്ഷേത്ര ദർശനം നടത്തിവരിയാണ് താരം എന്നും റിപ്പോർട്ടുകൾ ഉണ്ട് .


സോഷ്യൽമീഡിയ ഉപയോഗിക്കുന്നവർക്ക് നികുതി ഏർപ്പെടുത്തി ഉഗാണ്ട . ഇത് സംബന്ധിച്ച ബില്ല് ഉഗാണ്ടൻ പാർലമെൻറ് പാസാക്കി . നികുതി വരുമാനം വർദ്ധിപ്പിക്കാനാണ് ഈ നീക്കം എന്നാണ് സർക്കാർ വൃത്തങ്ങൾ പറയുന്നത് . അതേ സയമം ജനങ്ങളുടെ വിമർശനങ്ങളെ ഇല്ലായ്മ ചെയ്യാൻ പ്ര സി ഡ ൻറ് യൊ വേ രി മു സെ വേ നി സർക്കാർ നടത്തുന്ന ശ്രമമാണ് ഇതെന്നാണ് റിപ്പോർട്ട് . ഫേ സ്ബു ക്ക് , ട്വി റ്റ ർ , വാ ട്സ്ആ പ്പ് തു ട ങ്ങി യ വി വി ധ സ മൂ ഹ മാ ധ്യ മ പ്ലാ റ്റ്ഫോ മു ക ൾ ഉ പ യോ ഗി ക്കു ന്ന തി ന് ഒ രു ദി വ സം 200 ഷി ല്ലിം ഗ്സാ ണ് ഉ പ യോ ക്താ വ് സ ർ ക്കാ രി നു നി കു തി യാ യി ന ൽ കേ ണ്ട ത് . ഒ രു വ ർ ഷ ത്തെ ഇ ത് ഏ ക ദേ ശം 19 ഡോ ള റി ന ടു ത്ത് വ രും ഈ നികുതി . ലോ ക ബാ ങ്കി ൻറെ 2016ലെ ക ണ ക്ക നു സ രി ച്ച് ഉഗാണ്ടയിലെ ഒരാളുടെ മാസ ആ ളോ ഹ രി വ രു മാ നം 615 ഡോ ളറാണ് , അപ്പോഴാണ് വർഷം 19 ഡോളർ സോഷ്യൽ മീഡിയ നികുതി വന്നിരിക്കുന്നത് എന്ന് ബിബിസി റിപ്പോർട്ട് ചെയ്യുന്നു . ജൂ ലൈ ആ രം ഭി ക്കു ന്ന അ ടു ത്ത സാ മ്പത്തിക വ ർ ഷ ത്തി ൽ പു തു ക്കി യ നി കു തി നി ര ക്കു ക ൾ നി ല വി ൽ വ രും . മൊ ബൈ ൽ സേ വ ന ദാ താ ക്ക ളു മാ യി കൂ ടി ച്ചേ ർ ന്നാ ണു സ ർ ക്കാ ർ നി കു തി പി രി ച്ചെ ടു ക്കു ന്ന ത് . ഉ ഗാ ണ്ട സ ർ ക്കാ രി ൻറെ പു തി യ നി യ മം സം ബ ന്ധി ച്ച് ഇൻറർനെറ്റ് സേവനദാതക്കളോ , സോഷ്യൽ മീഡിയ കമ്പനികളോ ഇതിനോട് പ്ര തി ക രി ച്ചി ട്ടി ല്ല . ഇ ത് ആ ദ്യ മാ യാ ണ് ഒ രു രാ ജ്യം സ മൂ ഹ മാ ധ്യ മ ഉ പ യോ ഗ ത്തി ന് നി കു തി ഏ ർ പ്പെ ടു ത്തു ന്നത് .


ദിലീപും കാവ്യയും തമ്മിൽ വിവാഹിതരാകാൻ പോകുന്നു എന്ന വാർത്ത പരക്കാൻ തുടങ്ങിയിട്ട് കാലം കുറേയായി എന്നാൽ ഇതിൽ എന്തെങ്കിലും പ്രതികരണം നടത്താൻ ഇരുതാരങ്ങളും തയ്യാറായില്ല . പലതവണ ഇരുവരും വിവാഹിതരായെന്നടക്കം സോഷ്യൽമീഡിയയിൽ ചിലർ വാർത്തകൾ പടച്ചു . ദിലീപ് - കാവ്യ വിവാഹത്തെ കുറിച്ചുള്ള എല്ല ഊഹാപോഹങ്ങൾക്കും വ്യാജവാർത്തകൾക്കും തിരശീലയിടുന്നതായിരുന്നു കാവ്യയുടെ പ്രതികരണം . 2015 ജനുവരി 16 നായിരുന്നു ആദ്യവാർത്ത കേട്ടത് . പിന്നെ എല്ലാമാസവും 16 തിയതി വിവാഹവാർത്തയുടെ അപ്ഡേഷൻ ഉണ്ടാകും . ഏറ്റവും അവസാനം വന്നത് ജൂൺ 20 - മത്തെ തിയ്യതിയായിരുന്നു . വിവാഹ വാർത്തയെക്കുറിച്ച് പറയാൻ അച്ഛൻ പത്രസമ്മേളനം നടത്തി എന്ന പേരിലുള്ള പത്രകട്ടിംഗ് പോലും കണ്ടിരുന്നു . സഹികെട്ട് അവസാനം ഫേസ്ബുക്കിൽ ഇതൊന്നുമല്ല സത്യം എന്ന് എഴുതേണ്ടിവന്നു . വിവാഹം എന്നു കേൾക്കുമ്പോഴേക്കും വീട്ടിലേക്കെത്തുന്ന അഭിനന്ദന കോളുകൾക്ക് മറുപടി പറഞ്ഞു മടുത്തു . പലപ്പോഴും അച്ഛനോടും അമ്മയോടും സങ്കടം തോന്നാറുണ്ട് . വിവാഹം ആയാൽ എല്ലാവരെയും അറിയിക്കും . അത് ഒളിച്ചു വയ്ക്കേണ്ട ഒന്നല്ല എന്നും കാവ്യ പറയുന്നു . മഞ്ജു വാര്യരുമായുള്ള ബന്ധം വേർപിരിയാൻ കാരണം തന്നെ കാവ്യയാണ് എന്ന തരത്തിലുള്ള വാർത്തയും പ്രചരിച്ചിരുന്നു . ഈ വിഷയങ്ങൾ ഒക്കെ നിൽക്കുമ്പോൾ തന്നെ തന്റെ ആദ്യ പ്രണയത്തെ കുറിച്ച് ദിലീപിനോടു പറഞ്ഞിരുന്നെന്നാണ് കാവ്യ പറയുന്നത് . ഇക്കാര്യം ആദ്യം തുറന്നു പറഞ്ഞതും ദിലീപിനോടായിരുന്നു . തെങ്കാശിപ്പട്ടണം സിനിമയുടെ സെറ്റിൽ വച്ച് . താൻ ഒരിക്കലും കണ്ടിട്ടില്ലാത്ത ഒരു കാമുകനെ കുറിച്ചുള്ള കാര്യമാണ് കാവ്യ പറഞ്ഞിരുന്നത് . സംഗതി ഇങ്ങനെയാണ് , വീടിനടുത്തുള്ള ഒരു ചേച്ചി കാവ്യയോട് എന്നും ഒരു ചെറുപ്പക്കാരനെക്കുറിച്ച് പറയുമായിരുന്നു . കാവ്യ ഒരിക്കലും അയാളെ കണ്ടിട്ടില്ല . എന്നാൽ അയാൾ എന്നു കാവ്യയെ കാണും . താരത്തിന്റെ ഒരു സിനിമ പോലും വിടാതെ അയാൾ കാണുമായിരുന്നത്രേ . സ്ഥിരമായി ചേച്ചിയുടെ ഈ പറച്ചിൽ കേട്ടപ്പോൾ കാവ്യയ്ക്ക് ആ ചെറുപ്പക്കാരനോട് ഇഷ്ടം തോന്നി . കാണാമറയത്തുള്ള കാമുകനെ കാണണമെന്ന് കാവ്യ ഒരിക്കൽ ആഗ്രഹം പ്രകടിപ്പിച്ചു . എന്നാൽ കാവ്യയുടെ ഹൃദയം തകർത്തുകൊണ്ട് ചേച്ചി ആ സത്യം തുറന്നു പറഞ്ഞു . ആ ചെറുപ്പക്കാരൻ രണ്ട് ദിവസം മുമ്പ് അസുഖം വന്ന് മരിച്ചുപോയി എന്ന് സംഭവം ദിലീപിനോട് പറഞ്ഞപ്പോൾ കാവ്യയുടെ കണ്ണ് നിറഞ്ഞു പോയിരുന്നു . പക്ഷേ കഥ കേട്ട് ദിലീപ് പൊട്ടിച്ചിരിക്കുകയായിരുന്നു . കാരണം കാവ്യയുടെ ഇഷ്ടം പിടിച്ചു പറ്റാൻ ആ ചേച്ചി ഉണ്ടാക്കിയ കള്ളക്കഥ ദിലീപിന് മനസിലായതു തന്നെ .


രണ്ടാം ഏകദിനത്തിൽ ഇന്ത്യൻ സ്പിൻ ആക്രമണത്തിന് മുന്നിൽ തകർന്നുതരിപ്പണായി ദക്ഷിണാഫ്രിക്ക . ടോസ് നഷ്ടപ്പെട്ട് ബാറ്റിംഗ് തുടങ്ങിയ ദക്ഷിണാഫ്രിക്ക 32.2 ഓവറിൽ 118ന് പുറത്തായി . സ്പിന്നർമാരായ യുസ്വേന്ദ്ര ചഹലിൻറെ അഞ്ച് വിക്കറ്റ് നേട്ടവും കുൽദീപ് യാദവിൻറെ മൂന്ന് വിക്കറ്റുമാണ് ദക്ഷിണാഫ്രിക്കയെ തകർത്തത് . 25 റൺസ് വീതമെടുത്ത ഡുമിനിയും സോന്തോയുമാണ് ദക്ഷിണാഫ്രിക്കയുടെ ടോപ് സ്കോറർമാർ . ടീം സ്കോർ 39ൽ നിൽക്കേ ഓപ്പണർ ഹഷിം അലംയെ ( 23 ) ഭുവനേശ്വർ കുമാർ വിക്കറ്റ് കീപ്പർ ധോണിയുടെ കൈകളിലെത്തിച്ചു . 13 - ാം ഓവറിൽ 20 റൺസെടുത്ത ഡി കോക്കിനെ സ്പിന്നർ ചഹൽ പുറത്താക്കിയതോടെ ഓപ്പണർമാർ മടങ്ങി . തൊട്ടടുത്ത ഓവറിൽ നായകൻ എയ്ഡൻ മർക്രാമിനെയും ( 8 ) അക്കൌണ്ട് തുറക്കും മുമ്പ് മില്ലറെയും പുറത്താക്കി കുൽദീപ് ആഞ്ഞടിച്ചപ്പോൾ നാല് വിക്കറ്റിന് 51 റൺസ് എന്ന നിലയിൽ ദക്ഷിണാഫ്രിക്ക തകർന്നു . പിന്നീട് ഇന്നിംഗ്സിൽ ഒരിക്കൽ പോലും ദക്ഷിണാഫ്രിക്കയ്ക്ക് തിരിച്ചെത്താനായില്ല . അഞ്ചാം വിക്കറ്റിൽ 48 റൺസ് കൂട്ടിച്ചേർച്ച ഡുമിനി - സോന്തോ സഖ്യം മാത്രമാണ് അൽപമെങ്കിലും പ്രതീക്ഷ കാത്തത് . ടീം സ്കോർ 99ൽ നിൽക്കേ സോന്തോയും ( 25 ) , 107ൽ നിൽക്കേ ഡുമിനിയും ( 25 ) ചഹലിന് കീഴടങ്ങിയതോടെ ദക്ഷിണാഫ്രിക്കൻ പോരാട്ടം ഏറെക്കുറെ അവസാനിച്ചു .


ഐഫോൺ എക്സ് , ഐഫോൺ 8 , ഐഫോൺ 8 പ്ലസ് , ഐഫോൺ 7 , ഐഫോൺ 6 എസ് , ഐഫോൺ 6 എസ് പ്ലസ് , ഐഫോൺ 6 , ഐഫോൺ എസ്ഇ എന്നിവയാണ് വിലക്കിഴിവിൽ ലഭ്യമാകുന്നത് . ഐഫോൺ എക്സ് 64 ജിബി മോഡലിന് 79,999 രൂപയാണ് വില . 9000 രൂപയാണ് ഇതിൽ വിലക്കിഴിവ് ലഭ്യമാകുന്നത് . എച്ച്ഡിഎഫ്സി കാർഡ് ഉപയോക്താക്കൾക്ക് ഫോൺ 75.999 രൂപയ്ക്ക് ലഭ്യമാകും . കൂടാതെ 15,900 രൂപ എക്സ്ചേഞ്ച് ഓഫറും ലഭ്യമാണ് . ഐഫോൺ 8നും 8 പ്ലസിനും 3000 രൂപയാണ് ഡിസ്കൌണ്ട് ലഭിക്കുക . ഐഫോൺ 8ന് ഇപ്പോൾ 51,999 രൂപയാണ് വില . ഐഫോൺ 8 പ്ലസിന് 62,999 രൂപയും വിലയുണ്ട് . 41 , 999 രൂപയ്ക്കാണ് ഐഫോൺ 7 വില്ക്കുന്നത് . 2000 രൂപ ഡിസ്കൌണ്ടും ലഭ്യമാകുന്നുണ്ട് . ഐഫോൺ 6 എസ് പ്ലസിൽ 2000 രൂപ ഡിസകൌണ്ടുണ്ട് . ഐഫോൺ 6 എസിന് 1500 രൂപ ഡിസകൌണ്ടുണ്ട് . ഐഫോൺ 6 എസ് പ്ലസ് 35,999 രൂപയ്ക്കും ഐഫോൺ 6 എസ് 32,499 രൂപയ്ക്കും ലഭിക്കും . ഐഫോൺ എസ്ഇ 1000 രൂപ ഇളവിൽ 17,999 രൂപയ്ക്ക് ലഭ്യമാണ് .


ബ്ലൂവെയിൽ ഗെയിമിനെതിരെ ബോധവൽക്കരണവുമായി ഫിലിം ഡിവിഷൻ . കൊലയാളി ഗെയിമിനെ ചെറുക്കാൻ നടപടികൾ വേണമെന്ന ആവശ്യം പരിഗണിച്ച് വീഡിയോ പുറത്തിറക്കി . കുട്ടികളെയും മാതാപിതാക്കെയും മനശാസ്ത്രഞ്ജരെയും ഉൾക്കൊള്ളിച്ചാണ് വീഡിയോ തയ്യാറാക്കിയിരിക്കുന്നത് . ബ്ലൂവെയിൽ പോലുള്ള ഗെയിമുകളുടെ അപകടം മാതാപിതാക്കൾ തിരിച്ചറിയണമെന്ന് വീഡിയോ ആവശ്യപ്പെടുന്നു . റഷ്യയിൽ ഇതുവരെ ഏകദേശം 130 പേർ ബ്ലൂവെയിൽ മൂലം ആത്മഹത്യ ചെയ്തെന്നാണ് റിപ്പോർട്ട് . റഷ്യൻ സോഷ്യൽ നെറ്റ്വർക്കിംഗ് സൈറ്റായ വീ കോണ്ടാക്റ്റിലൂടെയാണ് ഗെയിം വ്യാപിക്കുന്നതെന്ന് വീഡിയോ പറയുന്നു . ഇതോടൊപ്പം ഇന്ത്യൻ കൌമാരത്തിനിടയിലെ ആത്മഹത്യ അപകടകരമായി വർദ്ധിക്കുന്നതായും പരാമർശമുണ്ട് . ബ്ലൂവെയിൽ ഗെയിം മൂലം ഇന്ത്യയിലും മരണം റിപ്പോർട്ട് ചെയ്യപ്പെട്ടിട്ടുണ്ട് .


ക്രിക്കറ്റിലെ ചരിത്രനേട്ടം വേണ്ടെന്ന് വച്ച് ഇന്ത്യൻ സഖ്യം . ഫസ്റ്റ് ക്ലാസ്സ് ക്രിക്കറ്റിലെ ഏറ്റവും ഉയർന്ന കൂട്ടുകെട്ടിനുള്ള ലോക റെക്കോർഡാണ് മഹാരാഷ്ട്രയുടെ സ്വപ്നിൽ ഗുഗാലെ - അൻകിത് ബൌണെ സഖ്യം 30 റൺസ് അകലെ കൈയൊഴിഞ്ഞത് . രഞ്ജി ട്രോഫിയിൽ ദില്ലിക്കെതിരെ മൂന്നാം വിക്കറ്റിൽ 594 റൺസ് കൂട്ടിച്ചേർത്ത ഇരുവർക്കും സംഗക്കാര ജയവർധനെ സഖ്യത്തിന്റെ 624 റൺസിന്റെ റെക്കോർഡ് തകർക്കാനായി 30 റൺസ് അകലമേ ഉണ്ടായിരുന്നുള്ളു . എന്നാൽ ഇന്നിംഗ്സ് ഡിക്ലയർ ചെയ്ത് ഗുഗാലെ - അൻകിത് സഖ്യം ലോക റെക്കോർഡ് നേട്ടം വേണ്ടെന്ന് വെയ്ക്കുകയായിരുന്നു . ദക്ഷിണാഫ്രിക്കയ്ക്കെതിരായ ടെസ്റ്റിലാണ് സംഗക്കാരയും ജയവർധനെയും ചേർന്ന് 624 റൺസ് കൂട്ടിച്ചേർത്ത് ലോകറെക്കോർഡ് കൂട്ടുകെട്ടുയർത്തിയത് . സ്വപ്നിൽ 351 ഉം ബൌൺ 258ഉം റൺസ് നേടി പുറത്താകാതെ നിന്നു . റെക്കോർഡ് നേട്ടം പടിവാതിലിൽ നിൽക്കെ ടീം സ്കോർ 653/2 എന്ന നിലയിൽ ഡിക്ലയർ ചെയ്യാൻ താൽക്കാലിക ക്യാപ്റ്റൻ കൂടിയായ ഗുഗാലെ തീരുമാനിക്കുകയായിരുന്നു . ക്യാപ്റ്റനായിരുന്ന കേദാർ ജാദവ് ന്യൂസിലൻഡിനെതിരായ ഏകദിന പരമ്പരയ്ക്കുള്ള ഇന്ത്യൻ ടീമിൽ ഇടം നേടിയതിനാലാണ് ഗുഗാലെ ടീമിന്റെ താൽക്കാലിക ക്യാപ്റ്റനായത് . മറുപടി ബാറ്റിംഗ് തുടങ്ങിയ ദില്ലി വിക്കറ്റ് നഷ്ടമില്ലാതെ 21 റൺസെടുത്തിട്ടുണ്ട് .


നായകൻ മഹേന്ദ്ര സിംഗ് ധോനിയുടെ ഹോം ഗ്രൌണ്ടി വിജയവുമായി പരമ്പര ഉറപ്പിക്കാനിറങ്ങിയ ഇന്ത്യയെ ന്യൂസിലൻഡ് ഞെട്ടിച്ചു . നാലാം ഏകദിനത്തിൽ 19 റൺസ് വിജയവുമായി കീവികൾ അഞ്ച് മത്സര പരമ്പരയിൽ ഇന്ത്യയ്ക്ക് ഒപ്പമെത്തി . 261 റൺസ് വിജയലക്ഷ്യം തേടിയിറങ്ങിയ ഇന്ത്യ 19 റൺസകലെ കാലിടറി വീണു . സ്കോർ ന്യൂസിലൻഡ് 50 ഓവറിൽ 260/7 , ഇന്ത്യ 48.4 ഓവറിൽ 241ന് ഓൾ ഔട്ട് . റൺസ് പിന്തുടരുമ്പോൾ കൊഹ്ലി വീണാൽ ഇന്ത്യയും വീഴുമെന്ന് ഒരിക്കൽ കൂടി ഈ മത്സരം കാണിച്ചുതന്നു . 45 റൺസെടുത്ത കൊഹ്ലി പുറത്താവുമ്പോൾ ഇന്ത്യ 98 റൺസിലെത്തിയിരുന്നു . എന്നാൽ കൊഹ്ലിക്ക് പിന്നാലെ നിലയുറപ്പിച്ചിരുന്ന രഹാനെയും ( 57 ) മടങ്ങിയതോടെ ഉത്തരവാദിത്തം മുഴുവൻ ധോനിയുടെ ചുമലിലായി . 31 പന്തിൽ 11 റൺസ് മാത്രമെടുത്ത ധോനിയെ നീഷാം ക്ലീൻ ബൌൾഡാക്കിയപ്പോൾ ഇന്ത്യയുടെ നടുവൊടിച്ചത് ടിം സൌത്തിയായിരുന്നു . തുടർച്ചയായ പന്തുകളിൽ മനീഷ് പാണ്ഡെയയും ( 12 ) കേദാർ ജാദവിനെയും ( 0 ) മടക്കിയ സൌത്തിയുടെ പ്രഹരത്തിൽ ഇന്ത്യയ്ക്ക് കരകയറാനായില്ല . പിന്നീട് പ്രതീക്ഷയുണ്ടായിരുന്ന ഹർദ്ദീക് പാണ്ഡ്യ ( 9 ) നിരാശപ്പെടുത്തിയപ്പോൾ അക്ഷർ പട്ടേലും ( 45 ) അവസാന വിക്കറ്റിൽ ധവാൽ കുൽക്കർണിയും ( 25 നോട്ടൌട്ട് ) ഉമേഷ് യാദവും ചേർന്ന് നടത്തിയ ചെറുത്തുനിൽപ്പ് തോൽവി ഭാരം കുറച്ചുവെന്ന് മാത്രം . പരമ്പരയിലെ നാലാം മത്സരത്തിലും രോഹിത് ശർമ ( 11 ) കാര്യമായ സംഭാവന ഇല്ലാതെ മടങ്ങിയപ്പോൾ 57 റൺസെടുത്ത രഹാനെ ടോപ് സ്കോററായി . ന്യൂസിലൻഡിനായി ടിം സൌത്തി മൂന്ന് വിക്കറ്റെടുത്തപ്പോൾ ബൌൾട്ടും നീഷാമും രണ്ട് വിക്കറ്ര് വീതം വീഴ്ത്തി . നേരത്തെ ടോസ് നേടി ആദ്യം ബാറ്റ് ചെയ്ത കീവീസ് മാർട്ടിൻ ഗപ്ടിലിന്റെ ( 72 ) അർധ സെഞ്ചുറിയുടെയും ടോം ലഥാം ( 39 ) , കെയ്ൻ വില്യാംസൺ ( 39 ) , റോസ് ടെയ്ലർ ( 35 ) എന്നിവരുടെ ഇന്നിംഗ്സുകളുടെയും കരുത്തിലാണ് ഭേദപ്പെട്ട സ്കോർ കുറിച്ചത് . ഇന്ത്യക്കായി അമിത് മിശ്ര മൂന്ന് വിക്കറ്റെടുത്തു . പരമ്പരയിലെ അഞ്ചാമത്തെയും അവസാനത്തെയും മത്സരം 29ന് വിശാഖപട്ടണത്ത് നടക്കും .


ഇന്ത്യൻ ടീം അംഗം സ്റ്റുവർട്ട് ബിന്നി ടീമിലെത്തിയാലും മോശം പ്രകടനം നടത്തിയാലുമെല്ലാം ട്രോളൻമാർ ആദ്യം കളിയാക്കി കൊല്ലുന്നത് ബിന്നിയുടെ ഭാര്യയും ടിവി അവതാരകയുമായ മായന്തി ലാംഗറെയാണ് . പലപ്പോഴും അശ്ലീലച്ചുവയുള്ള വാക്കുകൾ ഉപയോഗിച്ചായിരിക്കും കളിയാക്കലുകൾ . കഴിഞ്ഞ ആഴ്ച വെസ്റ്റിൻഡീസിനെതിരായ ട്വന്റി - 20 മത്സരത്തിൽ ബിന്നി ഒരോവറിൽ അഞ്ച് സിക്സറുകൾ വഴങ്ങിയതോടെയാണ് ട്രോളൻമാർ വീണ്ടും മായന്തിയ്ക്കെതിരെ തിരിഞ്ഞത് . കളിയാക്കൽ അവസാനം ബിന്നിയെ ഡൈവോഴ്സ് ചെയ്തൂടെ ബിന്നിയുടെ പ്രകടനം കണ്ട് ആത്മഹത്യ ചെയ്തൂകൂടെ തുടങ്ങിയ ചോദ്യങ്ങൾ വരെയെത്തി . എന്നാൽ ഇത്രയും കാലം തന്നെ ട്രോളിയവർക്കെല്ലാംകൂടി മായന്തി ഒരു ഉഗ്രൻ മറുപടി നൽകിയിരിക്കുകയാണിപ്പോൾ . ഇൻസ്റ്റഗ്രാമിലും ഫേസ്ബുക്കിലും പോസ്റ്റ് ചെയ്ത ഒരു കത്തിലൂടെയാണ് മായന്തി ട്രോളൻമാരുടെ വായടിപ്പിച്ചിരിക്കുന്നത് . തങ്ങൾക്ക് പ്രിയപ്പെട്ടവർ മരിക്കണമെന്ന് ആരും ആഗ്രഹിക്കില്ല . ഇത്തരത്തിൽ അക്രമാസക്തമായ സന്ദേശങ്ങളോ ചിത്രങ്ങളോ അയക്കില്ല . അതുപോലെ എന്നോട് ആത്മഹത്യ ചെയ്തൂടെ എന്ന് ചോദിക്കുന്നവർ ഞാനങ്ങനെ ചെയ്താൽ എന്റെ കുടുംബത്തിനുണ്ടാകുന്ന നഷ്ടത്തെക്കുറിച്ചോ വേദനയെക്കുറിച്ചോ നിങ്ങൾ ആലോചിച്ചിട്ടുണ്ടോ . 18 വയസുമുതൽ ജോലി ചെയ്യാൻ തുടങ്ങിയതാണ് താനെന്നും തന്നെ കളിയാക്കി സമയം കളയുന്ന സമയത്ത് വല്ല പണിയുമെടുത്ത് കുടുംബത്തെ സഹായിക്കാനും ട്രോളൻമാരോട് കത്തിലൂടെ മായന്തി അഭ്യർഥിക്കുന്നുണ്ട് . തന്നെ കളിയാക്കിയപ്പോൾ അത് ചെയ്തവർക്ക് ചെറിയ സുഖം കിട്ടിക്കാണും അതിനപ്പുറം വേറൊന്നുമില്ലെന്നും മായന്തി പറയുന്നു .


താര സംഘടനയായ അമ്മയുടെ പ്രസിഡന്റ് സ്ഥാനത്തുനിന്നൊഴിയുമെന്ന് ഇന്നസെന്റ് എംപി . ഇക്കാര്യം നേരത്തെ പറഞ്ഞിട്ടുണ്ടെന്നും ഇന്നസെന്റ് വ്യക്തമാക്കി . തിരക്കുകളും ആരോഗ്യപരമായ കാരണങ്ങളും പരിഗണിച്ചാണ് സ്ഥാനമൊഴിയുന്നതെന്ന് ഇന്നസെന്റ് ന്യൂസ് മിനിട്ടിന് നൽകിയ അഭിമുഖത്തിൽ അറിയിച്ചു . തനിക്ക് ചില ശാരീരിക ബുദ്ധിമുട്ടുകളുണ്ടെന്ന് ഇന്നസെന്റ് പറഞ്ഞു . തന്റെ മണ്ഡലത്തിൽ ഉൾപ്പെടുന്ന സ്ഥലങ്ങൾ നിത്യവും എനിക്ക് സന്ദർശിക്കേണ്ടതുണ്ട് . എല്ലാം കൂടി കൈകാര്യം ചെയ്യാൻ ഇപ്പോൾ ബുദ്ധിമുട്ടാണ് അമ്മ പ്രസിഡന്റ് സ്ഥാനത്തെത്താൻ ഒരിക്കലും കഷ്ടപ്പെട്ടിട്ടില്ല . തന്നെ കസേരയിൽ കൊണ്ടിരുത്തിയതാമെന്നും ഇന്നസെന്റ് പറഞ്ഞു . കഴിഞ്ഞ ഒരു ദശാബ്ദത്തോളമായി അമ്മയുടെ പ്രസിഡന്റ് സ്ഥാനം അലങ്കരിച്ചിരുന്ന ഇന്നസെന്റ് കാലാവധി പൂർത്തിയാകുന്ന ഈ ജൂണോടെയാകും സ്ഥാനമൊഴിയുക . 17 വർഷം തുടർച്ചായി പ്രസിഡന്റായതിന് ശേഷമാണ് ഇന്നസെന്റ് പടിയിറങ്ങാനൊരുങ്ങുന്നത് .


മമ്മൂട്ടി ചിത്രം ഒരു കുട്ടനാടൻ ബ്ലോഗിൻറെ റിലീസ് തിയ്യതി പ്രഖ്യാപിച്ചു . ആഗസ്ത് 15ന് ചിത്രം തിയേറ്ററുകളിലെത്തും . നവാഗതനായ സേതു തിരക്കഥയും സംവിധാനവും നിർവഹിച്ച ചിത്രത്തിൻറെ ഷൂട്ടിങ് അവസാനഘട്ടത്തിലാണ് . കുട്ടനാട്ടിലെ ഗ്രാമത്തിൽ നടക്കുന്ന സംഭവത്തെ ആസ്പദമാക്കിയാണ് ചിത്രം മുന്നോട്ടുപോകുന്നത് . കുട്ടനാടിൻറെ പശ്ചാത്തലത്തിൽ തന്നെയാണ് ചിത്രം ഒരുങ്ങുന്നത് . ഒരു സാങ്കൽപിക ഗ്രാമത്തിലെ ബ്ലോഗെഴുത്തുകാരൻറെ വിവരണമാണ് ചിത്രം . ലക്ഷ്മിറായ് , അനു സിത്താര , ഷംന കാസിം എന്നിവർ ചിത്രത്തിൽ നായികമാരായി എത്തുന്നു . നെടുമുടി വേണു , സഞ്ജു ശിവറാം എന്നിവർക്കൊപ്പം സിദ്ദിഖും പ്രധാന കഥാപാത്രത്തെ അവതരിപ്പിക്കുന്നുണ്ട് . നടൻ ഉണ്ണി മുകുന്ദൻ സഹസംവിധായകനായി പ്രവർത്തിച്ചു എന്നതാണ് മറ്റൊരു പ്രത്യേകത . മെമ്മറീസിന് ശേഷം അനന്ത് വിഷൻറെ ബാനറിൽ മുരളീധരനും ശാന്താ മുരളീധരനും ചേർന്ന് നിർമിക്കുന്ന ചിത്രമാണ് കുട്ടനാടൻ ബ്ലോഗ് . ബിജിപാൽ പശ്ചാത്തല സംഗീതവും പ്രദീപ് ഛായാഗ്രഹണവും ശ്രീനാഥ് സംഗീതസംവിധാനവും നിർവഹിക്കുന്നു .


2019 ജനുവരി ഒന്നുമുതൽ മാഗ്നറ്റിക്ക് സ്ട്രിപ്പ് എടിഎം കാർഡുകൾ ഉപയോഗിക്കാൻ സാധിക്കില്ല . ഡിസംബർ 31മുതൽ ഇത്തരം കാർഡുകൾ പ്രവർത്തിക്കില്ല . മറിച്ച് യൂറോ പേ മാസ്റ്റർകാർഡ് വിസ ( ഇം . എം . വി ) ചിപ്പുള്ള പിൻ അധിഷ്ഠിത എടിഎം കാർഡുകൾ പൂർണ്ണമായും പണമിടപാടിന് ഉപയോഗിക്കാം . അതേസമയം നിലവിലുള്ള മാഗ്നറ്റിക് സ്ട്രൈപ് കാർഡുകൾക്ക് പകരം ചിപ്പുള്ള കാർഡുകൾ സൌജന്യമായി ഉപഭോക്താക്കൾക്ക് നൽകാൻ റിസർവ് ബാങ്ക് നേരത്തെ ബാങ്കുകൾക്ക് നിർദ്ദേശിച്ചിരുന്നു . ഇതിനോടകംതന്നെ നിരവധി ബാങ്കുകൾ പഴയ എടിഎം കാർഡുകൾക്ക് പകരം ചിപ്പുള്ള പുതിയ കാർഡുകൾ നൽകിയിട്ടുമുണ്ട് . രാജ്യത്ത് ഡെബിറ്റ് കാർഡുകൽ ഉപയോഗിച്ചുള്ള തട്ടിപ്പ് കൂടിവരുന്ന സാഹചര്യത്തിലാണ് കൂടുതൽ സുരക്ഷിതമായ ചിപ്പ് കാർഡുകൾ ഉപഭോക്താക്കൾക്ക് നൽകി കഴിഞ്ഞു . ഉപഭോക്താവിന്റെ വിവരങ്ങൾ സൂക്ഷിക്കുന്ന മൈക്രോ പ്രൊസസർ ചിപ്പാണ് ഇത്തരം കാർഡുകളിൽ അടങ്ങിയിരിക്കുന്നത് . നിങ്ങളുടെ കാർഡ് ഇഎംവി കാർഡ് ആണെങ്കിൽ അതിന് മുകളിൽ സ്വർണ്ണനിറത്തിലുള്ള ഒരു ചിപ്പ് ഉണ്ടാകും . കാർഡിൻറെ മുൻവശത്ത് ലൈഫ്റ്റ് ഭാഗത്തായി സ്വതവേ ഇത് കാണപ്പെടുന്നത് . ക്ലോൺ ചെയ്യാൻ സാധിക്കില്ല എന്നതാണ് ചിപ്പ് കാർഡിൻറെ പ്രത്യേകത . എസ്ബിഐ ഉപയോക്തക്കളിൽ ഇതുവരെ മാഗ്നറ്റിക്ക് കാർഡ് മാറ്റാത്തവർക്ക് ഓൺലൈൻ വഴിയും കാർഡ് മാറ്റാം . അതിനായി onlinesbi . com എന്ന സൈറ്റിൽ കയറി ലോഗിൻ ചെയ്ത് ഇ - സർവീസ് ടാബിൽ ' ATM card services ' തിരഞ്ഞെടുക്കുക . ഇവിടെ എടിഎം കാർഡ് മാറ്റാനുള്ള ഓപ്ഷൻ ലഭ്യമാണ് ഇത് സെലക്ട് ചെയ്താൽ റജിസ്ട്രർ ചെയ്ത വിലാസത്തിൽ നിങ്ങൾക്ക് പുതിയ എടിഎം കാർഡ് ലഭിക്കും .


ഇംഗ്ലണ്ടിനെതിരെ ഏകദിന പരമ്പര ലക്ഷ്യമിട്ട് ടീം ഇന്ത്യയുടെ പോരാട്ടം . ടോസ് നേടി ബാറ്റിംഗ് തിരഞ്ഞെടുത്ത ഇംഗ്ലണ്ടിന് ഭേദപ്പെട്ട് തുടക്കം ലഭിച്ചെങ്കിലും കുൽദീപ് യാദവിന് മുന്നിൽ പതറുന്ന കാഴ്ചയാണ് ലോർഡ്സിൽ ദൃശ്യമാകുന്നത് . 69 റൺസിൻറെ ഓപ്പണിംഗ് കൂട്ടുകെട്ട് പൊളിച്ച കുൽദീപ് സ്കോർ ബോർഡിൽ 86 എത്തിയപ്പോൾ ഇംഗ്ലണ്ടിന് രണ്ടാം പ്രഹരവും നൽകി . നായകൻ മോർഗനും റൂട്ടും ചേർന്ന ഇംഗ്ലണ്ടിനെ കരകയറ്റുന്നതിനിടയിൽ മൂന്നാം വിക്കറ്റും വീഴ്ത്തി കുൽദീപ് ഇന്ത്യയുടെ രക്ഷകനാകുകയാണ് . മൂന്നാം വിക്കറ്റിൽ 103 റൺസ് നേടിയ മോർഗൻ റൂട്ട് കൂട്ടുകെട്ട് കുൽദീപ് പൊളിക്കുകയായിരുന്നു . 53 റൺസ് നേടിയ മോർഗനെ ധവാൻറെ കയ്യിലെത്തിച്ചാണ് കുൽദീപ് രക്ഷകനായത് . ഒടുവിൽ വിവരം ലഭിക്കുമ്പോൾ ഇംഗ്ലണ്ട് 32 ഓവറിൽ 3 വിക്കറ്റിന് 191 എന്ന നിലയിലാണ് . ഓപ്പണർമാരായ ജേസൺ റോയ് 40 ഉം ബെയർസ്റ്റോ 38 ഉം റൺസെടുത്താണ് കുൽദീപിന് വിക്കറ്റ് സമ്മാനിച്ച് മടങ്ങിയത് . ജോ റുട്ട് 55 ഉം ബെൻസ്റ്റോക്സ് 1 ഉം റൺസുമായി ബാറ്റ് വീശുകയാണ് . മൂന്ന് മത്സരങ്ങളുടെ പരമ്പരയിലെ രണ്ടാം ഏകദിനമാണ് ലോർഡ്സിൽ നടക്കുന്നത് . ആദ്യ ഏകദിനം ഇന്ത്യ എട്ട് വിക്കറ്റിന് ജയിച്ചിരുന്നു . രോഹിത് ശർമയുടെയും കുൽദീപ് യാദവിൻറെയും മികവിലായിരുന്നു ഇന്ത്യൻ ജയം . നേരത്തെ ട്വൻറി20 പരമ്പര ഇന്ത്യ സ്വന്തമാക്കിയിരുന്നു .


2018ൽ ഇന്ത്യയിലെ ജനങ്ങൾ ഏറ്റവും കൂടുതൽ ഇന്റർനെറ്റിൽ തിരഞ്ഞ വ്യക്തികളുടെ പട്ടിക യാഹു പുറത്തുവിട്ടു . പ്രധാനമന്ത്രി നരേന്ദ്ര മോദിയാണ് ഇത്തവണയും പട്ടികയിൽ ഒന്നാം സ്ഥാനത്തുളളത് . കോൺഗ്രസ് അദ്ധ്യക്ഷൻ രാഹുൽ ഗാന്ധി പട്ടികയിൽ രണ്ടാം സ്ഥാനത്തെത്തി . മുത്തലാഖ് , സ്വവർഗരതി നിയമവിധേയമാക്കിയ വിധികൾ എന്നിവ പുറപ്പെടുവിച്ച സുപ്രീം കോടതി ജഡ്ജി ദീപക് മിശ്ര ജനങ്ങൾ ഏറ്റവും കൂടുതൽ തിരഞ്ഞ വ്യക്തികളിൽ മൂന്നാം സ്ഥാനത്തുളളത് . കോടികളുടെ തട്ടിപ്പ് നടത്തി രാജ്യം വിട്ട വിവാദ വ്യവസായികളായ വിജയ് മല്യ , നീരവ് മോദി എന്നിവർ പട്ടികയിൽ നാലും അഞ്ചും സ്ഥാനങ്ങളിലെത്തി . മീടു ആരോപണത്തെ തുടർന്ന് രാജി വെച്ച കേന്ദ്രമന്ത്രി എം . ജെ അക്ബർ ആറാം സ്ഥാനത്തെത്തി . കഴിഞ്ഞ മാസം വിവാഹിതരായ ബോളിവുഡ് താരജോഡികളായ ദീപികയും രൺവീറും പട്ടികയിൽ ഇടംനേടി . ഭയവും ആശങ്കയുമില്ലാതെ മീടു വെളിപ്പെടുത്തലുകളിൽ നടത്തിയവരെ ഈ വർഷത്തെ മികച്ച വ്യക്തികളായി പട്ടികയിൽ തെരഞ്ഞെടുത്തു . 2018ൽ ആളുകൾ ഏറ്റവും തിരഞ്ഞ നടിമാരുടെ പട്ടികയിൽ അന്തരിച്ച ബോളിവുഡ് താരം ശ്രീദേവിയാണ് ഒന്നാം സ്ഥാനത്ത് . ബോളിവുഡ് നടിമാരായ സോനാലി ബെന്ദ്രെ , സണ്ണി ലിയോൺ എന്നിവരും മലയാളതാരം പ്രിയ പ്രകാശ് വാര്യറും പട്ടികയിൽ ഇടംനേടി .


ഒരു വർഷം കഴിഞ്ഞിട്ടും നോട്ട് നിരോധനം ഉണ്ടാക്കിയ തിരിച്ചടികളിൽ നിന്ന് കരയറാൻ രാജ്യത്തെ ബാങ്കുകൾക്ക് കഴിഞ്ഞിട്ടില്ല . നിക്ഷേപം കുമിഞ്ഞു കൂടുകയും വായ്പ വിതരണം കുറയുകയും ചെയ്തത് പല ബാങ്കുകളേയും കടുത്ത സമ്മർദ്ദത്തിലാക്കി . കൂടാതെ കിട്ടാക്കടം വർദ്ധിച്ചതുമൂലം നട്ടം തിരിഞ്ഞ പൊതു മേഖലാ ബാങ്കുകളെ സഹായിക്കാൻ ഒടുവിൽ കേന്ദ്ര സർക്കാരിന് 2.11 ലക്ഷം കോടി രൂപയുടെ പദ്ധതി പ്രഖ്യാപിക്കേണ്ടി വന്നു . നോട്ട് നിരോധനത്തിനു ശേഷമുള്ള ദിവസങ്ങളിൽ പരിഭ്രാന്തരായ ജനങ്ങൾ കൈവശമുള്ള പണം ബാങ്കിൽ നിക്ഷേപിക്കാനും മാറ്റിവാങ്ങാനുമായി ബാങ്കുകളിലേക്ക് ഇരച്ചെത്തി . ബാങ്കുകളിൽ നിക്ഷേപം കുമിഞ്ഞു കൂടി . റദ്ദാക്കിയ നോട്ടുകളുടെ 99 ശതമാനവും തിരിച്ചെത്തിയതായി പിന്നീട് റിസർവ് ബാങ്ക് തന്നെ സമ്മതിച്ചു . പഴയ നോട്ടുകൾക്ക് പകരം പുതിയ നോട്ടുകൾ മാറിയെടുത്തിട്ടും മിക്കവരും ബാങ്കിൽ നിക്ഷേപം നിലനിർത്തി . 4 . 3 ലക്ഷം കോടി രൂപയുടെ അധിക നിക്ഷേപമാണ് ഇത്തരത്തിൽ ബാങ്കുകളിൽ വന്നത് . നിക്ഷേപം കൂടുകയും വായ്പ എടുക്കാൻ ആളുകൾ കുറഞ്ഞതും ബാങ്കുകളെ സമ്മർദ്ദത്തിലാക്കി . നിക്ഷേപങ്ങൾക്ക് പലിശ കൊടുക്കേണ്ട ബാധ്യതയും ബാങ്കുകൾക്ക് വന്നു . നോട്ട് നിരോധനത്തിനു ശേഷം ചെറുകിട വ്യവസായ മേഖലയിലെ വായ്പ തോത് 9.0 ശതമാനത്തിൽ നിന്ന് 5.6 ശതമാനമായി കുറഞ്ഞു . 50 ലക്ഷം ആളുകൾക്ക് കഴിഞ്ഞ നവബംർ ഏഴിനുണ്ടായിരുന്ന തൊഴിൽ , നോട്ട് നിരോധനം മൂലം നഷ്ടപ്പെട്ടുവെന്നാണ് കണക്ക് . സാമ്പത്തിക മേഖലിയലുണ്ടായ ഈ തിരിച്ചടികളെല്ലാം ബാങ്കുകളുടെ വരുമാനത്തെ ബാധിച്ചു . അധിക വരുമാനത്തിനായി വിവിധ സേവനങ്ങൾക്ക് നിരക്ക് ഈടാക്കാനുള്ള ബാങ്കുകളുടെ നീക്കത്തിനെതിരെയും പ്രതിഷേധമുയർന്നു .


രാജ്യത്ത് ഡോക്ടർമാർ രോഗികൾക്ക് പ്രത്യേക കമ്പനികളുടെ മരുന്നുകൾ കുറിച്ച് നൽകുന്നതിന് പകരം ജെനറിക് മരുന്നുകൾ നിർദ്ദേശിക്കണമെന്ന് പ്രധാനമന്ത്രി നരേന്ദ്രമോദി . ജനറിക് പേരുകൾ നിർബന്ധമാക്കുന്ന തരത്തിൽ പുതിയ നിയമം കൊണ്ടുവരുമെന്ന സൂചനയും ഇന്ന് സൂറത്തിലെ ഒരു ആശുപത്രി ഉദ്ഘാടനം ചെയ്യവെ പ്രധാനമന്ത്രി നൽകി . രാജ്യത്ത് 15 വർഷത്തിന് ശേഷം തന്റെ സർക്കാറാണ് ഒരു ആരോഗ്യ നയം കൊണ്ടുവന്നതെന്നും മരുന്നുകളുടെയും സ്റ്റെന്റുകളുടെയും പരമാവധി വിലയ്ക്ക് നിയന്ത്രണം ഏർപ്പെടുത്തുക വഴി താൻ മരുന്നുകമ്പനികളുടെ കണ്ണിലെ കരടായി മാറിയെന്നും പ്രധാനമന്ത്രി പറഞ്ഞു . ഡോക്ടർമാരുടെ കുറിപ്പടികൾ സാധാരണക്കാരന് വായിക്കാൻ കഴിയുന്നില്ല . അതുകൊണ്ടുതന്നെ സ്വകാര്യ മെഡിക്കൽ സ്റ്റോറുകളിൽ നിന്ന് വിലകൂടിയ ബ്രാന്റഡ് മരുന്നുകൾ വാങ്ങാൻ പാവപ്പെട്ട രോഗികൾ നിർബന്ധിതരാകുന്നു . ഇതിന് ഒരു പരിഹാരമെന്ന നിലയിൽ ഡോക്ടർമാർ ജനറിക് മരുന്നുകൾ എഴുതണമെന്ന നിയമം കൊണ്ടുവരും . ഏത് കമ്പനിയുടെ മരുന്നും വാങ്ങാമെന്ന സ്ഥിതിയുണ്ടാകുമ്പോൾ വില കുറഞ്ഞ മരുന്നുകൾ വാങ്ങാൻ കഴിയും . കുറച്ച് ഡോക്ടർമാകും ആശുപത്രികളും വിലകൂടിയ മരുന്നുകളുമുള്ള നമ്മുടെ രാജ്യത്ത് ചികിത്സ വളരെ ചിലവേറിയ കാര്യമായി മാറുകയാണ് . ഇടത്തരം സാമ്പത്തിക സ്ഥിതിയിലുള്ള ഒരാൾ രോഗിയായാൽ പിന്നെ വീട് വെയ്ക്കാനോ മകളുടെ വിവാഹം നടത്താനോ കഴിയാത്ത സ്ഥിതിയുണ്ടാകുന്നു . കുറഞ്ഞ ചിലവിൽ എല്ലാവർക്കും ചികിത്സ ലഭ്യമാക്കേണ്ടത് സർക്കാറിന്റെ ബാധ്യതയാണ് . നേരത്തെ വാജ്പേയി സർക്കാറാണ് രാജ്യത്ത് ഒരു ആരോഗ്യ നയം രൂപീകരിച്ചതെന്നും പിന്നീട് വന്ന സർക്കാർ ഒന്നും ചെയ്തില്ലെന്നും മോദി കുറ്റപ്പെടുത്തി .


പ്രത്യേക ഉദ്ദേശത്തോടെ രൂപീകരിക്കുന്ന കമ്പനി ( സ്പെഷ്യൽ പർപ്പസ് വെഹിക്കിൾ - എസ്പിവി ) രൂപീകരിച്ച് 29,000 കോടി രൂപയുടെ കടം കൈമാറാനൊരുങ്ങി എയർ ഇന്ത്യ . ഈ നടപടിയിലൂടെ കടബാധ്യതയിൽ നിന്ന് കമ്പനിയെ രക്ഷപെടുത്താനാകുമെന്നാണ് എയർ ഇന്ത്യയുടെ പ്രതീക്ഷ . നിലവിൽ 55,000 കോടിയുടെ കടബാധ്യതയാണ് കമ്പനിക്കുളളത് . കടം ഏറ്റെടുത്ത് പരിഹരിക്കുന്നതിനുളള കമ്പനി ഇതിനോടകം രൂപീകരിച്ചിട്ടുണ്ട് . ഈ നടപടിയോടെ നിലവിൽ കടബാധ്യതയിലും പലിശയിനത്തിലെ ചെലവിടലിലും എയർ ഇന്ത്യയ്ക്ക് ഇളവ് നേടിയെടുക്കാനാകും . എയർ ഇന്ത്യയുടെ ഉടമസ്ഥതതയിലുളള എയർ ഇന്ത്യ ട്രാൻസ്പോർട്ട് സർവീസസ് ലിമിറ്റഡിൻറെ ( എഐഎടിഎസ്എൽ ) വിൽപ്പനയ്ക്ക് കഴിഞ്ഞ ദിവസം കേന്ദ്ര മന്ത്രിതല സമിതി അംഗീകരം നൽകിയിരുന്നു . വിൽപ്പനയ്ക്കായി എഐഎടിഎസ്എല്ലിനെ പ്രത്യേക ഉദ്ദേശത്തോടെ രൂപീകരിക്കുന്ന കമ്പനിയിലേക്ക് മാറ്റും . അതിന് ശേഷമാകും വിൽപ്പന നടപടിക്രമങ്ങൾ ആരംഭിക്കുക . നേരത്തെ എയർ ഇന്ത്യയുടെ ഭൂരിപക്ഷ ഓഹരികൾ കൈമാറാനുളള ശ്രമം കേന്ദ്ര സർക്കാർ നടത്തിയെങ്കിലും അത് പരാജയപ്പെടുകയായിരുന്നു . 2016 - 17 സാമ്പത്തിക വർഷം എഐഎൽഎസ്എൽ 61.66 കോടി രൂപ ലാഭം നേടിയിരുന്നു .


മലയാളിയുടെ പ്രിയതാരം മോഹൻലാൽ ഇനിമുതൽ ടാറ്റ് സ്കൈയുടെ ബ്രാൻഡ് അംബാസഡർ . രാജ്യത്തെ മുൻ നിര ഡിടിഎച് സേനവ ദാതാക്കളാണ് ടാറ്റ സ്കൈ . അടുത്തിടെ കൂടുതൽ മലയാളം ചാനലുകൾ ടാറ്റ സ്കൈ ഉൾപ്പെടുത്തിയിരുന്നു . ഇതിന്റെ തുടർച്ചയായാണ് മോഹൻലാലിനെ ബ്രാൻഡ് അംബാസഡർ ആക്കിയതും . ബോളിവുഡ് താരം അമീർ ഖാനും ടാറ്റ സ്കൈയുടെ ബ്രാൻഡ് അംബാസഡറാണ് . 2008 ലാണ് കമ്പനി അമീർഖാനുമായി കരാർ ഒപ്പിട്ടത് . തന്നെ ടാറ്റ സ്കൈയുടെ ബ്രാൻഡ് അംബാസഡറായി തിരഞ്ഞെടുത്തതിൽ അതിയായ സന്തോഷമുണ്ടെന്ന് മോഹൻലാൽ പറഞ്ഞു . ഡിടിഎച് മേഖലയിലെ ഏറ്റവും പ്രശസ്തമായ കമ്പനിയാണ് ടാറ്റ സ്കൈ എന്നും മികച്ച സേവനമാണ് ഇവർ നൽകുന്നതെന്നും മോഹൻലാൽ പറഞ്ഞു . ടാറ്റ സ്കൈ ഇപ്പോൾ 19 മലയാളം ചാനലുകളാണ് നൽകുന്നത് . ഏറ്റവും കൂടുതൽ മലയാളം ചാനലുകൾ നൽകുന്ന ഡിടിഎച് കമ്പനിയാണ് ഇവർ . രാജ്യത്തെ പ്രധാന വിപണികളിൽ ഒന്നായ കേരളത്തിലെ പ്രേക്ഷകരോടുള്ള കമ്പനിയുടെ ഉത്തരവാദിത്തം കൊണ്ടാണ് ഇപ്പോൾ കൂടുതൽ ചാനലുകൾ നൽകുന്നതെന്ന് ചീഫ് കമേഴ്സ്യൽ ഓഫീസർ വിക്രം മെഹ്റ പറഞ്ഞു . മോഹൻ ലാലിനെ ടാറ്റ സ്കൈ കുടുംബത്തിലേക്ക് സ്വാഗതം ചെയ്യുന്നുവെന്നും വികത്രം മെഹ്റ പറഞ്ഞു . കേരളത്തിലെ ഏറ്റവും പ്രിയപ്പെട്ട നടനുമായി കൈ കോർക്കുന്നത് തങ്ങൾക്ക് അഭിമാനകരമാണെന്നും മെഹ്റ പറഞ്ഞു .


ഐ ലീഗിൽ ഇന്ന് മോഹൻ ബഗാൻ ചെന്നൈ സിറ്റി സൂപ്പർ പോരാട്ടം . വൈകിട്ട് അഞ്ചിന് കൊൽക്കത്തയിലാണ് മത്സരം . ആറ് കളിയിൽ അഞ്ചും ജയിച്ച് ചെന്നൈ 16 പോയിൻറുമായി ലീഗിൽ ഒന്നാം സ്ഥാനത്താണ്് . എട്ട് പോയിൻറുള്ള ബഗാൻ നാലാം സ്ഥാനത്തും . ഉച്ചയ്ക്ക് രണ്ടിന് തുടങ്ങുന്ന ആദ്യ കളിയിൽ നിലവിലെ ചാമ്പ്യൻമാരായ മിനർവ പഞ്ചാബ് ഇന്ത്യൻ ആരോസിനെ നേരിടും . മിനർവയുടെ ഹോം ഗ്രൌണ്ടിലാണ് മത്സരം . ലീഗിൽ മിനർവ ഏഴും ആരോസ് അവസാന സ്ഥാനത്തുമാണ് . അതേസമയം ഐ ലീഗ് ഫുട്ബോളിൽ ഇന്നലെ നടന്ന പോരാട്ടത്തിൽ ഗോകുലം കേരളയ്ക്ക് സമനില . ഗോകുലം ഹോം ഗ്രൌണ്ടിൽ ചർച്ചിൽ ബ്രദേഴ്സുമായി ഒരു ഗോളടിച്ചാണ് സമനില പാലിച്ചത് . ഗോകുലത്തിനായി സമനില ഗോൾ നേടിയ അർജുൻ ജയരാജാണ് ഹീറോ ഓഫ് ദ് മാച്ച് .


ഭുവനേശ്വർ റെയിൽവേ സ്റ്റേഷനിൽ ഇനിമുതൽ വൈഫൈ സൌകര്യവും ലഭ്യമാകും . കേന്ദ്ര റെയിൽവേ മന്ത്രി സുരേഷ് പ്രഭുവാണ് ഞായറാഴ്ച്ച വൈഫൈ സൌകര്യം ജനങ്ങൾക്കു സമർപ്പിച്ചത് . സൌജന്യ വൈഫൈ സംവിധാനം നടപ്പിലാക്കുന്ന രാജ്യത്തെ രണ്ടാമത്തെ റെയിൽവേ സ്റ്റേഷനാണ് ഭുവനേശ്വർ . മുംബൈ റെയിൽവേ സ്റ്റേഷനാണ് ഇതിനു മുൻപ് വൈഫൈ സംവിധാനത്തിലെത്തിയത് . ഡിജിറ്റിൽ ഇന്ത്യ പദ്ധതിയുടെ ഭാഗമായാണ് റെയിൽവേ സ്റ്റേഷനുകളിൽ വൈഫൈ സൌകര്യമൊരുക്കുന്നത് . ആദ്യ ഘട്ടത്തിൽ 100 സ്റ്റേഷനുകളിലാണ് വൈഫൈ ലഭ്യമാക്കുക . ഗൂഗിളും റെയിൽ ടെല്ലുമായി ചേർന്നാണ് പദ്ധതി നടപ്പിലാക്കുന്നത് . അടുത്ത നാലുവർഷത്തിനുള്ളിൽ രാജ്യത്തെ ഏറ്റവും വികസനോന്മുഖമായ സംസ്ഥാനമായി ഒഡീഷ മാറും എന്നു പറഞ്ഞ സുരേഷ് പ്രഭു , അതിലേക്ക് റെയിൽവേ സംവിധാനത്തിന് കാര്യമായ സംഭാവന നൽകാനുണ്ടെന്ന് പറഞ്ഞു . , , ,


സാധാരണക്കാർക്ക് തിരിച്ചടിയായെങ്കിലും നിക്ഷേപകർക്ക് ഏറെ പ്രതീക്ഷ നൽകുന്നതാണ് ഇന്ത്യൻ ഓയിൽ കോർപ്പറേഷന്റെ ആദ്യപാദ ലാഭക്കണക്കുകൾ . കഴിഞ്ഞ വർഷം ആദ്യ പാദത്തേക്കാൾ 1497.38 കോടി രൂപയാണ് ഐഒസി യുടെ മാർച്ച് 31 ന് അവസാനിച്ച ആദ്യപാദത്തിലെ ലാഭം . കഴിഞ്ഞ വർഷം ഇതേ സമയത്ത് 3720.62 കോടിയാണ് കമ്പനിയുടെ ലാഭം . എന്നാൽ ഈ വർഷം ആദ്യപാദത്തിൽ ഇന്ത്യൻ ഓയിൽ കോർപ്പറേഷന് ലഭിച്ചത് 5218 കോടിയാണ് . 20 . 8 മില്യൺ ടൺ പെട്രോളിയം ഉൽപ്പന്നങ്ങളാണ് കമ്പനി കഴിഞ്ഞ പാദത്തിൽ വിറ്റഴിച്ചിരിക്കുന്നത് . ഇതിലും കഴിഞ്ഞ വർഷത്തേക്കാൾ പുരോഗതിയുണ്ടെന്നും ഇന്ത്യൻ ഓയിൽ കോർപ്പറേഷൻ ചെയർമാൻ സഞ്ജീവ് സിങ് വിശദമാക്കി . കയറ്റുമതി വിഭാഗത്തിലും കമ്പനി മികച്ച പ്രകടനമാണ് കാഴ്ച വക്കുന്നതെന്നും സിങ് പറഞ്ഞു . ഗ്രോസ് റിഫൈനിങ് മാർജിനിലും ഇൻവെന്ററി ഗെയിനിലും ഈ മെച്ചം കാണാനുണ്ടെന്നും സഞ്ജീവ് സിങ് വിശദമാക്കി . നിക്ഷേപകർക്ക് ഗുണകരമാണ് നൽകുന്നതാണ് ഈ റിപ്പോർട്ടുകൾ എന്നാണ് ഇന്ത്യൻ ഓയിൽ കോർപ്പറേഷൻ ചെയർമാൻ സഞ്ജീവ് സിങ് വിശദമാക്കുന്നത് . ഇന്ധന വില ഉയർന്നത് കൊണ്ട് കമ്പനിക്ക് ലാഭമില്ലെന്ന് ഇന്ത്യൻ ഓയിൽ കോർപ്പറേഷൻ ചെയർമാൻ സഞ്ജീവ് സിങ് വിശദമാക്കിയതിന് പിന്നാലെ വന്ന കമ്പനിയുടെ ലാഭ വിഹിതം സംബന്ധിച്ച റിപ്പോർട്ടുകൾ പുറത്ത് വന്നിരിക്കുന്നത് . അന്താരാഷ്ട്ര വിപണിയിലെ വില കുത്തനെ കൂടിയതിനെ തുടർന്നാണ് ഇപ്പോഴത്തെ വില വർധനയെന്നും ഇറാനും അമേരിക്കയും തമ്മിലുള്ള പ്രശ്നങ്ങളാണ് നിലവിൽ ക്രൂഡ് ഓയിൽ വിപണിയെ സ്വാധീനിക്കുന്നതെന്നും സിങ് ഇന്നലെ പറഞ്ഞിരുന്നു . അന്താരാഷ്ട്ര വിലയുമായി സന്തുലിതാവസ്ഥ പുലർത്താൻ സാധിച്ചില്ലെങ്കിൽ അത് ഇന്ധനക്കമ്പനികളുടെ നിലനിൽപിനെ തന്നെ ബാധിക്കുമെന്നും സഞ്ജീവ് സിങ് വിശദമാക്കിയതിന് പിന്നാലെയാണ് കമ്പനിയുടെ ആദ്യപാദ ലാഭക്കണക്കുകൾ പുറത്ത് വരുന്നത് .


ഗൾഫിൽ മധ്യവേനലവധി തുടങ്ങിയതോടെ പ്രവാസി മലയാളികളെ കൊള്ളയടിച്ച് വിമാനകമ്പനികൾ . കേരളത്തിലേക്കുള്ള നിരക്ക് വിമാനക്കമ്പനികൾ കുത്തനെ കൂട്ടി . അടുത്തമാസം ഓണവും വലിയ പെരുന്നാളും കുടുംബത്തോടൊപ്പം ആഘോഷിക്കാൻ നാട്ടിലേക്ക് പോകുന്നവർ ടിക്കറ്റ് നിരക്കായി മൂന്നിരട്ടിയാണ് അധികം നൽകേണ്ടി വരുന്നത് . മധ്യവേനലവധിക്കാലം ആഘോഷിക്കാൻ നാട്ടിലേക്ക് പോകുന്ന പ്രവാസികളെ പിഴിയുന്ന ശീലം വിമാനക്കമ്പനികൾ ഈ വർഷവും തുടരുന്നു . ഈ മാസം അഞ്ചിന് വിവിധ ഗൾഫ് രാജ്യങ്ങളിൽ നിന്നും നാട്ടിലെക്കെത്താൻ ശരാശരി നിരക്ക് 25,000 മുതൽ അറുപതിനായിരം രൂപവരെ നൽകണം . വീട്ടുകാർക്കൊപ്പം ഓണവും വിലയ പെരുന്നാളും ആഘോഷിച്ച് അറബിനാട്ടിലേക്ക് തിരിച്ചു പറക്കണമെങ്കിൽ നിരക്ക് ഇതിലും കൂടും . ആഗസ്റ്റ് 29ന് തിരുവനന്തപുരത്തു നിന്നോ കൊച്ചിയിൽ നിന്നോ ദുബായ് , കുവൈത്ത് , തുടങ്ങിയ മേഖലകളിലേക്ക് 32,124 മുതൽ ഒരു ലക്ഷത്തി ഇരുപതിനായിരം രൂപവരെ കൊടുക്കണം ടിക്കറ്റ് നിരക്കായി . ഇതേ ദിവസം കോഴിക്കോട് റിയാദ് ഫ്ലൈറ്റുകളുടെ പരമാവധി നിരക്ക് 70,200 രൂപയും . കൊള്ളയടിയിൽ എയർ ഇന്ത്യയും പിന്നിലല്ല . സെപ്റ്റംബർ 29ന് കോഴിക്കോട് ബെഹ്റൈൻ വിമാനനിരക്ക് 60,348 രൂപയാണ് . ഓണവും പെരുന്നാളും ഒരുമിച്ചെത്തിയ അവസരം വിമാനകമ്പനികൾ മുതലാക്കിയതോടെ കഴിഞ്ഞ അഞ്ചു വർഷത്തിനിടെ മധ്യവേനലവധിക്കാലത്തെ ഏറ്റവും കൂടിയ നിരക്കാണ് ഇപ്പോഴുള്ളത് . ഉത്സവനാളുകളിൽ കൂടുതൽ സർവ്വീസ് വേണമെന്ന ആവശ്യം വിമാനകമ്പനികൾ ഇക്കുറിയും കേട്ടിട്ടില്ല . മറിച്ച് തിരക്ക് പറഞ്ഞ് ആവശ്യക്കാരെ പരമാവധി പിഴിയുകയാണ് എല്ലാകമ്പനികളുടെ ഈ വർഷത്തെ നയം .


ഇന്ത്യയിലെ മുൻനിര ഇ - കോമേഴ്സ് സൈറ്റായ ഫ്ലിപ്പ്കാർട്ട് ഉപയോക്താവിന് സെല്ലറുമായി ചാറ്റ് ചെയ്യവുന്ന സംവിധാനം ആരംഭിച്ചു , പിംഗ് എന്നാണ പീർ ടു പീർ സംവിധാനത്തിൻറെ പേര് . ഈ വർഷം ഏപ്രിലിൽ തിരഞ്ഞെടുത്തവർക്ക് അവതരിപ്പിച്ച ഈ സംവിധാനം ഇപ്പോഴാണ് എല്ലാ ഉപയോക്താക്കൾക്കുമായി എത്തുന്നത് . ഫ്ലിപ്പ്കാർട്ട് ആപ്പിന് അകത്താണ് പിംഗിൻറെ സേവനം ലഭിക്കുക . ഇതുവഴി സുഹൃത്തിന് വാങ്ങാൻ ഉദ്ദേശിക്കുന്ന ഉത്പന്നത്തിൻറെ വിവരങ്ങൾ കൈമാറാം . കഴിഞ്ഞ ഏപ്രിലിൽ ഫ്ലിപ്പ്കാർട്ടിൽ നിന്നും പടിയിറങ്ങിയ ചീഫ് പ്രോഡക്ട് ഓഫീസർ പുനിത്ത് സോണിയുടെ ആശയമാണ് പിംഗ് . തങ്ങളുടെ ആപ്പ് ഒരു സോഷ്യൽ മീഡിയ എന്ന രീതിയിൽ വളർത്തുക എന്നതാണ് ഫ്ലിപ്പ് കാർട്ട് പുതിയ സംവിധാനത്തിലൂടെ ലക്ഷ്യമിടുന്നത് . താൻ വാങ്ങാൻ ഉദ്ദേശിക്കുന്ന ഉത്പന്നത്തിൻറെ അഭ്രിപ്രായം അറിയാൻ ആപ്പിൽ നിന്നും ഉപയോക്താവ് വീണ്ടും ഫേസ്ബുക്കിലോ , ട്വിറ്ററിലോ പോകരുത് എന്നാണ് പിംഗിലൂടെ ഫ്ലിപ്പ്കാർട്ട് ഉദ്ദേശിക്കുന്നത് . അടുത്തിടെയായി ആമസോണുമായി വിപണിയിൽ നടക്കുന്ന കടുത്ത മത്സരം ഫ്ലിപ്പ്കാർട്ടിന് വലിയ സമ്മർദ്ദമാണ് ഉണ്ടാക്കുന്നത് എന്നാണ് ടെക് ലോകത്തിൻറെ വിലയിരുത്തൽ . ഏതാണ്ട് 3 ബില്ല്യൺ അമേരിക്കൻ ഡോളർ ഇന്ത്യൻ വിപണിയിൽ നിക്ഷേപിക്കാൻ ഒരുങ്ങുന്ന ആമസോണിനോട് പിടിച്ചുനിൽക്കാനാണ് ഫ്ലിപ്പ് കാർട്ടിൻറെ പുതിയ പരിഷ്കാരങ്ങൾ . അടുത്തിടെ ഫ്ലിപ്പ്കാർട്ടിൻറെ മറ്റൊരു എതിരാളികളായ സ്നാപ്ഡീലും ഇത്തരത്തിലുള്ള ഒരു ചാറ്റിംഗ് ഓപ്ഷൻ തങ്ങളുടെ സംവിധാനത്തിൽ ഏർപ്പെടുത്തിയിരുന്നു .


ലോക ഫുട്ബോളിന്റെ നെറുകയിൽ നിൽക്കുന്ന താരമാണു മെസി . ഫുട്ബോളിനു മെസി എന്ന താരത്തെ അവഗണിക്കാനാവില്ല . ഇടതുകാൽ കൊണ്ടു ഗോൾപോസ്റ്റിലേക്ക് ഉതിർക്കുന്ന വെടിയുണ്ടകൾ ഫുട്ബോൾ ആരാധകരുടെ മനസിൽനിന്നു മായുമോ ? മെസിക്ക് ഒരുപാടു നാൾ ഇനിയും കളിക്കാനാകും . 29 വയസല്ലേ ആയുള്ളൂ . പണ്ട് സച്ചിൻ ചെയ്തതുപോലെ മെസിക്കു ക്യാപ്റ്റൻ സ്ഥാനത്തുനിന്നു മാറാമായിരുന്നു . എന്നിട്ടു കളി തുടരാമായിരുന്നു . നിർഭാഗ്യം മെസിയെ പിന്തുടരുന്നകാഴ്ചയാണു പലപ്പോഴും ലോക ഫുട്ബോൾ കണ്ടിട്ടുള്ളത് . അത് ഇപ്പോഴും തുടരുന്നു . ഈ കറുത്ത ദിവസം മറക്കാൻ ലോക ഫുട്ബോളിനു കഴിയില്ല മെസീ . . . താങ്കൾ കളിയിൽനിന്നു മാറരുത് . , ലോക ഫുട്ബോൾ കളിക്കാതിരിക്കരുത് . . .


ദിലീപ് നായകനായ രാമലീല യൂട്യൂബിൽ . തീയറ്ററുകളിൽ വിജയകുതിപ്പ് തുടരുന്ന ദിലീപ് ചിത്രം രാമലീലയുടെ തീയറ്റർ പ്രിൻറാണ് 21ന് രാത്രിയോട് കൂടി യുട്യൂബിൽ പ്രത്യക്ഷപ്പെട്ടത് . രണ്ട് ദിവസമായി യൂട്യൂബിൽ ഉണ്ടായിരുന്ന വീഡിയോ 30000 പേർ കണ്ടു . എന്നാൽ തിങ്കളാഴ്ചയോടെ യൂട്യൂബിൽ നിന്നും ചിത്രം അപ്രത്യക്ഷമായി . രാമലീല എന്ന പേരിൽ യുട്യൂബിൽ ചിത്രം അപ്ലോഡ് ചെയ്യാതെ തൊണ്ടി മുതലും ദൃക്സാക്ഷിയെയും കൂട്ടുപിടിച്ചാണ് രാമലീല നെറ്റിൽ ഓടിക്കൊണ്ടിരുന്നത് . രാമലീലയെ നെറ്റിലെത്തിക്കാൻ തൊണ്ടിമുതലിൻറെ പോസ്റ്ററും തമ്പായി നൽകി . സെപ്റ്റംബർ 28നാണ് ഏറെ പ്രതിസന്ധികൾക്ക് ശേഷം ദിലീപ് ചിത്രം തീയറ്ററുകളിലെത്തിയത് . ചിത്രം തിയറ്ററുകളിലെത്തി ഒരുമാസം പിന്നിടുന്നതിന് മുൻപാണ് ചിത്രം യു ട്യൂബിൽ എത്തിയിരിക്കുന്നത് . ചിത്രത്തിൽ തമിഴ് റോക്കേഴ്സ് എന്ന് മാർക്ക് ചെയ്തിട്ടുണ്ട് . തമിഴ് റോക്കേഴ്സിൻറെ ഇൻറർനെറ്റ് പതിപ്പാണ് ചിലർ യൂട്യൂബിൽ അപ്ലോഡ് ചെയ്തത് എന്നാണ് റിപ്പോർട്ട് .


ഒരു നാടൻ ക്രിക്കറ്റ് ദൃശ്യം സോഷ്യൽ മീഡിയയിൽ വൈറലാകുകയാണ് . പാകിസ്ഥാനിൽ നടന്ന ഒരു നാടൻ ക്രിക്കറ്റ് മത്സരത്തിൻറെ ദൃശ്യങ്ങളാണ് ഇവ , ഇത് തങ്ങളുടെ ഔദ്യോഗിക സോഷ്യൽ മീഡിയ പേജുകളിൽ ഷെയർ ചെയ്തത് അന്താരാഷ്ട്ര ക്രിക്കറ്റ് കൌൺസിൽ ( ഐസിസി ) യും . സംഭവം ഇങ്ങനെ , ക്രിക്കറ്റ് മത്സരത്തിനിടയിൽ ബാറ്റ്സ്മാൻറെ പുറത്താകലിൽ ചെറിയ സംശയം വന്നതിനെ തുടർന്ന് ഹംസ എന്നൊരു വ്യക്തി ഇതിൻറെ ദൃശ്യങ്ങൾ ഐസിസിക്ക് അയച്ചു കൊടുക്കുകയായിരുന്നു . ഐസിസിയാണല്ലോ ഈ നിയമങ്ങളൊക്കെ ഉണ്ടാക്കുന്നത് . അപ്പോൾ പിന്നെ പ്രശ്നത്തിൽ അവസാന തീരുമാനമെടുക്കേണ്ടത് ഐസിസി തന്നെയാണെന്ന് ഈ യുവാക്കൾ തീരുമാനിച്ചിട്ടുണ്ടാകണം . ഒരു സ്പിൻ ബോളറെ നേരിടാൻ ഒരുങ്ങുന്ന ബാറ്റ്സ്മാന് സംഭവിക്കുന്ന നിർഭാഗ്യകരമായ അവസ്ഥയാണ് വീഡിയോയിൽ ഉള്ളത് . നല്ല സ്പിൻ ചെയ്തു വരുന്ന പന്തിനെ ബാറ്റ്സ്മാൻ ബാറ്റ് കൊണ്ട് ദൂരേക്ക് അടിച്ചു പറത്താൻ ശ്രമിക്കുന്നു . എന്നാൽ ക്രീസിൻറെ തൊട്ടടുത്ത് തന്നെ വീണ പന്ത് അതിവേഗത്തിൽ തിരിഞ്ഞ് കൊണ്ട് സ്റ്റംമ്പിലേക്ക് നീങ്ങി ബാറ്റ്സമാനെ ഔട്ടാക്കുന്നു . തുടർന്ന് ബാറ്റ്സ്മാൻ തർക്കിക്കാൻ തുടങ്ങുന്നതും ക്രീസിൽ നിസ്സഹായനായി നിൽക്കുന്നതുമാണ് വീഡിയോവിൻറെ ബാക്കി ഭാഗം . പ്രശ്നത്തിൽ വിധി പറഞ്ഞ ഐസിസി നിയമം 32.1 പ്രകാരം ബാറ്റ്സ്മാൻ ഔട്ടാണെന്ന തലക്കെട്ടും നൽകി വീഡിയോ പോസ്റ്റ് ചെയ്തു . വെറും സാധാരണ നാട്ടിൻ പുറത്ത് നടന്ന ഒരു ക്രിക്കറ്റ് മത്സരത്തിൽ പോലും വിധി പറയാൻ തയ്യാറായ ഐസിസിക്ക് നിറയെ അഭിനന്ദന സന്ദേശങ്ങളാണ് വീഡിയോക്ക് താഴെ ഓരോ ആരാധകരും നിറയ്ക്കുന്നത് . സമൂഹമാധ്യമങ്ങളിൽ വ്യാപകമായാണ് ഈ വീഡിയോ പ്രചരിക്കപ്പെടുന്നത് . വീഡിയോ ഇവിടെ കാണാം


ഡിസംബർ ഒൻപതിന് ഉദ്ഘാടനം ചെയ്യുന്ന കണ്ണൂർ വിമാനത്താവളത്തിൽ നിന്ന് ആദ്യമാസം തന്നെ നിരവധി അന്താരാഷ്ട്ര സർവീസുകൾക്ക് തുടങ്ങും . ഡിസംബർ ഒൻപതിന് മുഖ്യമന്ത്രി പിണറായി വിജയനും കേന്ദ്ര മന്ത്രി സുരേഷ് പ്രഭുവും ചേർന്ന് വിമാനത്താവളം ഉദ്ഘാടനം ചെയ്യും . അബുദാബിയിലേക്കാണ് ആദ്യ സർവീസ് . ഉദ്ഘാടന ദിവസം രാവിലെ പത്തിന് പുറപ്പെടുന്ന എയർ ഇന്ത്യ വിമാനം രാത്രി ഏഴിന് തിരിച്ചെത്തും . തുടർന്നുളള ദിവസങ്ങളിൽ ഈ വിമാനം രാവിലെ ഒൻപതിന് പുറപ്പെട്ട് രാത്രി 8.20 ന് തിരിച്ചെത്തും . ദോഹ , ഷാർജ , റിയാദ് എന്നിവടങ്ങളിലേക്ക് എയർ ഇന്ത്യ സർവീസുണ്ടാകും . ഇതിന് പുറമേ താമസിയാതെ മസ്കത്ത് സർവീസും ആരംഭിക്കും . തുടക്കത്തിൽ ആഴ്ച്ചയിൽ നാല് ദിവസമുളള ഷാർജ സർവീസ് പിന്നീട് ദിവസേനയാക്കാനും എയർ ഇന്ത്യയ്ക്ക് പദ്ധതിയുണ്ട് . അബുദാബി , ദമാം , മസ്കത്ത് , ദോഹ , കുവൈത്ത് എന്നിവടങ്ങളിലേക്ക് സർവീസ് നടത്താൻ ഗോ എയർ താൽപര്യം അറിയിച്ചിട്ടുണ്ട് . കണ്ണൂരിൽ നിന്ന് വിദേശ വിമാനക്കമ്പനികൾക്ക് സർവീസ് നടത്താൻ താമസിയാതെ അനുമതി ലഭിക്കുമെന്നാണ് പ്രതീക്ഷയെന്ന് കിയാൽ ( കണ്ണൂർ വിമാനത്താവള കമ്പനി ലിമിറ്റഡ് ) എംഡി വി . തുളസിദാസ് പറഞ്ഞു .


റിലയൻസ് ജിയോ വിവരങ്ങൾ വിൽക്കുന്നു ? സെപ്തംബർ അഞ്ചിന് ഔദ്യോഗികമായി സർവ്വീസ് ആരംഭിച്ച ജിയോയുടെ ഉപയോക്താക്കൾക്കാണ് ഹാക്കിംഗ് ഗ്രൂപ്പായ അനോണിമസ് ഇന്ത്യയുടെ മുന്നറിയിപ്പ് . റിലയൻസ് ജിയോക്കെതിരെ നേരത്തെയും അനോണിമസ് വെളിപ്പെടുത്തലുമായി രംഗത്തെത്തിയിരുന്നു . ജിയോയുമായി ബന്ധപ്പെട്ട ആപ്പുകളിൽ നിന്നുള്ള കോൾ വിവരങ്ങൾ അമേരിക്കയിലേയും സിങ്കപ്പൂരിലേയും സെർവറുകളിലേയ്ക്ക് പോകുന്നുവെന്നാണ് അനോണിമസിൻറെ പുതിയ കണ്ടെത്തൽ . ഈ വിവരങ്ങൾ മാഡ് മി എന്ന് പരസ്യദാതാവുമായി പങ്കുവെയ്ക്കുന്നുവെന്നും ഹാക്കർമാർ അവകാശപ്പെടുന്നു . ബ്ലോഗ് പോസ്റ്റിലായിരുന്നു അനോണിമസിന്റെ വെളിപ്പെടുത്തൽ . എൻഡ് ടു എൻക്രിപ്ഷൻ സംവിധാനമില്ലാത്ത ചാറ്റ് ആപ്ലിക്കേഷൻ ഹാക്ക് ചെയ്യാനുള്ള സാധ്യതയുണ്ടെന്നായിരുന്നു അനോണിമസിൻറെ അവകാശവാദം . ഇത് തെളിയിക്കുന്ന തെളിവുകളടങ്ങിയ സ്ക്രീൻ ഷോട്ടുകളും അനോണിമസ് ഷെയർ ചെയ്തിട്ടുണ്ട് . ജിയോയുടെ വേഗത കുറയുന്നോ ? അൺലിമിറ്റഡ് 4 ജിയ്യുമായി എത്തിയ ജിയോ ഇപ്പോൾ 2ജിയുടെ സ്പീഡ് പോലും കിട്ടുന്നില്ല എന്നാണ് ചില ഉപഭോതാക്കൾ ഫേസ്ബുക്കിലും മറ്റും പോസ്റ്റ് ചെയ്യുന്ന ചില സ്ക്രീൻ ഷോട്ടുകൾ പറയുന്നത് . ഇപ്പോൾ ജിയോയെ വെച്ച് താരതമ്മ്യം ചെയ്യുമ്പോൾ ബിഎസ്എൻഎൽ മികച്ചു നില്കുന്നു എന്നാണ് ടെക് സൈറ്റായ ഡിജിറ്റ് റിപ്പോർട്ട് ചെയ്യുന്നത് . ഉപയോക്താക്കൾ കൂടിയതാണ് ഇപ്പോഴത്തെ പ്രശ്നത്തിന് കാരണം എന്ന് വിലയിരുത്തുന്നവരുമുണ്ട് .


രഞ്ജി ട്രോഫി ക്രിക്കറ്റിൽ ക്യാപ്റ്റൻ സച്ചിൻ ബേബിക്ക് പുറമെ വിഷ്ണു വിനോദിനും സെഞ്ചുറി . ഇരുവരുടേയും സെഞ്ചുറി കരുത്തിൽ , ഒടുവിൽ വിവരം ലഭിക്കുമ്പോൾ മധ്യ പ്രദേശിനെതിരെ കേരളത്തിന് 54 റൺസ് ലീഡുണ്ട് . ഇരുവരുടെയും കരുത്തിൽ കേരളം ഇന്നിങ്സ് തോൽവി ഒഴിവാക്കി . വിഷ്ണു വിനോദ് ( 114 ) , കെ . സി . അക്ഷയ് ( 1 ) എന്നിവരാണ് ക്രീസിൽ . സച്ചിൻ ബേബി 143 റൺസെടുത്ത് പുറത്തായി . മുൻനിര ബാറ്റ്സ്മാൻമാർ നിരാശപ്പെടുത്തിയ മത്സരത്തിൽ സച്ചിന്റെയും വിഷ്ണു വിനോദിന്റെയും പോരാട്ടമാണ് കേരളത്തിന് ഇന്നിങ്സ് തോൽവി ഒഴിവാക്കാൻ സഹായിച്ചത് . 173 പന്തിൽ നിന്ന് 12 ഫോറിന്റെയും ഒരു സിക്സിന്റെയും സഹായത്തോടെയാണ് വിഷ്ണു വിനോദ് 115 റൺസെടുത്തത് . 211 പന്തിലായിരുന്നു സച്ചിന്റെ 143 റൺസ് . 14 ബൌണ്ടറിയും മൂന്ന് സിസ്കും ഉൾപ്പെടുന്നതായിരുന്നു സച്ചിന്റെ ഇന്നിങ്സ് . ഇരുവരും 199 റൺസാണ് കൂട്ടിച്ചേർത്തത് . സച്ചിൻ ബേബിക്ക് പുറമെ വി എ ജഗദീഷ് ( 26 ) , സഞ്ജു സാംസൺ ( 19 ) എന്നിവരുടെ വിക്കറ്റുകളാണ് കേരളത്തിന് ഇന്ന് നഷ്ടമായത് . ജഗദീഷിനെ മിഹിർ വിഹാരി പുറത്താക്കിയപ്പോൾ രണ്ട് ഫോറും ഒരു സിക്സറും സഹിതം ആക്രമിച്ചു കളിക്കാൻ തുടങ്ങിയ സഞ്ജു റണ്ണൌട്ടാവുകയായിരുന്നു . സച്ചിൻ ബേബി സരൺഷ് ജെയ്നിന്റെ പന്തിൽ കുമാർ കാർത്തികേയ സിങ്ങിന് ക്യാച്ച് നൽകി പുറത്താവുകയായിരുന്നു .


രാജ്യത്തെ ഏറ്റവും വലിയ പൊതുമേഖല വാണിജ്യ ബാങ്കായ സ്റ്റേറ്റ് ബാങ്ക് ഓഫ് ഇന്ത്യയെ ( എസ് . ബി . ഐ ) വിപണി മൂല്യത്തിൽ കോട്ടക് മഹീന്ദ്ര ബാങ്ക് കടത്തിവെട്ടി . കഴിഞ്ഞ ഒരു വർഷത്തിനിടയ്ക്ക് എസ് . ബി . ഐയുടെ ഓഹരികൾ 15 ശതമാനം ഇടഞ്ഞിരുന്നു . ഇതേസമയം കോട്ടക് മഹീന്ദ്ര ബാങ്കിൻറെ ഓഹരികൾ 33 ശതമാനം നേട്ടമുണ്ടാക്കുകയും ചെയ്തു . കിട്ടാക്കടത്തിലുണ്ടായ വർധനവ് , കോർപ്പറേറ്റ് വായ്പാ തിരിച്ചടവിൽ വർധിച്ചുവരുന്ന വീഴ്ച്ചകൾ , വായ്പകളുടെ വെട്ടിച്ചുരുക്കൽ മുതലായവയാണ് എസ് . ബി . ഐയ്ക്ക് വിനയായത് . തിങ്കളാഴ്ച്ച കോട്ടക് മഹീന്ദ്രയുടെ വിപണിമൂല്യം 2.23 ലക്ഷം കോടി രൂപയായി ഉയർന്നു . എസ് . ബി . ഐയുടെ വിപണിമൂല്യം 2.22 ലക്ഷം കോടിയിൽ തുടരുകയാണ് . ഇതോടെ വിപണി മൂല്യത്തിൽ രാജ്യത്ത് രണ്ടാം സ്ഥാനം കോട്ടക് മഹീന്ദ്ര ബാങ്കിന് ലഭിച്ചു . രാജ്യത്തെ ഏറ്റവും വിപണിമൂല്യമുളള ബാങ്ക് എച്ച് . ഡി . എഫ് . സിയാണ് . എച്ച് . ഡി . എഫ് . സിയുടെ വിപണി മൂല്യം 5.03 ലക്ഷം കോടി രൂപയാണ് . ഈ അടുത്ത കാലത്തായി രാജ്യത്തെ പൊതുമേഖല ബാങ്കുകൾ നിഷ്ക്രിയ ആസ്തിയുടെയും ഇക്വിറ്റി കുറയ്ക്കുന്നതുമായി ബന്ധപ്പെട്ടുളള പ്രശ്നങ്ങളിലും ഏറെ സമ്മർദ്ദത്തിലാണ് . ആക്സിസ് ബാങ്കിനെ കോട്ടക് മഹീന്ദ്ര ബാങ്ക് ഏറ്റെടുക്കുന്നതുമായി ബന്ധപ്പെട്ടുളള ചർച്ചകൾ നടന്നുവരുന്നതായാണ് ഈ രംഗത്ത് നിന്നുളള വാർത്തകൾ .


തങ്ങളുടെ ഏറ്റവും പുതിയ മോഡലായ ‘ഹോണർ 8 പ്രോ’ വാവെ ഇന്ത്യയിൽ അവതരിപ്പിച്ചു . ഈ വർഷം ആദ്യം ചൈനയിൽ പുറത്തിറക്കിയ ഫോണിന് 29,999 രൂപയാണ് വില . ഫോൺ ആമസോണിലും ലഭ്യമാകും . ജൂലെ 13ന് 12 മണി മുതൽ ഫോണിന്റെ തുറന്ന വിൽപന ആരംഭിക്കും . ജൂലൈ 10 മുതലാണ് ആമസോണിൽ ഫോൺ ലഭ്യമാകുക . വിൽപനയ്ക്ക് വെക്കുന്ന ദിവസം ഇഎംഐ ഇളവും കാഷ്ബാക്ക് ഓഫറുകളും ലഭ്യമാക്കുന്നുണ്ട് . വോഡാഫോൺ ഉപഭോക്താക്കൾക്ക് അഞ്ച് മാസത്തേക്ക് 45ജിബി 4ജി ഡാറ്റയും ലഭ്യമാക്കുന്നുണ്ട് . 5 . 7 ക്യൂഎച്ച്ഡി ഡിസ്പ്ലെയാണ് ഫോണിനുളളത് . ഡ്യുവൽ ക്യാമറയും കപ്പാസിറ്റി കൂടിയ ബാറ്ററിയുമാണ് ഹോണർ 8 പ്രോയുടെ ഏറ്റവും പ്രധാന പ്രത്യേകതകളായി നിർമ്മാതാക്കൾ ഉയർത്തിക്കാണിക്കുന്നത് . 6 ജിബി റാം , 128 ജിബി സ്റ്റോറേജ് , മൈക്രോ എസ്ഡി കാർഡ് വഴി സ്റ്റോറേജ് വർധിപ്പിക്കാനുള്ള സൌകര്യം എന്നിവയടക്കം കിടിലൻ ഫീച്ചറുകളുമായാണ് ഹോണർ 8 പ്രോ ഇന്ത്യൻ വിപണിയിലേക്കെത്തുന്നത് . 12 മെഗാ പിക്സലിന്റെ രണ്ട് പിൻ ക്യാമറകളാണ് ഹോണർ 8 പ്രോയ്ക്കുള്ളത് . സെൽഫി ക്യാമറ 8 മെഗാപിക്സലിന്റേതാണ് . 4000 mAh ന്റെ ബാറ്ററിയാണ് ഹോണർ 8 പ്രോയ്ക്ക് ഊർജം പകരുക . ആൻഡ്രോയ്ഡ് 7.0 ന്യുഗട്ടിൽ തയ്യാറാക്കിയ ഹുവായുടെ ഇഎംയുഐ 5.1 ലാണ് ഫോൺ പ്രവർത്തിക്കുന്നത് .


ഐപിഎല്ലിൻറെ ഫൈനൽ വിഷമമേറിയതാകുമെന്ന് ബാംഗ്ലൂർ റോയൽ ചലഞ്ചേഴ്സ് ക്യാപ്റ്റൻ വിരാട് കോഹ്ലി പറഞ്ഞു . ഞായറാഴ്ച്ച നടക്കുന്ന ഫൈനലിൽ സൺ റൈസേഴ്സ് ഹൈദരാബാദിനെയാണ് ബാംഗ്ലൂർ നേരിടുന്നത് . ഇരു ടീമിലും മികച്ച കളിക്കാരാണുള്ളതെന്നും അതിനാൽ മികച്ച മത്സരമാകും ചിന്നസ്വാമിയിൽ നടക്കുകയെന്നും കോഹ്ലി ഉറപ്പ് നൽകുന്നു . ചിന്നസ്വാമിയിൽ കളിച്ചപ്പോഴൊക്കെ കാണികൾ തങ്ങൾ തന്ന പിന്തുണ അതിശയിപ്പിക്കുന്നതാണ് . ചില മത്സരങ്ങളിൽ ടീം തകർന്നടിഞ്ഞിട്ടു കൂടി അവർ ഈ ടീമിനെ കൈവിട്ടില്ല എന്നുള്ള ജയിക്കാനുള്ള തങ്ങളുടെ ആഗ്രഹം വർധിപ്പിക്കുകയാണ് ചെയ്യുന്നതെന്നും കോഹ്ലി പറഞ്ഞു . ഇത്തവണ കാണികൾക്കു മുന്നിൽ വിജയം കൊയ്യാനാകുമെന്ന പ്രതീക്ഷയിലാണ് കോഹ്ലിയും സംഘവും . മിന്നും ഫോമിലുള്ള നായകനും ഡിവില്ലിയേഴ്സുമാണ് ബാംഗ്ലൂരിന്റെ തുറുപ്പു ചീട്ടുകൾ . 2014 ലെ ഐപിഎൽ ഫൈനൽ ചിന്നസ്വാമിയിലാണ് നടന്നത് എന്നാൽ ആർസിബിക്ക് കപ്പുയർത്താൻ സാധിച്ചില്ല .


ഓസ്ട്രേലിയയ്ക്കെതിരായ ആദ്യ ടി20 മൽസരത്തിന് മുന്നോടിയായി ക്രിക്കറ്റ് പരിശീലനത്തിന് പകരം കോലിയും കൂട്ടരും ഫുട്ബോൾ കളിച്ചു . എന്താ , ആശയകുഴപ്പമായോ ? മഴ മൂലം ക്രിക്കറ്റ് പരിശീലനം ഉപേക്ഷിച്ചതോടെയാണ് ധോണിയും കോലിയുമൊക്കെ ഡ്രസിങ് റൂം ഫുട്ബോൾ മൈതാനമാക്കിയത് . മഴ മൂലം ക്രിക്കറ്റ് പരിശീലനം മുടങ്ങിയതിന്റെ നിരാശ മാറ്റാനാണ് ഡ്രസിങ് റൂമിലെ വരാന്തയിലാണ് താരങ്ങൾ ഫുട്ബോളുമായി ഇറങ്ങിയത് . അതേസമയം മഴ തുടരുമെന്നായിരുന്നു കാലാവസ്ഥാ നിരീക്ഷണകേന്ദ്രത്തിന്റെ മുന്നറിയിപ്പെങ്കിലും , മൽസരദിനമായ ഇന്നു മഴ മാറി നിൽക്കുകയാണ് . വൈകിട്ട് ഏഴു മണി മുതലാണ് ഇന്ത്യ - ഓസ്ട്രേലിയ ആദ്യ ടി20 മൽസരം തുടങ്ങുന്നത് . ഏകദിന പരമ്പരയിൽ 4 - 1ന് ജയിച്ചതിന്റെ ആത്മവിശ്വാസത്തിലാണ് ഇന്ത്യ ഇന്നിറങ്ങുന്നത് . അതേസമയം നായകൻ സ്റ്റീവ് സ്മിത്ത് പരിക്കേറ്റ് നാട്ടിലേക്ക് മടങ്ങിയത് , ഓസ്ട്രേലിയയ്ക്ക് കനത്ത തിരിച്ചടിയായിട്ടുണ്ട് . സ്മിത്തിന് പകരം ഡേവിഡ് വാർണറാണ് ഓസ്ട്രേലിയയെ നയിക്കുന്നത് .


ഇനിമുതൽ മിൽമ പാൽ പാത്രംനിറയെ വാങ്ങാം . കവറിൻറെ പരിമിതികളിൽനിന്ന് മാറി ഉപഭോക്താവിന് ആവശ്യത്തിനു പാൽ നൽകാൻ മിൽമ വണ്ടി വീട്ടുവാതിലിൽ എത്തും . കൊല്ലം മിൽമ യൂണിറ്റാണ് പരീക്ഷണാടിസ്ഥാനത്തിൽ പദ്ധതി തുടങ്ങിയിരിക്കുന്നത് . മിൽമയുടെ കവർപാൽ ഇനി വിസ്മൃതിയിലേക്ക് . കവർ പാൽ വാങ്ങാൻ ഇനി കടയിൽ പോയി കാത്തുനിക്കേണ്ട . മിൽമ നിങ്ങളുടെ വീട്ടിൽ പാലെത്തിക്കും . ശീതീകരണ സംവിധാനമുള്ള പ്രത്യേക വാഹനത്തിലെ വെൻഡിംഗ് മെഷീനിൽ പാൽ നിശ്ചിത അളവ് നിറയ്ക്കും . പാൽ വരുന്ന സമയം മുൻകൂട്ടി അറിയിച്ച് വീടുകളിലേക്കെത്തും . ആവശ്യക്കാർ കൊണ്ടുവരുന്ന പാത്രങ്ങളിൽ പാൽ അളന്ന് നൽകും . കവർ ഒഴിവാക്കുമ്പോൾ നിശ്ചിത വിലയിൽ നിന്നു പാലിന് ഒരു രൂപ കുറവുണ്ടാകും . കവർ ചോർന്ന് പാൽ നഷ്ടമാകുന്ന പരാതിക്ക് അറുതി വരുത്തുന്നതിനും പ്ലാസ്റ്റിക് കവർ കൊണ്ടുള്ള പരിസ്ഥിതി മലിനീകരണം ഒഴിവാക്കാനും ഇത് സഹായിക്കും . കൊല്ലത്ത് ഹിറ്റായ പദ്ധതി സംസ്ഥാനാടിസ്ഥാനത്തിൽ നടപ്പിലാക്കാനുള്ള ആലോചനയിലാണ് മിൽമ .


നിവിൻപോളിയുടെ ഒരു അഭിമുഖം വാട്ട്സ്ആപ്പിലും മറ്റും വൈറലാകുകയാണ് . അഭിമുഖത്തിന് മുന്നോടിയായി നിവിനെ അവതാരക അഭിസംബോധന ചെയ്തത് ദുൽഖർ സൽമാൻ എന്നാണ് . സത്യത്തിൽ നിവിന്റെ പ്രതികരണമറിയാൻ അഭിമുഖം നടത്തിയ വനിത ജേർണലിസ്റ്റ് ഒപ്പിച്ച വിദ്യ ആയിരുന്നു അത് . എന്നാൽ ഇത് കേട്ടിട്ടും നിവിന്റെ മുഖത്ത് യാതൊരു ഭാവവ്യത്യാസവും ഉണ്ടായില്ല . മാത്രമല്ല ഇത്രയും നല്ല അഭിനയം കാഴ്ച വച്ച അവതാരകയെ പ്രശംസിക്കാനും നിവിൻ മറന്നില്ല . നല്ല അഭിനയം . നിങ്ങൾക്ക് സിനിമയിൽ ഒരു കൈ നോക്കിക്കൂടെ എന്നായിരുന്നു അവതാരകയോട് നിവിൻ ചോദിച്ചു . വേറെ ആരോടെങ്കിലുമായിരുന്നു താനിത് പറഞ്ഞിരുന്നതെങ്കിൽ അവർ പരിപാടിയിൽ നിന്നും ഇറങ്ങിപ്പോകുമായിരുന്നുവെന്നും നിവിൻ എത്ര എളിമയുള്ള വ്യക്തിയായെന്നാണ് ഈ സംഭവം വ്യക്തമാക്കുന്നതെന്നും അത് തന്നെയാണ് നിവിനെ മറ്റുള്ളവരിൽ നിന്നും വ്യത്യസ്തനാക്കുന്നതെന്നുമായിരുന്നു അവതാരകയുടെ പ്രതികരണം .


ഇന്ത്യ ബൌളർമാരുടെ പ്രകടനത്തെ പുകഴ്ത്തി ക്യാപ്റ്റൻ വിരാട് കോലി . ടെസ്റ്റിൽ രണ്ട് ഇന്നിങ്സിലുമായി 20 വിക്കറ്റ് വീഴ്ത്താൻ ഇന്ത്യൻ ബൌളർമാർക്ക് സാധിച്ചിരുന്നു . മത്സരശേഷം സമ്മാനദാന ചടങ്ങിൽ സംസാരിക്കുകയായിരുന്നു വിരാട് കോലി . കോലി തുടർന്നു . . . നാല് ബൌളർമാരുടേയും പ്രകടനത്തിലും ഏറെ സന്തോഷുണ്ട് . പൂജാരയും രഹാനെയും മികച്ച പ്രകടനം പുറത്തെടുത്തു . വരും മത്സരങ്ങളിൽ മറ്റുള്ള ബാറ്റ്സ്മാന്മാരും കഴിവിനൊത്ത പ്രകടനം പുറത്തെടുക്കുമെന്ന് പ്രതീക്ഷിക്കാം . ഓസ്ട്രേലിയയെ അപേക്ഷിച്ച് ഞങ്ങൾ തന്നെയാണ് മികച്ച പ്രകടനം പുറത്തെടുത്തത് . വിജയം അർഹിച്ചതും ഞങ്ങൾ തന്നെയായിരുന്നുവെന്നും കോലി കൂട്ടിച്ചേർത്തു . കോലിയും രഹാനെയും രോഹിത്തും പന്തും അടങ്ങിയ മധ്യനിരയെ കുറിച്ചും കോലി പറഞ്ഞു . മധ്യനിരയ്ക്ക് കുറിച്ച് കൂടി മെച്ചപ്പെട്ട പ്രകടനം പുറത്തെടുക്കാൻ കഴിയുമായിരുന്നു . എന്നാൽ അതിന് കഴിഞ്ഞില്ല . പെർത്തിൽ ഇത്തരം കാര്യങ്ങൾ മനസിലുറപ്പിച്ചാണ് ഇറങ്ങുന്നതെന്നും കോലി . മുൻപ് ഓസ്ട്രേലിയയിൽ കളിച്ചുള്ള പരിചയമാണ് മികച്ച പ്രകടനം സഹായിച്ചതെന്ന് മാൻ ഓഫ് ദ മാച്ച് പുരസ്കാരം നേടിയ ചേതേശ്വർ പൂജാര പറഞ്ഞു . എന്നാൽ മുഴുവൻ ക്രഡിറ്റും ബൌളർമാർക്കുള്ളതാണ് . ഞാനെപ്പോഴും എന്റെ കഴിവിൽ വിശ്വസിക്കുന്നുവെന്നും പൂജാര .


കായിക ലോകത്ത് നിന്ന് കേരളത്തിലെ ദുരിത ബാധിതർക്ക് കൂടുതൽ പിന്തുണ . ദക്ഷിണാഫ്രിക്കൻ ക്രിക്കറ്റ് താരം എബി ഡിവില്ലിയേഴ്സിന് പിന്നാലെ ഇംഗ്ലീഷ് പ്രീമിയിർ ലീഗ് കബ്ലായ ടോട്ടൻഹാമും ചെൽസിയും കരളത്തിന് പിന്തുണയുമായി രംഗത്തെത്തി . ഫെയ്സ്ബുക്കിലാണ് പ്രീമിയർ ലീഗ് ക്ലബുകൾ കേരളത്തിന് പിന്തുണ അറിയിച്ചത് . ഫെയ്സ്ബുക്ക് പോസ്റ്റ് ഇങ്ങനെ . . ഞങ്ങളുടെ ഹൃദയം നിങ്ങളോടൊപ്പമാണ് . കേരളത്തിലെ ദുരിതബാധിതർക്ക് വേണ്ടിയാണ് ഞങ്ങളുടെ പ്രാർത്ഥനയും ചിന്തയും . ബുദ്ധിമുട്ടേറിയ ഈ സമയങ്ങളിലും ഞങ്ങൾ നിങ്ങളോടപ്പമുണ്ട് . എന്ന് പറഞ്ഞാണ് ടോട്ടൻഹാം ട്വീറ്റ് അവസാനിപ്പിക്കുന്നത് . പ്രീമിയർ ലീഗിലെ മറ്റൊരു ക്ലബായ ചെൽസിയും കേരളത്തിന് പിന്തുണ അറിയിച്ചിരുന്നു . അതിങ്ങനെയായിരുന്നു . . . ചെൽസി ഫുട്ബോൾ ക്ലബിന്റേയും ആരാധകരുടേയും മുഴുവൻ ചിന്ത നിങ്ങളെ കുറിച്ചാണ് . ഇരു ക്ലബിന്റെയും പോസ്റ്റുകളെ ഇരുകൈയും നീട്ടിയാണ് ഇന്ത്യയിലെ ആരാധകർ സ്വീകരിച്ചിരിക്കുന്നത് . നന്ദിയറിയിച്ച് നിരവധിപേർ കമന്റ് ചെയ്തിട്ടുണ്ട് . ക്ലബുകൾക്ക് പുറമെ ലാ ലിഗയും കേരളത്തിന് പിന്തുണ അറിയിച്ച് രംഗത്തെത്തി . ട്വിറ്ററിൽ അവരുടെ ഒഫിഷ്യൽ അക്കൌണ്ടിലൂടെയായിരുന്നു ലാ ലിഗയുടെ പിന്തുണ . കേരളത്തിന് വേണ്ടി പ്രാർത്ഥിക്കുന്നു വെന്ന് ലാ ലിഗ അധികൃതർ ട്വീറ്റിലൂടെ പറഞ്ഞു .


തിസാര ഒറ്റയാൾ പ്രകടനം പുറത്തെടുത്തെങ്കിലും ന്യൂസിലൻഡിനെതിരെ രണ്ടാം ഏകദിനത്തിനും ശ്രീലങ്കയ്ക്ക് സാധിച്ചില്ല . ടോസ് നേടി ബാറ്റിങ് ആരംഭിച്ച ന്യൂസിലൻഡ് നിശ്ചിത ഓവറിൽ ഏഴ് വിക്കറ്റ് നഷ്ടത്തിൽ 319 റൺസ് നേടി . മറുപടി ബാറ്റിങിൽ ലങ്ക തിസാരയുടെ വെടിക്കെട്ട് സെഞ്ചുറിയുടെ പിൻബലത്തിൽ ( 74 പന്തിൽ140 ) വിജയത്തിനടുത്ത് വരെയെത്തി . എന്നാൽ 46.2 ഓവറിൽ 298 റൺസിന് ലങ്കൻ താരങ്ങൾ ബാറ്റ് താഴത്തുകയായിരുന്നു . 21 റൺസിനായിരുന്നു ലങ്കയുടെ തോൽവി . തിസാര തന്നെയാണ് മത്സരത്തിലെ മാൻ ഓഫ് ദ മാച്ച് . ശ്രീലങ്കൻ ഇന്നിങ്സിൽ , തിസാരയ്ക്ക് പുറമെ ധനുഷ്ക ഗുണതിലകെ ( 71 ) മാത്രമാണ് മികച്ച പ്രകടനം പുറത്തെടുത്തത് . നിരോഷൻ ഡിക്വെല്ല ( 9 ) , കുശാൽ പെരേര ( 4 ) , കുശാൽ മെൻഡിസ് ( 20 ) , ദിനേഷ് ചാണ്ഡിമൽ ( 3 ) , അസേല ഗുണരത്നെ ( 6 ) , സീക്കുജെ പ്രസന്ന ( 0 ) , ലസിത് മല്ലിംഗ ( 17 ) , ലക്ഷൻ സന്ധാകൻ ( 6 ) എന്നിങ്ങനെയാണ് മറ്റു താരങ്ങളുടെ സ്കോറുകൾ . മൂന്ന് റൺസുമായി നുവാൻ പ്രദീപ് പുറത്താവാതെ നിന്നു . കിവീസിന് വേണ്ടി ഇഷ് സോധി മൂന്ന് വിക്കറ്റ് വീഴ്ത്തി . നേരത്തെ , റോസ് ടെയ്ലർ ( 90 ) , കോളിൻ മൺറോ ( 87 ) , ജയിംസ് നീഷാം ( 64 ) എന്നിവരുടെ അർധ സെഞ്ചുറികളാണ് ന്യൂസിലൻഡിന് കൂറ്റൻ സ്കോർ സമ്മാനിച്ചത് . മാർട്ടിൻ ഗപ്റ്റിൽ ( 13 ) , കെയ്ൻ വില്യംസൺ ( 1 ) , ഹെന്റി നിക്കോളാസ് ( 32 ) , ടിം സീഫെർട്ട് ( 22 ) എന്നിങ്ങനെയാണ് മറ്റുള്ള താരങ്ങളുടെ സ്കോറുകൾ . മല്ലിംഗ രണ്ട് വിക്കറ്റ് വീഴ്ത്തി .


പരാഗ്വെ ഉയർത്തിയ കടുത്ത വെല്ലുവിളി അതിജീവിച്ച കൊളംബിയയ്ക്ക് കോപ്പ അമേരിക്ക ശതാബ്ദി ചാംപ്യൻഷിപ്പിൽ രണ്ടാം ജയം . പരാഗ്വെയെ ഒന്നിനെതിരെ രണ്ടു ഗോളുകൾക്ക് തോൽപ്പിച്ച കൊളംബിയ രണ്ടു കളികളിൽ ആറു പോയിന്റുമായി ക്വാർട്ടറിലെത്തി . ആദ്യ മൽസരത്തിൽ ആതിഥേയരായ അമേരിക്കയെ മടക്കമില്ലാത്ത രണ്ടു ഗോളുകൾക്കാണ് കൊളംബിയ തോൽപ്പിച്ചത് . പരാഗ്വെയ്ക്ക് എതിരെ കാർലോസ് ബാക്ക , സൂപ്പർതാരം ജെയിംസ് റോഡ്രിഗസ് എന്നിവരാണ് കൊളംബിയയുടെ ഗോളുകൾ നേടിയത് . പന്ത്രണ്ടാം മിനിട്ടിൽ ബാക്കയും മുപ്പതാം മിനിട്ടിൽ റോഡ്രിഗസും സ്കോർ ചെയ്തതോടെ കൊളംബിയ എതിരില്ലാത്ത രണ്ടു ഗോളുകൾക്ക് മുന്നിലെത്തി . എന്നാൽ കനത്ത പ്രത്യാക്രമണം അഴിച്ചുവിട്ട പരാഗ്വെ , ഏതു നിമിഷവും ഗോൾ നേടുമെന്ന് തോന്നിച്ചു . പക്ഷെ കൊളംബിയൻ ഗോളിയും പ്രതിരോധവും ഉറച്ചുനിന്നതോടെ ശ്രമങ്ങൾ വിഫലമായി . ഒടുവിൽ എഴുപത്തിയൊന്നാം മിനിട്ടിൽ വിക്ടർ അയാള നേടിയ ഗോളാണ് പരാഗ്വെയുടെ പരാജയഭാരം കുറച്ചത് . പരാഗ്വെയുടെ ഗോളെന്ന് ഉറച്ച അര ഡസൻ അവസരങ്ങൾ തട്ടിയകറ്റിയ കൊളംബിയൻ ഗോളി ഓസ്പിനയാണ് കളിയിലെ സൂപ്പർ താരമായത് . കോപ്പ അമേരിക്കയിൽ ഇന്നു നടന്ന മറ്റൊരു മൽസരത്തിൽ ആതിഥേയരായ അമേരിക്ക എതിരില്ലാത്ത നാലു ഗോളുകൾക്ക് കോസ്റ്റാറിക്കയെ തകർത്തു . അമേരിക്കയ്ക്കു വേണ്ടി ക്ലിന്റ് ഡെംപ്സി , ജെർമെയ്ൻ ജോൺസ് , ബോബി വുഡ് , ഗ്രാഹാം സൂസി എന്നിവരാണ് ഗോളുകൾ നേടിയത് . ഈ ജയത്തോടെ അമേരിക്കയ്ക്ക് ഗ്രൂപ്പ് ഏയിൽ രണ്ടു കളികളിൽ മൂന്നു പോയിന്റായി .


ട്വിറ്ററിലെ ഏറ്റവും അപകടകാരിയായ ബോളിവുഡ് സംവിധായകൻ ആരാണ് . സംശയം വേണ്ട രാം ഗോപാൽ വർമ്മ തന്നെ . ഒരു ദിവസം ഏതെങ്കിലും താരത്തിനെയോ സംവിധായകനെയോ കടന്നാക്രമിച്ചില്ലെങ്കിൽ രാമുവിന് സമാധാനം കിട്ടില്ല . ഇത്തരത്തിൽ രാമുവിൻറെ ആക്രമണത്തിന് വിധേയരായത് രണ്ട് യുവ നടന്മാരാണ് . ആയോധനകലയിൽ വിദഗ്ധരുമായ ടൈഗർ ഷ്രോഫും വിദ്യുത് ജാംവാലും . ട്വിറ്ററിൽ രാമു കുറിച്ചത് ഇങ്ങനെയാണ് . മാർഷ്യൽ ആർട്സിൽ താൽപര്യമുള്ള ആളെന്ന നിലയിൽ എനിക്കൊരു കാര്യത്തിൽ കൌതുകം . ടൈഗർ ഷ്രോഫും വിദ്യുത് ജാംവാലും ഏറ്റുമുട്ടിയാൽ ആര് ജയിക്കും ? ടൈഗർ ഷ്രോറോ വിദ്യുത് ജാംവാലോ ? അവർ പരസ്പരം ഏറ്റുമുട്ടി അത് തെളിയിക്കണമെന്ന് ഞാൻ ആഗ്രഹിക്കുന്നു . പക്ഷേ ടൈഗർ ഷ്രോഫ് തന്നെ ജയിക്കുമെന്നാണ് ഞാൻ കരുതുന്നത് . കാരണം അദ്ദേഹമാണ് മികച്ചത് . ടൈഗറിന്റെ ഇടികൊണ്ട് വിദ്യുത് ഓടിയൊളിക്കുമെന്നും ഞാൻ കരുതുന്നു . ആ ഓട്ടം ഷാവൊലിൻ ടെമ്പിൾ വരെ തുടരും . ഈ ട്വീറ്റുകൾ വൈറലായതോടെ വിദ്യുത് ജാംവാൽ രാം ഗോപാൽ വർമ്മയെ ഫോണിൽ ബന്ധപ്പെട്ടു . എന്തിനാണ് അങ്ങനെ പറഞ്ഞത് എന്നായിരുന്നു വിദ്യൂതിൻറെ ചോദ്യം . ഇതോടെ രാമു പ്ലേറ്റ് മാറ്റി . ടൈഗർ ഷ്രോഫ് പെണ്ണാണെന്നും ട്രാൻസ്ജെൻഡർ ആണെന്നുമൊക്കെ തട്ടിവിട്ടു . ' യഥാർഥ പുരുഷൻ ' നീയാണെന്നോക്കെ തട്ടിവിട്ടു . പക്ഷെ തന്ത്രശാലിയായ വിദ്യുത് ഈ ഫോൺ സംഭാഷണം സോഷ്യൽ മീഡിയയിലൂടെ പുറത്തുവിട്ടു . ഇതോടെ രാമു കുടുങ്ങി . എന്നാൽ അവിടെ വെറുതെയിരിക്കാൻ രാമു തയ്യാറായില്ല , അത് സാധാരണ രീതിയിലുള്ള എൻറെ ' തമാശ ' യായിരുന്നുവെന്നും ഇരുവരോടും മാപ്പ് പറയുന്നുവെന്നുമൊക്കെയാണ് പുതിയ അടവ് . സംഭാഷണം പുറത്തുവിട്ടതിലൂടെ വിദ്യുത് ജാംവാൽ തന്റെ സ്വഭാവം മാറ്റിമറിച്ചെന്നും രാമു പറയുന്നു .


ദക്ഷിണാഫ്രിക്കയ്ക്കെതിരായ അഞ്ചാം ഏകദിനത്തിൽ ഇന്ത്യയ്ക്ക് മികച്ച തുടക്കം . ഇന്ത്യയ്ക്കായി ഓപ്പണർ രോഹിത് ശർമ്മ അർദ്ധ സെഞ്ചുറി നേടി . 51 പന്തിൽ ആറ് ബൌണ്ടറിയും രണ്ട് സിക്സു സഹിതമാണ് രോഹിത് 35 - ാം അർദ്ധ ശതകം പൂർത്തിയാക്കിയത് . പരമ്പരയിൽ ആദ്യമായാണ് രോഹിത് അമ്പതിലധികം സ്കോർ ചെയ്യുന്നത് . ഒടുവിൽ വിവരം ലഭിക്കുമ്പോൾ ഇന്ത്യ 21 ഓവറിൽ 119 - 1 എന്ന നിലയിലാണ് ഇന്ത്യ . 54 റൺസെടുത്ത രോഹിത് ശർമ്മയും 54 റൺസുമായി വിരാട് കോലിയുമാണ് ക്രീസിൽ . ടോസ് നഷ്ടപ്പെട്ട് ബാറ്റിംഗിനിറങ്ങിയ ഇന്ത്യയ്ക്ക് മികച്ച തുടക്കമാണ് ധവാനും രോഹിത് ശർമ്മയും ചേർന്ന് നൽകിയത് . 23 പന്തിൽ 34 റൺസെടുത്ത ശീഖർ ധവാൻറെ വിക്കറ്റാണ് ഇന്ത്യയ്ക്ക് നഷ്ടമായത് . കഴിഞ്ഞ മത്സരങ്ങളിൽ പരാജയമായിരുന്ന രോഹിത് ഫോം വീണ്ടെടുത്തത് ഇന്ത്യയ്ക്ക് പ്രതീക്ഷ നൽകുന്നു . പരമ്പരയിൽ 3 - 1ന് മുന്നിലുള്ള ഇന്ത്യയ്ക്ക് ഇന്നത്തെ മത്സരം ജയിച്ചാൽ പരമ്പര സ്വന്തമാക്കാം .


ഇപ്പോഴത്തെ ഇന്ത്യൻ ടീമിൽ ഏറ്റവും സീനിയർ താരങ്ങൾ ആരോക്കെയാണ് , ധോണിയും യുവരാജും തന്നെ . എന്നാൽ ചാമ്പ്യൻഷിപ്പ് ട്രോഫിയിലെ പരാജയം ഇന്ത്യൻ ടീമിൽ എന്തോക്കെ മാറ്റങ്ങൾ വേണം എന്ന ചർച്ച സജീവമാക്കിയിരിക്കുകയാണ് . അതിൽ ഏറ്റവും പ്രധാനം ധോണിയുടെയും യുവരാജ് സിംഗിൻറെയും സ്ഥാനം തന്നെ . ഇരുവരെക്കുറിച്ചും പുതിയ ചർച്ചയ്ക്ക് തുടക്കമിട്ടത് ഇന്ത്യൻ ജൂനിയർ ടീമിൻറെ കോച്ച് രാഹുൽ ദ്രാവിഡാണ് . 2019 ലോകകപ്പിനെ ലക്ഷ്യം വെച്ച് ടീം ഇന്ത്യയെ ഒരുക്കണമെന്നും ആ ടീമിൽ മുതിർന്ന താരങ്ങളായ മഹേന്ദ്ര സിംഗ് ധോണിയും , യുവരാജ് സിംഗും ആവശ്യമാണോ എന്ന കാര്യം സെലക്ടർമാർ ആലോചിക്കണമെന്ന് ദ്രാവിഡ് അഭിപ്രായപ്പെടുന്നു . ഇഎസ്പിഎൻ ക്രിക്കറ്റ് ഇൻഫോയോടാണ് ദ്രാവിഡ് ഇക്കാര്യം പറഞ്ഞത് . ഇരുവരുടെയും കാര്യത്തിൽ തീരുമാനം എടുകേണ്ടത് സെലക്ടർമാരോ , മാനേജുമെൻറോ ആണ് , എന്താണ് ലോകകപ്പ് വരെയ്ക്ക് ഇന്ത്യൻ ക്രിക്കറ്റ് ടീമിന്റെ പദ്ധതി . ഈ രണ്ട് താരങ്ങളുടെ അടുത്ത രണ്ട് വർഷം ടീം ഇന്ത്യയിലെ റോൾ എന്താണ് . ഇവരെ രണ്ട് പേരേയും ടീമിന് ആവശ്യമുണ്ടോ ? അതോ ഇവരിൽ ഒരാളേയോ ടീമിന് ആവശ്യം ? ആറു മാസത്തിനിടയിലോ ഒരു വർഷത്തിനിടയിലോ ഇക്കാര്യത്തിൽ തീരുമാനത്തിലെത്തമെന്നും പുതിയ താരങ്ങളെ പരിഗണിക്കണമോ അതോ ധോണിയേയും യുവരാജിനേയും തന്നെ ആശ്രയിക്കണോ എന്ന കാര്യത്തിൽ ടീം മാനേജുമെന്റ് അന്തിമ നിലപാടെടുക്കണമെന്നും ദ്രാവിഡ് ആവശ്യപ്പെട്ടു . വെസ്റ്റിൻഡീസിനെതിരെ പര്യടനത്തിൽ ഇന്ത്യൻ ടീമിൽ യുവതാരങ്ങൾക്ക് ഏറെ അവസരം നൽകണമെന്നും ദ്രാവിഡ് നിർദേശിക്കുന്നു . ഫ്ളാറ്റ് പിച്ചുകളിൽ ഇന്ത്യൻ സ്പിന്നർമാരായ അശ്വിനേയും ജഡേജയയെയും കളിപ്പിക്കുന്നതിനെ കുറിച്ചും ടീം ഇന്ത്യയ്ക്ക് ആലോചിക്കാൻ സമയമായെന്നും ദ്രാവിഡ് കൂട്ടിച്ചേർത്തു .


ഐ ഉപഗ്രഹങ്ങൾ നിന്നുള്ള വിവരങ്ങൾ ഉപയോഗിച്ച് പ്രവചനം സാധ്യമാകുന്ന രീതിയിലാണ് ഐ . എസ് . ആർ . ഒയുമായി ചേർന്ന് സമുദ്ര എന്ന പേരിൽ പദ്ധതി നടപ്പിലാക്കുക . ഇതോടെ കടലിൽ മീൻ എവിടെയെന്ന് മത്സ്യബന്ധന തൊഴിലാളികൾക്ക് നാല് ദിവസങ്ങൾക്ക് മുമ്പ് തന്നെ ഫോണിൽ എസ് . എം . എസ് എത്തും . കടലിൽ മീൻലഭ്യത കുറയുന്ന എന്ന ആശങ്ക മത്സ്യബന്ധന തൊഴിലാളികൾ ഉയർത്തുന്നതിനിടെയാണ് സി . എം . എഫ് . ആർ . ഐയുടെ സംരംഭം . നിലവിൽ തത്സമയം മാത്രമാണ് മത്സ്യലഭ്യത കടലിൽ ഇറങ്ങിയ തൊഴിലാളികൾക്ക് അറിയാനാവുക . എന്നാൽ സമുദ്ര പദ്ധതി നടപ്പിലായാൽ നാല് ദിവസം മുമ്പെ തന്നെ കടലിൽ മത്സ്യലഭ്യത കൂടുതലുള്ള സ്ഥലം കണ്ടെത്താം . മീനുകൾ കൂട്ടത്തോടെ കാണുന്ന സ്ഥലങ്ങളിലെ വെള്ളത്തിലടങ്ങിയ വിവിധ ഘടകങ്ങളും ഉപഗ്രഹത്തിൽ നിന്ന് ലഭിക്കുന്ന വിശദാംശങ്ങളും പരിശോധിച്ചാണ് ഇത് സാധ്യമാകുന്നത് . മത്സ്യലഭ്യതയുള്ള പ്രദേശത്തിൻറെ വിവരങ്ങൾ മൊബൈൽ ഫോണിൽ തൊഴിലാളികൾക്ക് എസ് . എം . എസ്സായി എത്തുന്നു . ഇതോടെ കുറഞ്ഞ സമയം കൊണ്ട് കൂടുതൽ മീൻ കിട്ടാനും ഇന്ധന ചിലവ് വൻ തോതിൽ കുറക്കാനും സാധിക്കും . ഡീസൽ വാതക മാലിന്യം തള്ളുന്നതും ഒഴിവാക്കാം . ഐ . എസ് . ആർ . ഒയുടെ സ്പേസ് ആപ്ലിക്കേഷൻ സെൻററുമായി ചേർന്ന് സംയുക്ത ഗവേഷണം ആദ്യ തുടങ്ങിയിരിക്കുന്നത് തമിഴ്നാട് തീരത്താണ് . രണ്ട് വർഷത്തിനുള്ളിൽ പദ്ധതി പൂർണ്ണതോതിൽ കേരള തീരത്ത് നടപ്പാക്കാനാകുമെന്നാണ് സി . എം . എഫ് . ആർ . ഐയുടെ പ്രതീക്ഷ . ചുഴലിക്കൊടുങ്കാറ്റ് പോലെ കടലിലെ പ്രതിഭാസങ്ങളെ കുറിച്ചും ഈ സംവിധാനം വഴി നേരത്തെ സൂചന ലഭിക്കും .


ലോകത്ത് ഏറ്റവും കൂടുതൽ ലാഭം ഗാഡ്ജറ്റ് വിൽപ്പനയിലൂടെ ഉണ്ടാക്കുന്ന കമ്പനിയാണ് ആപ്പിൾ . എന്നാൽ ഇപ്പോൾ അത്ര ശുഭകരമായ വാർത്തയല്ല ആപ്പിൾ ഐഫോണുമായി ബന്ധപ്പെട്ട് വരുന്നത് . ആപ്പിൾ ഐഫോൺ x ഉത്പാദനം വീണ്ടും ആപ്പിൾ ആരംഭിച്ചുവെന്നാണ് പുതിയ വാർത്ത . സെപ്തംബറിൽ ഇറങ്ങിയ ആപ്പിൾ ഐഫോൺ xs , xs മാക്സ് , XR എന്നിവ വേണ്ട രീതിയിൽ വിപണിയിൽ പ്രകടനം നടത്താതാണ് ആപ്പിൾ ഐഫോൺ Xനെ പൊടിതട്ടിയെടുക്കാൻ ആപ്പിളിനെ പ്രേരിപ്പിക്കുന്നത് . പ്രമുഖ ടെക് സൈറ്റ് മാഷബിളാണ് ഇത് സംബന്ധിച്ച വാർത്ത പുറത്തുവിടുന്നത് . വലിയ വിലയാണ് അമേരിക്കയ്ക്ക് പുറത്ത് ആപ്പിളിൻറെ പുതിയ ഐഫോണുകൾക്ക് വലിയ ജനപ്രീതി ഇല്ലാതാകുവാൻ കാരണം എന്നാണ് റിപ്പോർട്ട് . അതിനാൽ തന്നെയാണ് പുതിയ ഫോണുകളുടെ ഉത്പാദനം കുറച്ച് ഐഫോൺ X മായി മുന്നോട്ട് പോകാൻ ആപ്പിൾ ശ്രമം തുടങ്ങിയത് . ഇത് മാത്രമല്ല ആപ്പിളിൻറെ ഐഫോൺ X നിർമ്മാണത്തിന് ഒഎൽഇഡി ഡിസ്പ്ലേ നൽകിയ സാംസങ്ങുമായുള്ള കരാർ പാലിക്കാൻ കൂടിയാണ് ഈ നീക്കം എന്നും റിപ്പോർട്ടുണ്ട് .


രാജിയിലേക്ക് നയിച്ച കാരണങ്ങൾ അവ്യക്തമാണെങ്കിലും ഒരു വർഷത്തോളമായി ഫ്ലിപ്കാർട്ടിൽ തുടരുന്ന രാജിപരമ്പരയുടെ പുതിയ അധ്യായമായാണ് കോർപറേറ്റ് ലോകം ഇതിനെ വിലയിരുത്തുന്നത് . നേരത്തെ ആയിരത്തോളം ജീവനക്കാരെ ഫ്ലിപ്കാർട്ട് പിരിച്ചുവിട്ടിരുന്നു . കമ്പനിയുടെ നിയമകാര്യ വിഭാഗം മേധാവി രജീന്ദർ ശർമ്മ കഴിഞ്ഞ ജൂലൈയിൽ പടിയിറങ്ങിയിരുന്നു . പത്ത് മാസം പോലും തികയ്ക്കാതെയാണ് അദ്ദേഹവും ഫ്ലിപ്കാർട്ട് വിട്ടത് . ഫാഷൻ ഇ കൊമേഴ്സ് വെബ്സൈറ്റായ മിൻത്രയുടെ സ്ഥാപകനും ഫ്ലിപ്കാർട്ടിന്റെ കൊമേഴ് പ്ലാറ്റ്ഫോം മേധാവിയുമായിരുന്ന മുകേശ് ബൻസലും ഈ വർഷം ആദ്യം കമ്പനി വിട്ടിരുന്നു . ചീഫ് ബിസിനസ് ഓഫീസറായിരുന്ന അൻകിത് നഗോരി , ചീഫ് പ്രൊഡക്ട് ഓഫീസറായിരുന്ന പുനിത് സോണി എന്നിവരും ഫ്ലിപ്കാർട്ടുമായി ഉടക്കിപ്പിരിഞ്ഞവരാണ് . ഗൂഗിളിൽ ജോലി ചെയ്തിരുന്ന പുനിത് സോണിയെ വൻതുക ശമ്പളം വാഗ്ദാനം ചെയ്താണ് ഫ്ലിപ്കാർട്ട് തങ്ങളുടെ ഭാഗമാക്കിയത് . ആലിബാബ ഡോട്ട് കോം ബംഗളുരുവിൽ പ്രവർത്തനം ശക്തമാക്കാൻ തീരുമാനിച്ചതിന് പിന്നാലെ ഫ്ലിപ്കാർട്ടിന്റെ എച്ച് . ആർ ഹെഡ് പ്രിയ ചെറിയാൻ കമ്പനി വിട്ട് ആലിബാബയിൽ ചേർന്നു . എന്നാൽ ഉന്നത ഉദ്ദ്യോഗസ്ഥരുടെ കൊഴിഞ്ഞുപോക്കൊന്നും വിപണിയിലെ ഫ്ലിപ്കാർട്ടിന്റെ തിളക്കത്തിന് അൽപം പോലും മങ്ങലേൽപ്പിച്ചിട്ടില്ല . മുഖ്യ എതിരാളികളായ ആമസോണിനെയും സ്നാപ്ഡീലിനെയും ബഹുദൂരം പിന്നിലാക്കിയാണ് ഒന്നാം സ്ഥാനത്ത് അജയ്യരായി തുടരുന്നത് .


എറണാകുളത്തെ ഭാരത് ടൂറിസ്റ്റ് ഹോം സ്ഥാപകനായ ബി . ഗോവിന്ദ റാവുവിന്റെ ജീവിതം ഡോക്യുഫിലിമായി അവതരിപ്പിച്ചിരിക്കുകയാണ് സംവിധായകനായ മധുപാൽ . സൈക്കിൾ മായേൻ എന്ന് പേരിട്ട ചിത്രത്തിന്റെ ആദ്യപ്രദർശനം സംവിധായകൻ അടൂർ ഗോപാലകൃഷ്ണൻ കൊച്ചിയിൽ ഉദ്ഘാടനം ചെയ്തു . 1939 കളിൽ വ്യവസായ കേന്ദ്രമായി വളർന്നുകൊണ്ടിരുന്ന എറണാകുളത്ത് 21 വയസ്സുകാരനായ ബി ഗോവിന്ദറാവു തുടങ്ങിയ ഭാരത് കഫേ . യാത്രക്കിടയിൽ കാലിടറിയെങ്കിലും പതറാതെ ഭാരത് ടൂറിസ്റ്റ് ഹോം എന്ന സ്ഥാപനമായി വളർന്നു . ആ വളർച്ചയുടെ കഥയാണ് സൈക്കിൾ മായേൻ എന്ന ഡോക്യുചിത്രം . ബി ഗോവിന്ദറാവുവിന്റെ ജന്മ ശതാബ്ദിയോടനുബന്ധിച്ചാണ് കെഎൽ മോഹനവർമ്മയുടെ തിരക്കഥയിൽ മധുപാൽ ചിത്രം സംവിധാനം ചെയ്യുന്നത് . ഉടുപ്പിയിൽ നിന്നും കൊച്ചിയിലെത്തിയ ബി ഗോവിന്ദറാവു സസ്യഭക്ഷണസംസ്കാരം കേരളത്തെ പഠിപ്പിച്ചുവെന്ന് അദ്ദേഹം വ്യക്തമാക്കി . ബി . ഗോവിന്ദറാവുവിന്റെ അച്ഛൻ ശ്രീനിവാസഅയ്യർ കൊച്ചി രാജാവിന്റെ നിർദേശപ്രകാരം ഉടുപ്പിയിൽ നിന്നും തൃപ്പൂണിത്തുറയിലെത്തുന്നതുമുതലുള്ള ചരിത്രം സൈക്കിൾ മായേനിൽ പറയുന്നു . ചിത്രത്തിന്റെ ആദ്യപ്രദർശനം കൊച്ചിയിൽ നടന്നു ബിടിഎച്ച് ഹോട്ടൽ ശൃഖംലയുടെ പ്രവർത്തനങ്ങളെ കുറിച്ചും ഡോക്യുഫിലിമിൽ പ്രതിപാദിക്കുന്നു . ഒപ്പം കൊച്ചിയുടെ ചരിത്രവും .


ഐപിഎല്ലിൽ രാജസ്ഥാൻ റോയൽസിനെതിരെ കൊൽക്കത്ത നൈറ്റ് റൈഡേഴ്സിന് 161 റൺസ് വിജയലക്ഷ്യം . ടോസ് നഷ്ടപ്പെട്ട് ആദ്യം ബാറ്റ് ചെയ്ത രാജസ്ഥാൻ 20 ഓവറിൽ എട്ട് വിക്കറ്റിന് 160 റൺസെടുത്തു . ഓപ്പണർമാരായ അജിങ്ക്യ രഹാനെയും ആർസി ഷോർട്ടും മികച്ച തുടക്കം നൽകിയെങ്കിലും മധ്യനിരയ്ക്ക് മുതലാക്കാനാകാതെ പോയതാണ് രാജസ്ഥാനെ വലിയ സ്കോറിൽ നിന്ന് അകറ്റിയത് . ആദ്യ രണ്ട് ഓവറുകളിൽ കരുതലോടെ കളിച്ചായിരുന്നു രാജസ്ഥാൻറെ തുടക്കം . എന്നാൽ പവർപ്ലേ പൂർത്തിയാകുമ്പോൾ റൺറേറ്റ് ഉയർത്താൻ രാജസ്ഥാനായി . ഏഴാം ഓവറിലെ അവസാന പന്തിൽ 19 പന്തിൽ 36 റൺസെടുത്ത രഹാനെ പുറത്ത് . ഓരോവറിൻറെ ഇടവേളയിൽ മൂന്നാമൻ സഞ്ജു സാംസൺ ( 7 ) കുൽദീപിൻറെ കൈകളിൽ അവസാനിച്ചു . സീസണിൽ ആദ്യമായി സഞ്ജു ബാറ്റിംഗിൽ പരാജയപ്പെടുന്നതിന് ഹോം ഗ്രൌണ്ട് സാക്ഷിയായി . ആർസി ഷോർട്ട് ഒരറ്റത്ത് നിലയുറപ്പിച്ചത് മാത്രമായി മധ്യ ഓവറുകളിൽ രാജസ്ഥാൻറെ പ്രതിരോധം . ഷോർട്ടും ( 43 പന്തിൽ 44 ) , രാഹുൽ ത്രിപാദിയും ( 15 ) , ബെൻ സ്റ്റോക്സും ( 14 ) മടങ്ങിയതോടെ രാജസ്ഥാൻ പതറി . സീസണിലെ ഫോമില്ലായ്മ നാലാം മത്സരത്തിലും ആവർത്തിക്കുകയായിരുന്നു സ്റ്റോക്സ് . വൈകാതെ 19 - ാം ഓവറിലെ ആദ്യ പന്തിൽ 12 റൺസുമായി ഗൌതമും രണ്ടാം പന്തിൽ ഗോൾഡൺ ഡക്കായി ശ്രേയാസും വീണു . അതോടെ ജോസ് ബട്ട്ലറുടെ വെടിക്കെട്ടിൽ മാത്രമായി രാജസ്ഥാൻറെ പ്രതീക്ഷകൾ . 19 - ാം ഓവറിൽ ഒരു നോ ബോൾ ലഭിച്ചെങ്കിലും രാജസ്ഥാന് മുതലാക്കാനായില്ല . അവസാന ഓവറിൽ ബട്ട്ലർ ക്രിസീലുണ്ടായിരുന്നിട്ടും എട്ട് റൺ മാത്രമാണ് രാജസ്ഥാന് എടുക്കാനായത് . 24 റൺസുമായി ബട്ട്ലറും റണ്ണൊന്നുമെടുക്കാതെ ഉനദ്കട്ടും പുറത്താകാതെ നിന്നു . കൊൽക്കത്തയ്ക്കായി റാണയും കുരാനും രണ്ടും മാവി , ചൌള , കുൽദീപ് എന്നിവർ ഓരോ വിക്കറ്റുകളും വീഴ്ത്തി .